
αρχοντικό 

εσηατορειο — ταβέρνα 


λαϊκή γειτονιά 
τηλ. 450080 


καπηλειό 

λαϊκό—ταβερνειο 



δίπλα απο τη Φανερωμένη 
και τη Τζαμουδα 


Ανοίγουμε οης 4 το πρωί και 
κλείνουμε στις 5 το απογιομα. 
Σερβίρουμε όλων των ειδών 
σούπες και προγεύματα απο 
το πρωί και ολα τα είδη 
κυπριακών φαγητών 
στη διάρκεια της 
ημέρας. 




Οδός Αξιοθεας 9 
τηλ. 430 787 


Περάστε τη βραδυα σας στο 
κλασσικό παραδοσιακό 
δρομάκι με τα γερανια. 
Μαζί με το δροσερο 
υπάρχει και η αντίστοιχη 
κουζίνα ποιότητας. 
Επίσης σουβλακια-σεφταλια 
τεϊκ αγουεϊ 12 σελ. η πίπα 



Γ.Κοντού στη Λαϊκή Γειτονιά 
τηλ. 456977 


Ολα τα προϊόντα μας 
κατασκευάζονται απο μας. 
Μια αντιπροσωπευτική 
συλλογή της κυπριακής 
αγγειοπλαστικής 
που ενσωματώνει πνεύμα 
ερευνάς και ανανέωσης 
με σεβασμό στη παράδοση. 



Οδός Πειραιώς 10 
τηλ. 476 420 


Απέναντι απο το ππαρκι του 
παλιού δημαρχείου 

Μαειρκο για 
οσους βαστούν 
τζαι οσους 
εββαστουν 

διαλεχτή ί|! 

εργαστήρι - γκαλερυ κεραμικής ·ΟΚΜ6Κ.·Πν 

αρχιεπίσκοπου φιλόθεου - 8, μεταξύ εναλλαξ και ορφεα τηλ· 4 3 7 4 18 λευκωσια 


«προσεγγίσεις» 
και προσεγγίσεις 

Κ άτω από τον τίτλο "Στη φυλακή 
δυο στρατιώτες του «Αττίλα»" εί¬ 
δαμε στην "Ελευθεροτυπία" το εξής 
κείμενο: 

«Ποινή φυλάκισης δυό μηνών 
στον καθένα, επέβαλε χθες το 
Επαρχιακό Δικαστήριο Λευκω¬ 
σίας, σε δυό Τούρκους αυτώμο- 
λους που συνελήφθησαν στις 
22 και 23.5.88. 

Οι δυό Τούρκοι στρατιώτες του 
Αττίλα, κατηγορούνταν για πα¬ 
ράνομη είσοδο στο έδαφος της 
Κυπριακής Δημοκρατίας. 

Πρόκειται γιά τον Απτουζαχτίν 
Παϊράμ, 22 χρόνων, ο οποίος 
εισήλθε στο έδαφος της Δημο¬ 
κρατίας στις 20.2.88 μέσω μη 
εγκεκριμένου λιμανιού, εκείνου 
της Αμμοχώστου, και συνελή- 
φθη στις 22.5.88 στην περιοχή 
Μάμμαρι, όπου βρέθηκε να πε- 
ριπλανείται ύποπτα. 

Ο δεύτερος Τούρκος είναι ο 
Κεμάλ Χουσέϊν Αγκούν, επίσης 
22 χρόνων, ο οποίος εισήλθε 
στο έδαφος της Δημοκρατίας 
στις 15.2.87 και συνελήφθη 
στην περιοχή Κουτραφά, στις 
23.5.88. 

Επιβάλλοντας τις ποινές ο 
Επαρχιακός Δικαστής κ. Καλ- 
λής, τόνισε ότι το αδίκημα των 
δύο κατηγορουμένων είναι σο¬ 
βαρό γιατί υπομονεύει την κυ¬ 
ριαρχία της Δημοκρατίας.» 

Ας αφήσουμε κατά μέρος τον τίτλο 
του κ. Κασκάνη, ο οποίος θα μπορού¬ 
σε νάταν γιά παράδειγμα «Δυό Τούρκοι 
Εγκατέλειψαν το Στρατό Κατοχής», ή 
«Από τα Στρατιωτικά Κάτεργα του Ατ¬ 
τίλα στις Φυλακές της "Δημοκρατίας"», 
ή έστω «Ούτε οι Τουρκαλλάδες δεν 
αντέχουν τον Φασιστικό Στρατό τους». 
Ας προσπεράσουμε επίσης και την ευ¬ 
φάνταστη περιγραφή: «περιπλανείτο 
ύποπτα» 

Ο Δικαστής καταδίκασε τα δύο 
άτομα διότι ... εισήλθαν σηιν Κύπρο 
από το λιμάνι της Αμμοχώστου, και 
αυτό υπομονεύει την κυριαρχία της Δη¬ 
μοκρατίας. Με την ίδια λογική, εγώ 
εισηγούμαι να περάσουν αμέσως από 
δίκη οι λιμενικές αρχές Αμμοχώστου οι 
οποίες δεν εκτελούν κανονικά τον έλεγ¬ 
χο του λιμανιού! 

Το θέμα είναι σοβαρότατο. Παρά 
την κυβερνητική αλλαγή, η απαράδεχτη 
πολιτική της παρεμπόδισης των Τούρ¬ 
κων στρατιωτών να αυτομολούν, συνεχί- 

1 Σκίτσο του Τουρκοκύπριου 

Ν. Κ3ΥΓ3 


ζεται όπως και πριν. Στην ουσία η πο¬ 
λιτική αυτή σημαίνει έμμεση συνεργασία 
με τις Τουρκικές στρατιωτικές αρχές, οι 
οποίες ασφαλώς αντιμετωπίζουν πρό¬ 
βλημα να συγκρατούν αρκετούς αριστε¬ 
ρούς ή Κούρδους στρατιώτες τους, ή 
ακόμα στρατιώτες οι οποίοι απλά δεν 
αντέχουν το στρατό. 

Η ενέργεια αυτή φωτίζει και το 
"πνεύμα Νταβάς" και τις "προσεγγιστικές" 
του διακηρύξεις: πρόκειται γιά προ¬ 
σεγγίσεις καθεστώτων και όχι λαών. 

Για προσεγγίσεις που στοχεύουν στην ε¬ 
ξεύρεση μιας ισορροπίας μεταξύ κυβερνή¬ 
σεων, έτσι που να εξυπηρετούνται καλύτε¬ 
ρα τα συμφέροντά τους. Κι αυτό σημαίνει 
την καταστολή όσων αρνούνται αυτά τα 
συμφέροντα. 

Οι περιπτώσεις των αυτομόλων που 
φθάνουν στα δικαστήρια, είναι απ' οτι 
φαίνεται, μόνο η κορφή του παγόβουνου. 
Οι φήμες - που στο τόπο μας υποκαθισ- 
τούν ταχτικά τη λειτουργία των κοιμωμέ- 
νων μέσων μαζικής επικοινωνίας - λένε ότι 
η ΚΥΠ έχει ρητή εντολή να παραδίδει 


τους αυτόμολους πίσω στον Τουρκικό 
στρατό μόλις τους πιάσει, και πριν ακόμα 
προλάβουν οποιοιδήποτε να πλήροφορη- 
θούν για το συμβάν.· κ.α. 


Λαχείο του Έντος" 

Ο ι αριθμοί που κέρδισαν και οι 
κερδίσαντες είναι οι ακόλουθοι: 

4) 0083 (Μαρία Βασιλείου): 
το χαρακτικό τού Αντη Ιωαννϊδη. 

2) 0760 (Ελενα Ζαρόυνα) 
τό χαρακτικό του Χαμπή. 

3) 0533 (τό όνομα ελλείπει και κατα¬ 
ζητείται): 

τις μεταξοτυπιές του Πάρη Μεταξά. 

4) 0412 (Σταύρος Λάμπρου): 
τον πίνακα της Κούλας Σαββίδου. 

Ευχαριστούμε πολύ τούς καλλιτέχνες. 


























































































































14 χρόνια μετόπην τελευταία ήττα, 28 μετά την προτελευταία. 
Μία συνεχής αλυσίδα από ήττες ουσιαστικά. Ένας συνεχή: 
εκφυλισμός επιλογών: 

1960: Ένωση ή ταξίμ ή Ζυρίχη. 

1974: Λαϊκός θυμός ή ταξίμ. 

3988: Ταξίμ ή ενδυναμωμένη Ζυρίχη. (Το 1988 το ταξίμ μπο¬ 
ρεί να αντιστοιχεί επακριβώς πλέον, εξ αντικειμένου με την 
ένωση). 

Εμείς διαλέγουμε το θυμό. Που είναι μία αναγνώριση αδυ¬ 
ναμίας ρεαλιστικής επιλογής, και μία ομολογία απελπισίας. 
Είναι όμως και μία ψυχρή συνειδητοποίηση της δύναμης αυτής 
της τελευταίας. Είναι το'δικό μας "μόλων λαβέ". 

Οι κυρίαρχοι μηχανισμοί της ιδεολογίας και της πολιτικής δεν 
μπόρεσαν να εφεύρουν τρόπους ανατροπής. Ουσιαστικά πρό¬ 
κειται για μηχανισμούς που διαμόρφωσαν και διαμορφώθηκαν 
από τις ήττες ή μάλλον που δεν "φιλοδόξησαν ποτέ'τη νίκη. 
Μπόρεσαν μόνο να εφεύρουν ή να γίνουν φορείς μεθόδων 
αλλοίωσης και αλλοτροΐωσης που ενεργούν βαθύτατα στο ίδιο 
το συλλογικό πλέον υποσυνείδητο του λαού. Ο πολιτικός λόγος 
των διακριτικών διαβουλεύσεων, της διπλωματίας, των διεθνών 
και εθνικών σωμάτων κατάλυσε κάθε αντίσταση. Η πολιτική 
ιδέα των καταπιεζομένων τάξεων έχασε κάθε απελευθερωτική 
της διάσταση και γεννιέται κολοβή, ακόμα και στό καφενείο. 

Κυριαρχούν τα μέτρα του "μέσου όρου", του "διεθνώς αποδε- 
χτού", του "εθνικά αποδεχτού" της "εθνικής ενότητας" του 
"καθώς πρέπει", της "μέσης λύσης". Η τοξικότητα της σκέψης 
γίνεται αισθητή σάν φιλολογία και οι "αριστερές" σύρονται 
πίσω από τις δεξιές εγκαταλείποντας ακόμα και τη φιλοδοξία 
έστω, να παράξουν το δικό τους αυτόνομο λόγο. 

Οι έννοιες κατοχή, ελευθερία, αγώνας, κριτική, κατάντησαν 
τραγικά φετίχ και διασύρονται χωρίς αντίκρυσμα εκτός αυτού 
τής διατήρησης της άρχουσας ιδεολογίας στις διάφορες εκφάν¬ 
σεις της. Ο λαός έχει πλήρως αποξενωθεί από τους υποτιθέμε¬ 
νους απελευθερωτικούς στδχους και οι σποραδικές κινητοποιή¬ 
σεις δεν στοχεύουν παρά στη προσφορά άλλοθι στις 
ξεμοναχιασμένες πλέον πολιτικές ηγεσίες, στην περίσωση της 
βιτρίνας, και φυσικά ωχριούν μπροστά στόν πόλεμο των 
σφραγίδων: (1 άτομο = 15 σύλλογοι ) 

Ευτυχώς στα λίγα χρόνια αποσταθεροποίησης της άρχουσας 
τάξτις μετά το 74 και στη λιγόχρονή βουβαμάρα της δεξιάς 
και του εθνικισμού εγινε η διατύπωση , (ουσιαστικά η επανα- 
διατύπωση) μιας αρχικής έκφρασης ενός ποπουλιστικού έστω, 
λόγου, ο οποίος απόδωσεν επιτέλους: "Την Κύπρο στους Κύ¬ 
πριους", αναγνωρίζοντας ταυτόχρονα ότι όλοι οι Κύπριοι δεν 
είναι Ελληνο-κύπριοι. Επάνω σ'αυτή τη βάση μπορεί "να χτι¬ 
στεί μια αντίληψη ενός αντικατοχικού αγώνα χωρίς διπλοενω- 
τικές παρενέργειες. Κάθε αντίθετη άποψη αντιστρατεύεται εξ 
αντικειμένου την επανένωση της Κύπρου. · κ.α. 



«Εντός των τειχών» 

το μηνιαίο περιοδικό της παλιάς Λευκωσίας 
διεέθυναη: μίνωος 6β, παλιά Λευκωσία, τηλ 431278 


διευθύνεται από συντακτική επιτροπή 

υπεύθυνος για το νόμο: κωστής αχνιώτης 

για τα υπογραμμένα κείμενα ευθύνονται οι συγγραφείς τους 

τεχνική επιμέλεια: Γτχ.ΐΜ Νώίκ-ίΛίωΚωπ ραΙ-ΈΜης κοίΛόν- 


περιεχόμενα 


εκδοτικό 


εναλλακτικές μορφές ανάπτυξης στον ακάμα, 
π. παναγίδη 


’ ορίστε κύριοί 

ο σωβινισμός και οι προεκτάσεις του στην κόπρο 

η.ΚίζιίγιΐΓθκ 

διεθνισμός-αυτοδιάθεση ή ισοπέδωση χωρίς όρια: 

ΧΡ· ηλιαδης 

απαντήστε παιδιά 

ο κύριος εχθρός είναι η δίκιά μας αστική τάξη 
εργατική δημοκρατία 

τουρκοκυπριακή κοινότητα: η σχέση ανάμεσα στοι ς στόχους και 
τις συνθήκες υλοποίησης τους, του γ. λιλ,λήκα 

το ζευγάρι: αυτονομία η εξάρτηση, της ε. γειοργίου 

ψυχο-κοινωνική άποψη για το φαινόμενο της γυναίκας του μπαρ 

α. ερωτοκρίτου 

3 μικρές συνεντεύξεις στα μπαρ, του γ. θεοδούλου 

εστιάδες: το πρώτο φεμινιστικό έντυπο στην κόπρο 

λ. παπαλεοντίου 


το ψέμα: απόσπασμα από θεατρικό έργο, του κ. ενθυμίου 

διήγημα: το ευτυχισμένο καλοκαίρι της κυρίας φόρμπες 

γκαβριέλ γκαρσία μαρκέζ 

ποίηση: λ. καλλίδου 

η πόλη και η γλώσσα, του μεσεβρινός 
κατασκοπευτικά αινίγματα: λ. παύλου 
κλωστές στην ανάι- λ παύλου 

ΕΝΑΛΛΑΧΤΙΚΕΣ ΜΟΡΦΕΣ ΑΝΑΠΤΥΞΗΣ 


Πανικός Παναγιδης 


πο, το περιβάλλον και τις 
πολιτιστικές αξίες του νησιού. 

γ) Τα μεγαθηριακά τουρι¬ 
στικά συγκροτήματα που κτί¬ 
ζονται πάνω σε μοναδικά 
τεκμήρια της μακρόχρονης 
ιστορίας του τόπου. 

δ) Τα πολυόροφα τείχη 
κατά μήκος των ακτών της 
Αγίας Νάπας, Λάρνακας, 
Λεμεσού, Πάφου και τα του¬ 
ριστικά γκέτο. 

ε) Το κωμικοτραγικό αλα- 
λούμ της νεοκυπριακής πο¬ 
λεοδόμησης, η εγκατάλειψη 
της αρχαιολογικής μας κλη¬ 
ρονομιάς και τόσα άλλα φαι¬ 
νόμενα, που τραυματίζοντας 
το σώμα του νησιού κι αλ¬ 
λοιώνοντας την ταυτότητά 
του, υπονομεύουν κι αυτές 
τις δυνατότητες για την 
Εθνική του Επιβίωση. 

Το χειρότερο όμως είναι 
ότι, ενώ τα τραυματικά αυτά 
φαινόμενα αναγνωρίζονται 
σαν τέτοια, επίσημα κι ανεπί¬ 
σημα από υπεύθυνους κι 
ανεύθυνους, αφήνοντας να 
παίρνουν διαστάσεις με απ¬ 


ΣΤΟΝ ΑΚΑΜΑ 


Από διάλεξη που δόθηκε 
στην Πύλη Αμμοχώστου 
στις 10 Μαίου, 1988. 

Η έννοια του Εναλλακτι¬ 
κού ακούεται όλο και 
συχνότερα στην Κύ¬ 
προ σήμερα: Εναλλακτικές 
πηγές ενέργειας, εναλλακτι¬ 
κές τεχνολογίες, εναλλακτική 
γεωργία, εναλλακτικές κοινό¬ 
τητες, εναλλακτικός τουρι¬ 
σμός, εναλλακτικές μορφές 
ανάπτυξης, και τόσα άλλα. 

Οι έννοιες αυτές εκφρά¬ 
ζουν κάποιες άλλες μορφές 
πρακτικών, διαφορετικών 
στην Ουσία τους, τις Αρχές 
και το Πνεύμα που τις διέπει, 
από τις τρέχουσες πρακτι¬ 
κές. 

Συνθέτουν ένα σφαιρικό 
πλαίσιο, το οποίο θέτει σε 
αμφισβήτηση την απομυθο- 
ποιημένη πια έννοια της 
ανάπτυξης, έννοια την οποία 
οι ψυχροί οικονομικοί υπολο¬ 
γισμοί θέλουν να εξισώνεται 
με κάποια αύξηση του Ακα¬ 
θάριστου Εθνικού Εισοδήμα¬ 
τος, αγνοώντας έτσι το 
αντίκρυσμα της σε ανθρώπι¬ 


νους όρους: στην υγεία, 
στην ευτυχία, στην ομορφιά 
και στη διαφύλαξη των 
αξιών του τόπου. 

Οι Εναλλακτικές προτά¬ 
σεις αποτελούν με λίγα λόγια 
την οικολογική απάντηση 
στους τομείς των σύγχρο¬ 
νων συστημάτων που οδη¬ 
γούνται σε αδιέξοδα, συνθέ¬ 
τοντας αυτό που σήμερα 
ονομάζουμε Οικολογική Κρί¬ 
ση. Την Οικολογική Κρίση 
που αντιμετωπίζουμε κι εμείς 
στο νησί αυτό σαν αποτέλε¬ 
σμα των επιλογών της ανα¬ 
πτυξιακής πολιτικής. 

Η ανάγκη λοιπόν για 
προσεκτική εξέταση και υιο¬ 
θέτηση κάποιων Εναλλακτι¬ 
κών λύσεων στην Κύπρο 
σήμερα, ξεπηδά μέσ' από 
την κρίση στην οποία οδή¬ 
γησε το κυρίαρχο σύστημα 
που ευνόησε υπέρμετρα την 
ποσότητα, τους ψηλούς 
αριθμούς και τα μεγάλα με¬ 
γέθη, αγνοώντας όλα τ' 
άλλα. 

Είναι ωστόσο αλήθεια ότι, 
τόσο οι ψηλοί αριθμοί όσο 
και τα μεγάλα μεγέθη ευημε- 


ρούν στη σύγχρονη Κύπρο, 
όπου η αναζήτηση του εύ¬ 
κολου και άμεσου κέρδους 
μετά το 74, έγινε αυτοσκο¬ 
πός. 

Ετσι, ενώ στον κατεχόμε- 
νο από τα Τουρκικά στρα¬ 
τεύματα Βορρά, οργανώνε¬ 
ται συστηματικά η άνευ 
προηγουμένου αλλοίωση του 
δημογραφικού χαρακτήρα 
του νησιού με τη μεταφορά 
60,000 εποίκων, και ενώ εκεί 
συντελείται η λεηλασία της 
πολιτιστικής μας κληρονο¬ 
μιάς, εδώ, στον Ελεύθερο 
Νότο, οι επιλογές της ανα¬ 
πτυξιακής πολιτικής οδήγη¬ 
σαν στα γνωστά σ' όλους 
μας φαινόμενα: 

α) Την απρογραμμάτιστη, 
αλόγιστη ανάπτυξη και τον 
υδροκεφαλισμό των πόλεων 
μας σε βάρος των άλλοτε 
ζωντανών χωριών της υπαί¬ 
θρου που εγκαταλείπονται κι 
αργοπεθαίνουν. 

β) Τον μαζικό ισοπεδωτικό 
τουρισμό του ενός εκατομ¬ 
μυρίου το χρόνο που αγνόη¬ 
σε τον παράγοντα άνθρω- 


ρόβλεπτες συνέπειες για το 
μέλλον του τόπου. 

Έτσι και το θέμα του 
Ακόμα, ξεκάθαρο στην ου¬ 
σία του, αφήνεται ανοικτό 
για τόσα χρόνια εξ' αιτίας 
της ανυπαρξίας ενός Χωρο¬ 
ταξικού Διαρθρωτικού Σχε¬ 
δίου, τόσο για το νησί όσο 
και την περιοχή, της έλλει¬ 
ψης περιβαλλοντικής πολιτι¬ 
κής αλλά και κάποιων ισχυ¬ 
ρών ιδιωτικών συμφερόντων 
που πιέζουν επιμένοντας να 
ξενοδοχοποιήσουν την πε¬ 
ριοχή. 

Γι αυτό ο Ακάμας, απρο¬ 
στάτευτος ακόμα, παραμένει 
στο έλεος των Βρεττανικών 
βομβαρδισμών, της αρχαιο- 
καπηλείας, της ρύπανσης, 
του κυνηγιού, της ανεξέλεκ- 
της βόσκησης,' της λατό- 
μευσης, της αμμοληψίας και 
άλλων ενεργειών που υπονο¬ 
μεύουν την ακεραιότητά του, 
ενώ τα χωριά της περιφέ¬ 
ρειας του, για χρόνια τώρα 
εγκαταλειμένα φθίνουν και 
αργοπεθαίνουν. 

Κι εδώ ακριβώς τίθεται 
επιτακτικά το ερώτημα: Πώς 
μπορεί να προστατευθεί η 
μοναδική οικολογικής αξίας 
περιοχή του Ακάμα και V 
αναπτυχθούν ταυτόχρονα τα 
χωριά της περιφέρειας του; 

Η απάντηση δίνεται ολο¬ 
κληρωμένα από τη διατύπω¬ 
ση του προτύπου μοντέλου 
Εναλλακτικής ανάπτυξης 
που βασίζεται στη σύζευξη 
των δύο πτυχών του θέμα¬ 
τος: του Φυσικού Περιβάλλο¬ 
ντος του Ακάμα και του δο¬ 
μημένου Περιβάλλοντος των 
Οικισμών της Περιφέρειας 
του. 

Η εναλλαγή που παρου¬ 
σιάζει το γεωγραφικό ανάγ¬ 
λυφο του Ακάμα αποτελώ¬ 
ντας μια εξαίρετης αισθη¬ 
τικής συγκέντρωση πολλών 
γεωμορφολογικών χαρακτηρι¬ 
στικών, οι μοναδικοί βιότοποι 
του και η αρχαιολογική του 
υπόσταση αποτελούν μια πο¬ 
λύτιμη κληρονομιά της 
οποίας η ακεραιότητα πρέ¬ 
πει να κατοχυρωθεί. Μόνος 
τρόπος είναι η κήρυξη του 
Ακάμα σε Εθνικό Πάρκο 
με καθορισμό περιοχών προ¬ 
στασίας της Φύσης, διαφό¬ 
ρων διαβαθμίσεων, που σύμ¬ 
φωνα και με τις Διεθνείς 

Προδιαγραφές του Ι.ΙΙ.Ο.Ν. 
(Διεθνής Ενωση για την 
Προστασία της Φύσης) πρέ¬ 
πει να επεκτείνονται μέχρι τα 
χωριά της περιφέρειας του. 
Οι παραδοσιακοί οικισμοί των 
χωριών Πέγειας, Κάθηκα, 
Αρόδων, Ίνιας, Δρούσιας, 
Νέου Χωριού Προδρομίου 
και Πόλης παρ' όλα τα 
έντονα σημάδια εγκατάλει¬ 
ψης τους διατηρούν σε με¬ 
γάλο βαθμό την αυθεντικό¬ 
τητα της Λαϊκής Αρχιτεκ¬ 
τονικής Κληρονομιάς της 
περιοχής. 

Ένα ευρύ πρόγραμμα που 
να καλύπτει όλα τα χωριά 
της περιοχής με στόχους 
Ιη διατήρηση, αποκατάστση 
και ουσιαστική αναβίωση των 
παραδοσιακών οικισμών, με 
την διαμόρφωση Κοινοφε- 
λών Χώρων, Πολιτιστικών 
Κέντρων, Ξενώνων, Κέντρων 
Αναψυχής, Κέντρων Παρα¬ 
δοσιακής και Σύγχρονης Τέ¬ 
χνης, εκτός της συμβολής 
του στην αποκατάσταση και 
ανάδειξη της πολιτιστικής 
μας κληρονομιάς προβάλλει 
και σαν ισχυρός παράγο¬ 
ντας ανάπτυξης για την πε¬ 
ριοχή. 

Ετσι τα ίδια τα χωριά 
αυτά θα καταστούν τα κέν¬ 
τρα διαμονής και εξόρμησης 
των πολυάριθμων επισκεπτών 
προς το Εθνικό Πάρκο 
Ακόμα, που όπως συμβαίνει 
και με τα Εθνικά Πάρκα σ' 
άλλες χώρες, θα αποτελέσει 
ένα δυνατό πόλο έλξης του 
λεγόμενου Οικολογικού Το¬ 
υρισμού. 

Το πρόγραμμα αυτό μπο¬ 
ρεί να υλοποιηθεί με συμμε¬ 



τοχή συνεταιρισμών των κα¬ 
τοίκων, κοινοτικών επιχειρή¬ 
σεων, και Εταιρειών Μικτής 
Οικονομίας (ΚΟΤ, Κοινοτή¬ 
των, Κατοίκων) δημιουρ¬ 
γώντας νέες θέσεις εργα¬ 
σίας για τους κατοίκους, που 
δεν θάναι οι απλοί ξενοδο¬ 
χειακοί υπάλληλοι, αλλά οι 
μέτοχοι μιας κοινής επιχείρη¬ 
σης για το όφελος του συ¬ 
νόλου. 

Παράλληλα όμως με την 
ανάπτυξη των Εναλλακτικών 
μορφών τουρισμού, πρέπει 
να ενισχυθούν ισόρροπα και 
οι άλλες οικονομικές δρασ¬ 
τηριότητες όπως η γεωργία- 
κτηνοτροφία και οι βιοτε¬ 
χνίες, γιατί η μονόπλευρη 
απότομη ή δυσανάλογη του¬ 
ριστική φόρτιση θα έχει σαν 
αποτέλεσμα την κοινωνική 
αλλοίωση και παραμόρφωση 
αυτών των κοινοτήτων που 
είναι ανέτοιμες να δεχτούν 
θετικά τις αλλαγές. Γι' αυτό 
προκειμένου τ' αποτελέσματα 
νάναι άμεσα και θετικά είναι 
απαραίτητο όπως το πρό¬ 
γραμμα αποκατάστασης των 
οικισμών ενταχθεί σε ευρύτε¬ 
ρα ενιαία προγράμματα περι¬ 


φερειακής ανάπτυξης και με 
συντονισμένα μέτρα των αρ¬ 
μοδίων φορέων να υποστηρι- 
χθούν οι προσπάθειες προς 
αυτή την κατεύθυνση με κα¬ 
θοδήγηση και κατάλληλα εν¬ 
θαρρυντικά κίνητρα συμμετο¬ 
χής των κατοίκων. 

Ο οικοτουρισμός και 
αγροτουρισμός σαν οι κατ' 
εξοχήν εναλλακτικές μορφές 
τουρισμού, ανταποκρίνόνται 
στη στροφή που γίνεται τα 
τελευταία χρόνια στο διεθνή 
χώρο, για ένα τρόπο διαβίω¬ 
σης σε άμεση επαφή με το 
φυσικό και το παραδοσιακό 
περιβάλλον της υπαίθρου, 
τον άνθρωπο και τους πα¬ 
ραδοσιακούς τρόπους ζωής. 
Η στροφή αυτή εκφράζει 
και την αντίδραση στα τυπο¬ 
ποιημένα ξενοδοχειακά συγ¬ 
κροτήματα που αναπαράγο¬ 
υν τη μορφή των αστικών 
πολυόροφων συγκροτημάτων 
και την κοινωνική αποξένω¬ 
ση, καταστρέφοντας συχνά 
και τον παράγοντα στον 
οποίο οφείλουν την ύπαρξη 
τους: Το Φυσικό Περι¬ 
βάλλον. 

Ο οικοτουρισμός και αγ- 


Ενα κοινοΉκό-πολιηστικά κέντρο συνδυασμένο με ξε¬ 
νώνα της κοινότητας Τσεπέλοβου Ηπείρου στην περι¬ 
φέρεια του εθνικού Δρυμού Βίκου-Αώου 

Η εγκατάλειψη των χωρίων της περιφέρειας Ακόμα: Αποτέλεσμα της έντονης αστικοποίησης και της έλλειψης 
στοιχειώδους κρατικού ενδιαφέροντος γενικά για την ύπαιθρο, φαινόμενα που οδηγούν σταθερά στην εξάρθρωση 
των άλλοτε ζωντανών κοινοτήτων της. 


ροτουρισμός δεν απαιτούν 
εξειδικευμένο προσωπικό ού¬ 
τε και προσφορά ιδιαίτερων 
υπηρεσιών στους επισκέπτες. 
Το σημαντικότερο πλεονέκ¬ 
τημα αυτών των μορφών 
είναι ότι τα πολλαπλά οφέλη 
που προκύπτουν από τον 
τουρισμό μπορούν να κατε- 
νεμηθούν σ' όλους τους κα¬ 
τοίκους και όχι μόνο σε μερι¬ 
κούς: Στους κατοίκους-μετό- 
χους, στους ίδιους τους πα¬ 
ραγωγούς των γεωργικών 
κτηνοτροφικών και άλλων 
προϊόντων που θα διαθέ¬ 
τουν, επί τόπου πια και 
χωρίς τη μεσολάβηση τρί¬ 
των, την παραγωγή τους, 
καθώς και στους κατοίκους 
που θα ασχολούνται με νέες 
δραστηριότητες όπως: Βιο¬ 
τεχνία, Χειροτεχνία-Οικοτεχ- 
νία, Βοτανική, Ανθοκομία, 
Μελισσοκομία, Κηροποιΐα, Ιπ- 
ποκομία, ζενάγηση, και τό¬ 
σες άλλες. 

Μαζί με τις νέες δρα¬ 
στηριότητες που θα αναπτυ¬ 
χθούν στα γύρω χωριά, με 
τη λειτουργία του Εθνικού 


Πάρκου θα προσφερθούν 
νέες θέσεις εργασίας στους 
κατοίκους των χωριών: Δα- 
σολόγοι, Ζωολόγοι, Γ εωλόγοι, 
Αρχαιολόγοι, Επόπτες Φύ¬ 
λακες, Συνοδοί-ζεναγοί, Πε- 
ριβαλλοντολόγοι, κ.α. 


Η ανάπτυξη του 
οικοτουριαμού και 
αγροτουρισμοό 
οχον Ελλαδικό 
χώρο υποβοηθή- 
$ηκε σημαντικά ί 
από κρατικά προ¬ 
γράμματα διατή¬ 
ρησης παραδο¬ 
σιακών οικισμών 
και δημιουργίας 
κοινοτικών πολι¬ 
τιστικών κέντρων 
με αποτέλσσμα 
την έλξη οικολο¬ 
γικού τουρισμού 
και την αναβίωση 
φθινουσών κοι¬ 
νοτήτων. 


Ένα ή περισσότερα Κέ¬ 
ντρα Οικολογικών Με¬ 
λετών σαν οι βασικοί εκ¬ 
παιδευτικοί φορείς του 
Εθνικού Πάρκου μπορούν 
να εγκατασταθούν στα χω¬ 
ριά της περιφέρειας τους, 
αποβαίνοντας με την έρευ¬ 
να και τη διοργάνωση Τοπι¬ 
κών και Διεθνών Σεμιναρίων, 
σημαντικοί παράγοντες πε¬ 
ριβαλλοντικής εκπαίδευσης 
και κοινωνικής-πολιτιστικής 
ανέλιξης του τόπου. 

Αυτά μαζί μ' όλα τ' άλλα 
που ανέφερα δίνουν ανά¬ 
γλυφα την ρεαλιστική βάση 
των Εναλλακτικών Προ¬ 
τάσεων Προστασίας και 
Ανάπτυξης του Ακάμα 
ενώ ταυτόχρονα δίνουν 
άμεσες λύσεις στα σημερι¬ 
νά αδιέξοδα του Κυπριακού 
Χώρου. Του Ενιαίου Κυπ¬ 
ριακού Χώρου που στερεί¬ 
ται ακόμη ενός ευρύτερου 
Χωροταξικού Σχεδιασμού 
Ανάπτυξης και Προστα¬ 
σίας των πιο ουσιαστικών 
παρακαταθηκών του για το 


μέλλον πούναι η φύση κι ο 
πολιτισμός του. 

Η Ομάδα Πρωτοβου¬ 
λίας Φίλοι του Ακάμα 

καλεί όλους τους υπεύθυ¬ 
νους φορείς να αναλογι- 
στούν το μέγεθος των ευθυ¬ 
νών που έχουν έναντι του 
τόπου: Να πάρουν έστω και 
τώρα και χωρίς αναβολή 
όλα εκείνα τα μέτρα για την 
αναχαίτιση της φθοράς και 
την Προστασία της Φυσικής 
και Πολιτιστικής μας Κληρο¬ 
νομιάς. 

Αγαπητοί Φίλοι, με τις εκ¬ 
δηλώσεις της βδομάδας 
αυτής τελειώνει τυπικά και 
στην Κύπρο το Ευρωπαϊ¬ 
κό Έτος Περιβάλλοντος. 

Ουσιαστικά όμως η υπό¬ 
θεση περιβάλλον δεν τελειώ¬ 
νει εδώ, αλλοιώς μαζί με το 
περιβάλλον θα τελειώσουμε 
και σαν άνθρωποι.® 

π. π. 

Δημοσιεύουμε παρακάτω μια μετά¬ 
φραση κειμένου της 'βυηβδ’ που 
ασχολείται με τον Τουρκοκύπριο 
Νίαζί ΚίζίΙγυΓθΚ τον οποίο γνωρίσα¬ 
με πρόσφατα. 

Ο Νϊβζί που ήλθε στη Κύπρο με 
πρωτοβουλία του "Νεοκυπριακού 
Συνδέσμου" συμμετείχε σε μια σειρά 
δημοσίων συζητήσεων. Το κείμενο 
της 'βυηθδ' είναι ενδειχτικό της 
αντιμετώπισης που υφίστανται οι 
Τουρκοκύπριοι που τολμούν να συ¬ 
νομιλήσουν ή να προσεγγίσουν τους 
Ελληνοκύπριους. 

Παραδίπλα δημοσιεύουμε και συ¬ 
νέντευξη του κ. Βασιλείου προς τον 
Νίαζί, 

«Η φωτογραφία του αί¬ 
σχους 

Ουηβε 27/5/88 

«Στη φωτογραφία που δημοσιεύουμε 
δίπλα, ο νεαρός που εικονίζεται με τον 
Πρόεδρο της Ελληνοκυπριακής Δημο¬ 
κρατίας είναι ένας Τουρκοκύπριος, Ο 
νεαρός αυτός πριν λίγες μέρες απέ¬ 
σπασε έπαινο και πολυδιαφημίστηκε 
από τον κ. Οζκιούρ.* Το όνομα αυτού 
του "αξιέπαινου" είναι Νίαζί ΚίζίΙγυΓθΚ. Σί¬ 
γουρα θα απορείτε και θα θέλετε 
ασφαλώς να μάθετε, τι γυρεύει ο κ. 
ΚίζίΙγυΓθΚ με τον εξοχώτατο Βασιλείου. 
Να σας εξηγήσουμε. Αυτός ο κύριος 
πήγε στην Ελληνοκυπριακή Δημοκρατία 
για σκοπούς προπαγάνδας εναντίον 
της Τουρκικής Δημοκρατίας και της 
Τουρκικής Δημοκρατίας της Βόρειας 
Κύπρου, έδωσε μια σειρά διαλέξεων και 
ύστερα είχε την τιμή να γίνει δεχτός 
από τον πρόεδρο των Ελληνοκυπρίων. 
Στη φωτογραφία βλέπετε αυτό το ευ¬ 
τυχές γεγονός. Βέβαια αυτή είναι φω¬ 
τογραφία ευτυχίας του Νίαζί και των 
ομοίων του. Είναι μια ευτυχία που εμείς 
δεν αναγνωρίζουμε διότι πηγάζει από 
μια συνάντηση μ' αυτούς που δεν ανα¬ 
γνωρίζουν τα δίκαια του τουρκοκυπρια- 
κού λαού και θέλουν να τον σκλαβώ¬ 
σουν. Είναι επαίσχυντη και ατιμωτική ευ¬ 
τυχία. Έτσι έχουν τα πράγματα. Όμως 
υπάρχουν κι' άλλοι παρόμοιοι φίλοι των 
Γκιαούρηδων μεταξύ μας που ζηλεύουν 
και αγωνιούν να έχουν την ίδια χαρά. 
Τους αφιερώνουμε την φωτογραφία για 
να προκαλέσουμε τη ζήλεια τους και 
να ακονίσουμε τα αισχρά αισθήματα 
που τρέφουν στη καρδιά τους. Ορίστε 
κύριοι, δέστε κι απολαύστε! Ορίστε, 
τρέξτε κι εσείς ν' αγκαλιαστείτε με τους 
Ελληνοκύπριους αδελφούς σας, και να 
παρηγορηθείτε από τον μακρόχρονο 
χωρισμό. 


Όμως νάσαστε σίγουροι ότι αυτός ο 
ηρωικός λαός που έφερε τον αγώνα 
ως εδώ με μεγάλες θυσίες, θα βγάλει 
τα χαντζάρια που του μπήγετε στη 
πλάτη ένα-ένα, και θα σας δώσει το 
μάθημα που χρειάζεστε με δημοκρατικά 
μέσα, για να συνεχίσει το δρόμο του.» 

* Αναφορά σε θετική κριτική του κ. 
Οζκιούρ στο βιβλίο του Νίαζί ΚίζίΙγυΓθΚ 
"Πασάδες και Παπάδες". 


Και οι δύο "φοβερές" ερω¬ 
τήσεις που κρύβονται πί¬ 
σω από τη φωτογραφία. 

Νίαζί: Με τον ερχομό σας στην 
εξουσία, φέρατε μια ελπίδα ειρήνης 
στους Τουρκοκύπριους. Τι προτίθεστε 
να κάνετε για να δυναμώσετε αυτή την 
ελπίδα και να φέρετε ειρήνη στη 
Κύπρο; 

Βασιλείου: Ο βίαιος διαχωρισμός των 
δύο κοινοτήτων, ο χρόνος που περνά, 
η έλλειψη επαφής ανάμεσα τους, είναι 
παράγοντες που καλλιεργούν την δυ¬ 
σπιστία. Χαίρομαι που η εκλογή μου 
έδωσε ελπίδες στους Τουρκοκύπριους 
που θέλουν την επανένωση της Κύ¬ 
πρου και να ζήσουν ειρηνικά με τους 


Ελληνοκύπριους, σε μια ελεύθερη 
Κύπρο. Θέλω να τους διαβεβαιώσω ότι 
η λύση που επιδιώκουμε και όλες οι 
προσπάθειες που καταβάλλονται είναι 
προς ώφελος και για το συμφέρον 
όλων των Κυπρίων. 

Θα καταβάλω κάθε δυνατή προσπάθεια 
και θα αναλάβω κάθε πρωτοβουλία για 
να επιτευχθεί η επαναπροσέγγιση των 
δύο κοινοτήτων, αλλά και για να οδη¬ 
γήσουμε το πρόβλημα σε μια δίκαιη και 
βιώσιμη λύση μέσα από ουσιαστικές και 
αποτελεσματικές συνομιλίες. 

Νίαζί: Μήνυμα στους Τουρκοκύπριους; 

Βασιλείου: Δεν θέλω να εκφράσω με¬ 
γάλα λόγια. Θέλω απλώς να υπογραμ¬ 
μίσω μια μεγάλη αλήθεια και μια ιστορική 
αναγκαιότητα. Η Κύπρος είναι η κοινή 
μας πατρίδα. Σήμερα είναι διχασμένη 
από τον κατοχικό στρατό της Τουρ¬ 
κίας, η οποία προσπαθεί με τους εποί- 
κους να αλλοιώσει το δημογραφικό και 
πολιτιστικό χαρακτήρα της Κύπρου. 
Είναι πλέον καιρός, Έλληνες και Τούρ¬ 
κοι της Κύπρου, να ενώσουμε τη φωνή 
μας και τις προσπάθειες μας για να 
κτίσουμε μια ελεύθερη και αποστρατικο- 
ποιημένη Κύπρο, όπου όλοι θα μπορού¬ 
με να ζήσουμε ελεύθερα και δη¬ 
μοκρατικά. Χωρίς περιορισμούς και 
φραγμούς στην ίδια μας τη πατρίδα.· 


111111 ΜίΜηΜ^' 

β βα/ΰινιβρόδ 

και οι ηροεκτάβειε του βτην Κ,νηρο 

Νίγβζί ΚίζίΙγϋΓθΚ 

(η ομιλία του στην Πάφο) 

Εκδήλωση του “Νεοκυπριακού” - 27. 4. 88 στο δημαρχείο Πάφου. Παρέστη 
ο δήμαρχος Πάφου και ο βουλευτής Θεοδούλου. Κοινό: 80 περίπου άτομα. 


I 


ανάπτυξη αντιαποικιακών - πατριωτικών 
αισθημάτων στη Κύπρο, όπως και σ' όλες 
τις αποικίες, ήταν φυσική αντίδραση στον 
αποικισμό. Όμως στην εξέλιξη της 
πορείας το αντιαποικιακό αίσθημα πήρε σω- 
βινιστικό χαραχτήρα. Οι κύριες αιτίες μπορούν 
να συνοψισθούν σε δυο κεφαλαία. 

α) Η πολιτική της αποικιακής διακυβέρνησης. 

β) Η πολιτική της κυπριακής αστικής τάξης. 

Από την αρχή της Αγγλικής διακυβέρνησης στη 
Κύπρο, εφαρμόστηκε ένα εκπαιδευτικό σύ¬ 
στημα που υπόθαλπε τον ελληνικό και τουρ¬ 
κικό εθνικισμό. 

Η ανάπτυξη ενός κυπριακού πατριωτισμού 
στην πραγματική του έννοια θεωρείτο σοβαρή 
απειλή για την αποικιακή διακυβέρνηση. 

Το πατριωτικό ξύπνημα μουσουλμάνων και χρι¬ 
στιανών παρεμποδίστηκε με επιμονή από την 
αποικιακή διακυβέρνηση η οποία χρησιμο¬ 


ποίησε την παιδεία για να αναπτύξειτα διαχωρι- 
στικάαισθήματα. 

Τα μαθητικά βιβλία στα σχολεία των Κυπρίων 
διάδιδαν το αντιτουρκικό ή ανθελληνικό τους 
περιεχόμενο. 

Η εθνικιστική παιδεία ενθαρρύνθηκε με το σκε¬ 
φτικό ότι ο παραμερισμός του αιτήματος της 
Ένωσης 9 θα επέτρεπε την ανάπτυξη του 
κυπριακού πατριωτισμού. 

Αυτό αποτελούσε τον βασικό κίνδυνο για 
τους αποικιστές. 


Ο ΡΟΛΟΣ ΤΟΝ ΑΣΤΙΚΟΝ ΤΑΞΕΩΝ 
ΣΤΗΝ ΚΥΠΡΟ 

ι άρχουσες τάξεις των Ε/Κυπρίων και Τ/ 
Κυπρίων ακολούθη σαν μια ανταγωνιστική 
πορεία για την κατάκτηση της ηγεμονίας, 
και αντί να ενωθούν σ’ ένα κοινό αντι- 
αποικιακό μέτωπο, αγωνίστηκε η μα εναντίον 


τηςάλλης. 

Μέσα από αυτή τη πορεία αρπάχτηκαν σωβινι- 
στικά στις εθνικές τους ρίζες, και στη θέση του 
αμετάθετου πατριωτικού αγώνα ρίχτηκαν σε 
μια σωβινιστική εκστρατεία η μια κατά της 
άλλης. 

Μπορούμε να διαχωρίσουμε τρία στάδια στην 
εξέλιξη του σωβινισμού. 

1} Περίοδος της αποικιοκρατίας 

2) Περίοδος 60-74 

3} Περίοδος μετά το 74 

Η εξέλιξη του πατριωτισμού είναι αναπόφευκτη 
σε κάθε αποικία. 

Η αγγλική διακυβέρνηση που έκανε χρήση 
όλων των καταπιεστικών μέτρων, όπως βα- 
ρειάς φορολογίας, συνάντησε την αντίδραση 
των Κυπρίων. 






Όμως αυτή η φυσιολογική αντίδραση δεν μπό¬ 
ρεσε να συνενωθεί σ' ένα πατριωτικό μέτωπο 
λόγω του σωβινισμού των ντόπιων ελίτ. Οι ελίτ 
αυτές μπόρεσαν να διοχετεύσουν το αντιαποι- 
κιακό αίσθημα προς την κατεύθυνση των δικών 
τους συμφερόντων και να το μετατρέψουν σε 
δικό τους σωβινιστικό όπλο.Η Ε/Κυπριακή 
αστική τάξη αντί να προχωρήσει προς την κα¬ 
τεύθυνση ενός ενωμένου πατριωτικού μετώ¬ 
που το οποίο θα περιελάμβανε τις μειονότητες 
και την αριστερά προχώρησε στη προώθηση 
ενός σωβινιστικού προγράμματος το οποίο 
απέκλειε τις μειονότητες κι άλλες παρατάξεις. 
Ετσι τα χρόνια του αγώνα κατά του αποικισμού 
μετατράπηκαν αναπόφευκτα σε χρόνια ανά¬ 
πτυξης του σωβινισμού. Την ανάλογη κατεύ¬ 
θυνση ακολούθησε και η Τ/Κυπριακή άρχου- 
σα τάξη που υιοθέτησε εξ ολοκλήρού^τον 
τουρκικό σωβινισμό. 

Ετσι η αντιπαράθεση και η εχθρότητα που ανα¬ 
πτύχθηκε επάνω σ' αυτή τη βάση μέχρι το 
1960, κατάληξε στην ηγεμονία ενός πρωτόγο¬ 
νου και αντιδραστικού σωβινισμού. Τη περίοδο 
χαρακτηρίζει ένα τρομοκρατικό κλίμα εκφοβι¬ 
σμού των Κυπρίων πατριωτών. 

Συνοψίζοντας θα έλεγα ότι η κυπριακή αστική 
τάξη, μη μπορώντας να δημιουργήσει ένα κοι¬ 
νό πατριωτικό μέτωπο ενάντια στην αγγλική 
αποικιοκρατία προώθησε τον σωβινισμό προς 
τα έσω, ανάμεσα στις δύο κοινότητες, Μ' άλλα 
λόγια η αδυναμία οικοδόμησης ενός σωστού 
πατριωτισμού οδήγησε στον σωβινισμό. 

Την καλλιέργεια ενός τέτοιου πατριωτισμού, 
παρεμπόδισαν τρεις παράγοντες: 

α) Η Ελληνοκυπριακή ηγεσία 

β) Η Τουρκοκυπριακή ηγεσία 

γ) Η αποικιακή διακυβέρνηση 


Η Ελληνοκυπριακή ηγεσία με την προοπτική 
του Ένωσις και μόνο Ενωσις 9 παρεμπόδισε 
την ανάπτυξη ενός σωστού πατριωτικού μετώ¬ 
που, και καλλιέργησε το έδαφος για την πολι¬ 
τική του "διαιρεί και βασίλευε" των Άγγλών. 

Το 1936 ο κυβερνήτης Ρόναλτ Στόρς έλεγε τα 
εξής: «Αν το αίτημα της Ένωσης" υποβιβαστεί, 
τη θέση του θα πάρει ο κυπριακός πατριωτι¬ 
σμός, κι αυτό έρχεται σε αντίθεση με τα μακρο¬ 
πρόθεσμα μας συμφέροντα» .Το 1932 δίνει την 
εξής απάντηση, σ' όσους ζητούσαν το κλείσιμο 
της εκκλησίας: «Η αποτελεσματικότητα της 
εκκλησίας, ενάντια στον κομμουνισμό, αποτε¬ 
λεί για μας ένα θησαυρό». 

Από την άλλη η Τουρκοκυπριακή ηγεσία αρπά¬ 
χτηκε από τον τουρκισμό για να αποκρύψει τον 
υποτελή ρόλο που διαδραμάτιζε ως προς τους 
Άγγλους, και κατάφυγε σε μια πολιτική τρομο¬ 
κρατίας ενάντια στους πραγματικούς πατριώ¬ 
τες. 

Το αποτέλεσμα όλων αυτών ήταν η εισαγωγή 
στην Κύπρο του ελληνικού και τουρκικού εθνι¬ 
κισμού στη σωβινιστική του διάσταση. 

Η αγγλική διακυβέρνηση στήριξε υπογείως την 
δημιουργία εθνικιστικών τουρκοκυπριακών 
οργανώσεων. Και για ν’ αναπτύξει τον τουρκικό 
εθνικισμό εισήγαγε τ' ανάλογα εκπαιδευτικά 
βιβλία και καθηγητές από την Τουρκία. 

Ετσι φτάνουμε στο 1960. 

Το 1960 δόθηκε η γνωστή συνταγματική λύση, 
που δεν αντιστοιχούσε όμως καθόλου στη 
ψυχολογία των κοινοτήτων κι οίανταγωνιστικοί 
κοινοτικοί σωβινισμοί εξώθησαν την κατάσταση 
στα ακρότατα της όρια. 

Για παράδειγμα επειδή η τουρκοκυπριακή 
αστική τάξη θέλησε να δημιουργήσει δική της 
οικονομία, πρόβαλε το σύνθημα ότιηΤ/Κ και οι 


Ε/Κ δεν μπορούν να ζήσουν μαζί αναδεικνύ- 
ονταςτονσωβινισμόκαιτρομοκρατώνταςόσους 
αντιστέκονταν. Την ίδια εποχή οι Ε/Κ σωβινι¬ 
στές καταστρώνουν σχέδια εξόντωσης των Τ/ 
Κυπρίων. 

Μετά το 1960 μπαίνουν ανοιχτά στο προσκήνιο 
οι Αμερικανοί με τα περίφημα σχέδια Άτσεσον. 
Η πρόταση τους ήταν απλή: αφού δεν υπήρχε 
συμφωνία το νησί έπρεπε να διαιρεθεί. Τα σχέ¬ 
δια αυτό στηρίζονταν και πάλι στο σωβινισμό. 
Αυτή η πορεία οδήγησε τους Κυπρίους σ' ένα 
λαβύρινθο. Και το κυριότερο, ο σωβινισμός 
καθόρισετιςδιαστάσειςτηςεξωτερικήςεξάρτη- 
σης.Ανάμεσαστιςσωβινιστικέςφωνασκίεςφτά- 
νουμε στο 1974.0 σωβινισμός εξετέλεσε έτσι 
το ιστορικό του καθήκον. Τα τανκς, το ένα μετά 
το άλλο, ξύπνησαν τους Κυπρίους από βαθύ 
ύπνο. Όσοι μπόρεσαν να εξάγουν συμπερά¬ 
σματα ύψωσαν το λάβαρο του δημοκρατικού, 
αντιστασιακού αγώνα αναπτύσσοντας την 
αντισωβινιστική θέση που στοχεύει στην 
επανένωση του διαιρεμένου νησιού. 

Όμως όπως σ' όλες τις ιστορικές περιόδους, η 
σωβινιστική δράση συνεχίζεται εξυπηρετώ¬ 
ντας ιδιοτελή διαχωριστικά συμφέροντα. Το 
κυριότερο αποτέλεσμα του σωβινισμού είναι η 
απόσταση της κυπριακής πατρίδας από τους 
ίδιους τους Κυπρίους. Οι αντιπολιτευόμενες 
κοινοτικές ηγεσίες ζήτησαν υποστήριξη από τα 
έξω. Εξαιτίας αυτού του γεγονότος δημιούργη¬ 
σαν "μητέρες πατρίδες" έξω από τη δική τους. 
Μ' άλλα λόγια το παιδί γέννησε τη μάνα, κι όχι η 
μάνα το παιδί. Όμως ιστορία μας δίδαξε ότι δεν 
έχουμε μητέρα έξω από τον εαυτό μας. Δεν 
έχουμε άλλη εκλογή από το να ζήσουμε μαζί 
και πρέπει να αναγνωρίζουμε τη πραγματική 
μας μητέρα. Κι αυτή είναι η Κύπρος. 

Γι αυτό ο αγώνας ενάντια στο σωβινισμό είναι 
αναγκαίος. Ας μη το ξεχνούμε οι δύο σωβινισμοί 
αντιστοιχούν με μια σχέση θέσης - αντίθεσης 
που αποκλείει την σύνθεση. · η.Κ 

β) Βόρειος Ιρλανδία 

Η κομητεία του Ώλστερ που σήμε¬ 
ρα αποτελεί τον διοικητικό χώρο 
που ονομάζεται Β. Ιρλανδία, είναι 
ενσωματωμένη στην κρατική επικράτεια 
του Βρεττανικού στέμματος. Η Β. Ιρ¬ 
λανδία, όπως τη γνωρίζουμε σήμερα, 
αποτελεί τεχνητό διοικητικό δημιούργη¬ 
μα του Εγγλέζικου ιμπεριαλισμού. Η τε¬ 
χνητή διοικητική αποκοπή ενός μέρους 
της Ιρλανδίας, όπου οι απόγονοι των 
Άγγλων αποίκων (προτεστάντες) πλειο¬ 
ψηφούν, δημιουργεί ψευδο-νομικιστικά 
ερείσματα και προσχήματα για σφαιτερι- 
σμό μέρους του Ιρλανδικού εδάφους 
από την Μ. Βρεττανία. 

Η εφαρμογή του δικαιώματος της αυ¬ 
τοδιάθεσης του Ιρλανδικού λαού με κα¬ 
νένα τρόπο δεν μπορεί να περιορισ- 
θεί πολιτικά μέσα στα υφιστάμενα 
διοικητικά όρια της Β. Ιρλανδίας. 
Κάτι τέτοιο θα σήμαινε αυτόματη πα¬ 
ραδοχή της παράνομης και τεχνητής 
διοικητικής συνοριακής θεσμοποίησης 
που η Βρεττανική αποικιοκρατία δη¬ 
μιούργησε στην Ιρλανδία. 

Στην περίπτωση αυτή, το δικαίωμα της 
αυτοδιάθεσης βρίσκει την πλήρη έννοιά 
του, σαν πολιτική έκφραση ΟΛΟ¬ 
ΚΛΗΡΟΥ (και όχι τεμαχισμένου) 
του Ιρλανδικού λαού, μέσα σε ολό¬ 
κληρη δηλαδή την γεωγραφική έκ¬ 
ταση της Ιρλανδίας, γκρεμίζοντας 
τους τεχνητούς συνοριακούς δια¬ 
χωρισμούς που η Βρεττανική αποι¬ 
κιοκρατία δημιούργησε. 

Η Β, Ιρλανδία αποτελεί Βρεττανική 
αποικία (στην καρδιά της Ευρώπης του 
20ου αιώνα!) και πρέπει ν'απαλλαγεί από 
τον αποικιακό ζυγό για να ενσωματωθεί 
με την Ιρλανδική Δημοκρατία, για να 
αποτελόσουν μιά ενιαία κρατική οντότη¬ 
τα. 

Δεν νομίζω οτι η Θάτσερ είναι ευτυχής 
μ'αυτή την αντίληψη της εφαρμογής 
του δικαιώματος της αυτοδιάθεσης για 
ολόκληρο (και όχι τεμαχισμένο) τον Ιρ¬ 
λανδικό λαό. 

Στην περίπτωση αυτή λοιπόν, άν το δι¬ 
καίωμα αυτοδιάθεσης περιοριζόταν 
στην κομητεία του Ώλστερ μόνο, όπου 
πλειοψηφούν οι Άγγλοι-προτεστάντες, 
το τεχνητό αυτό διοικητικό δημιούργη¬ 
μα θα εξακολουθούσε να παραμένει 
υπό Βρεττανική κυριαρχία ’ δημοκρατι¬ 
κά", μια και οι Άγγλοι προτεστάντες 
αποτελούν την πλειψηφία στην περιοχή 

αυτή. Αποτελούν όμως την μειοψηφία 
μέσα σε ολόκληρη την έκταση της Ιρ¬ 
λανδίας, και είναι γι αυτό το λόγο που 
οι Εγγλέζοι έτσι αυθαίρετα δημιούργη¬ 
σαν μια διοικητική περιοχή, για να 
έχουν δηλαδή μια τεχνητή "πλειοψη- 
φία", σ' ένα συγκεκριμένο γεωγραφικό- 
διοικητικό χώρο. 

Στην περίπτωση αυτή, το δικαίωμα αυ¬ 
τοδιάθεσης δεν συνεπάγεται απλή από¬ 
σχιση, αλλά ενσωμάτωση σ'ένα άλλο 
κράτος-Ιρλανδία. 


γ) Τα νησιά Μαλβίνες 
(Φώκλαντς) 

Τ α νησιά αυτά βρίσκονται στη νο- 
τιώτατη εσχατιά του Ατλαντικού 
Ωκεανού και αποτελούν Βρεττανι¬ 
κή υπερπόντιο κτήση. Τα νησιά αυτά 
κατακτήθηκαν από τους Άγγλους γύρω 
στα 1830, ενώ προηγουμένως ανήκαν 
στην Αργεντινή. Οι Εγγλέζοι αποίκησαν 
στη συνέχεια τα νησιά αυτά εκτοπίζον- 


3ΜΉ 


α 


τας σταδιακά εντελώς τον γηγενή πλη¬ 
θυσμό (3). 

Ο Μάρξ συχνά ανάιρερε την Αργεντινή 
σαν παράδειγμα μισο-αποικιακής χώρας, 
υπό την εξάρτηση της Βρεττανίας. 

Οι Μαλβίνες νήσοι ανήκουν δικαιωματικά 
στον Αργεντίνικο λαό από τον οποίο οι 
Εγγλέζοι άρπαξαν τα νησιά αυτά. Είναι 
επίσης γνωστό ότι η στρατιωτική χούν¬ 
τα που το 1980 κυβερνούσε ακόμα 
στην Αργεντινή, προσπαθώντας να 
σωθεί από τις αντιφάσεις της, προσπά¬ 
θησε τότε να εκμεταλλευτεί το λαϊκό 
αίσθημα και αποβίβασε στρατό στα 
νησιά, πράγμα που πυροδότησε τον 
γνωστό πόλεμο, και που κατάληξε στην 
επαναβεβαίωση της Βρεττανικής κυ¬ 
ριαρχίας. (4) 

Η Θάτσερ μάλιστα ζήτησε δημαγωγικά 


Ηλιαίιης 


να εφαρμοσθεί το δικαίωμα αυτοδιάθε- 
σης(!) στα νησιά, αφήνοντας τους κα¬ 
τοίκους τους ν'αποφασίσουν ελεύθερα 
αν θέλουν να τελούν υπό Βρεττανική 
κυριαρχία πράγμα για το οποίο δεν 
υπάρχει φυσικά καμμιά αμφιβολία, αφού 
όλοι οι κάτοικοι σήμερα είναι Άγγλοι. 

Εκ πρώτης όψεως φαίνεται οτι η Θάτ¬ 
σερ έχει δίκαιο, αφού έτσι δίνεται "δη¬ 
μοκρατικά" στους κατοίκους η ευκαιρία 
ν'αποφασίσουν για το μέλλον τους. Η 
θέση όμως αυτή δεν είναι παρά επιφα¬ 
νειακή και νομικιστική, αφού παραγνωρί¬ 
ζει και ισοπεδώνει το γεγονός οτι οι 
σημερινοί κάτοικοι των νησιών αυτών 
αποτελούν το προϊόν της ληστρικής 
αποικιακής Βρεττανικής δύναμης σε 
βάρος της Αργεντινής. 

Στην περίπτωση αυτή δεν τίθεται 
θέμα αυτοδιάθεσης των κατοίκων 


των νησιών αυτών γιατί κάτι τέτοιο 
δεν θάταν παρά επιφανειακά "δημοκρα¬ 
τικό" , αφού θα στηριζόταν στον σφε- 
ταιρισμό και την βίαια αρπαγή τμήματος 
της γης που δικαιωματικά ανήκει στον 
Αργεντίνικο λαό. 

Υπάρχουν λοιπόν και περιπτώσεις όπου 
το αίσθημα της αυτοδιάθεσης παίρνει 
ένα ολότελα αντιδραστικό χαρακτήρα! 

Αν επικρατούσε μια ισοπεδωτική αντίλη¬ 
ψη στην περίπτωση αυτή, τότε θάπρε- 
πε κάποιος να σκεφτεί οτι η Θάτσερ 
είναι μια Ρόζα Λούξεμπουργκ, αφού 
ζητά να αφεθούν οι κάτοικοι των νη¬ 
σιών αυτών ν'αποφασίσουν ελεύθερα για 
την τύχη τους! 

Είναι ελπίζω πλέον καθαρό γιατί η μέ¬ 
θοδος που χρησιμοποιεί η Ε.Δ, είναι 
ισοπεδωτική, και στην ουσία αντιδιαλε- 
χτική. Η παράθεση τσιτάτων από τον 
Λένιν ή οποιοδήποτε άλλον προϋποθέ¬ 
τει ταύτιση της ουσίας και όχι του πε¬ 
ριβλήματος. Είδαμε ήδη μερικά παρα¬ 
δείγματα όπου το δικαίωμα της 
αυτοδιάθεσης παίρνει όχι απλά διαφο¬ 
ρετική μορφή αλλά και διαφορετικό πε¬ 
ριεχόμενο. 



5) από την ισοπέδωση 
στην απολογία της κατο¬ 
χής 

Η ισοπεδωτική αντίληψη και μεθο¬ 
δολογία της Ε..Δ., παίρνει κραυ¬ 
γαλέα μορφή στην περίπτωση 
της Κύπρου. Θ'αποφύγω να επεκταθώ 
σε ανάλυση του αν οι Ε/Κ και ιδιαίτερα 
οι Τ/Κ αποτελούν «λαό» ή «έθνος» ή 
«κοινότητα», αν και μιά τέτοια συζήτη¬ 
ση θάχε ίσως τη σημασία της. 

Θ’ αναφερθώ απλά και μόνο σ' ένα 
παράγοντα ο οποίος λάμπει δια 
της απουσίας του από το άρθρο της 
Ε..Δ.. και που είναι στενά συνυφασμέ- 
νος με την εξάσκηση του δικαιώματος 
της αυτοδιάθεσης (και κατά πολύ πε¬ 
ρισσότερο, με το δικαίωμα κρατικής 
απόσχισης). 

Πρόκειται για την αδιάρρητη και αμ¬ 
φίρροπη δημοκρατική σχέση μετα¬ 
ξύ μιας συγκεκριμένης εθνικής ομά¬ 
δας και του αναντίρρητα δικού της 
γεωγραφικού-ιστορικού χώρου (5). 
Αυτή η σχέση ήταν και ο αυτονόητος 
κοινός παρονομαστής σ'όλα τα παρα¬ 
δείγματα εφαρμογής της αυτοδιάθεσης 
που αναφέρθηκε. 

Σε καμμιά περίπτωση η Λενινιστική 
θεωρία του δικαιώματος των λαών γι’ 
αυτοδιάθεση, δεν παραβλέπει την εξώ- 
φθαλμη αυτή σχέση, αντίθετα, είναι 
στην αναγνώριση της σχέσης αυτής 
που παίρνει σάρκα και οστά για την 
καταπολέμηση του αποικισμού και της 
κατοχής. Οταν η σχέση αυτή καταπα- 
τάται, τότε έχουμε την πιο άμεση και 
στυγνή μορφή εθνικής καταπίεσης 
(αποικισμός, κατοχή κτλ.}, που επιβάλλει 
το στοιχειώδες δημοκρατικό καθήκον 
της απελευθέρωσης. 

Ο Λένιν έβλεπε αυτό το στοιχειώδες 
καθήκον, να παίρνει σάρκα και οστά 
μέσα από το δικαίωμα των λαών 
γΓαυτοδιάθεση, σαν ουσιαστικό στοιχείο 
γι'αποδυνάμωση του παγκόσμιου συστή¬ 
ματος κυριαρχίας του ιμπεριαλισμού και 
ιδιαίτερα του αποικισμού. 

Είναι μέσα απ'αυτό το πρίσμα που οι 
Μαρξιστές αντιλαμβάνονται την έμπρα- 
χτη υποστήριξη στον αγώνα του Πα¬ 
λαιστινιακού, του Ιρλανδικού και του Κυ¬ 
πριακού λαού γι'απαλλαγή από την 
κατοχή! 

Εκτός φυσικά κι'αν για την Ε,.Δ.. δεν 
υπάρχει κατοχή στην Κύπρο (και δεν 
είναι τυχαίο που η Ε..Δ.. δεν χρήσιμο¬ 
ί 1 

ποίησε ούτε υιά φορά στο άρθρο της 
τον όρο αυτό). 

Μπορεί στα σοβαρά οποιοσδήποτε (συ¬ 
μπεριλαμβανομένου και της Ε.Δ.) να 
ισχυριστεί ότι το δικαίωμα κρατικής (και 
άρα και γεωγραφικής) απόσχισης που 
απορρέει από την εξάσκηση του δικαι¬ 
ώματος της αυτοδιάθεσης ενός λαού 
ή έθνους, εξυπακούει τον σφαιτερισμό 
και κατοχή εδαφών άλλων από εκείνων 
που δημοκρατικά του ανήκουν; Η 
σκέψη και μόνον είναι γελοία (ή μάλλον 
ανατριχιαστική). 

Ως γνωστόν οι Τ/Κ ζούσαν διασκορπι¬ 
σμένοι σ' ολόκληρη την Κύπρο (τόσο 
στις πόλεις, όσο και στην ύπαιθρο), σε 
πλήρη αρμονία με τους Ε/Κ για αιώνες. 
Οι Τ/Κ ποτέ δεν είχαν μια συγκεκριμένη 
"εθνική" γεωγραφική κοιτίδα στην Κύπ¬ 
ρο, γιά να μπορούν να διεκδικήσουν 
κάτω από οποιαδήποτε πρόφαση την 
απόσχισή τους (π.χ. ΤΔΒΚ'), ή την 
ένταξή σε άλλη κρατική οντότητα (π.χ. 
Τουρκία). 

Η δημιουργία εθνικά "αμιγούς" γεωγραφι¬ 
κής περιοχής στην Βόρεια (κατεχόμε- 
νη) Κύπρο (Τ/Κ, Εποικοι, Τουρκικός 
στρατός), είναι προϊόν της πιο βάρβα¬ 
ρης πράξης που η Κύπρος γνώρισε 
από τον καιρό της Οθωμανικής κατάκ- 
τησης. 

Η δημιουργία της ’ΤΔΒΚ" στηρίζε¬ 
ται στο βίαιο εκτόπισμά των νόμιμων 
κατοίκων της περιοχής αυτής, και 
στον πιο ξεδιάντροπο σφαιτερισμό 
των στοιχειωδέστερων αναπαλλο¬ 
τρίωτων δικαιωμάτων ολόκληρου 
του Κυπριακού λαού. 

Είναι στοιχειωδέστατο δημοκρατικό δι¬ 
καίωμα των Ε/Κ προσφύγων να επι¬ 
στρέφουν στα σπίτια τους χωρίς στρα¬ 
τούς κατοχής (ή άλλους "εγγυητές"), με 
τον ίδιο τρόπο που είναι και για τους 
Τ/Κ πρόσφυγες δικαίωμα να επιστρέ¬ 
φουν στα δικά τους σπίτια, και που 
αναγκάστηκαν να εγκαταλείψουν διαδο¬ 
χικά (συνεπικουρούσης και της ΤΜΤ) το 
•63-64 και 74-75. 

Αυτή και μόνη η διεκδίκηση κλυδωνίζει 
το οικοδόμημα της ιμπεριαλιστικής κυ¬ 
ριαρχίας στην περιοχή με τον ίδιο 
τρόπο που αυτή κλυδωνίζεται από την 
Παλαιστινιακή επανάσταση. 

Η -θέση της Ε.Δ. ουσιαστικά ζητεί να 
πεισθούν οι πρόσφυγες (στο όνομα 
μιας διαστρεβλωμένης 'διεθνιστι- 
κής’ αντίλιψης), να πληρώσουν τα 
σπασμένα τόσο του τουρκικού επε¬ 
κτατισμού, όσο και της Ε/Κ αστκής 
τάξης. Και όλα αυτά για να προωθη¬ 
θεί η επαναστατική χειραφέτησή τους 
μακριά από σωβινισπκά σχήματα! 

Η χρησιμοποίηση της συγκεκριμένης 

αναφοράς του Λένιν, μέσα στο άρθρο 
της Ε.Δ. για το δικαίωμα αυτοδιάθεσης 
των Ολλανδικών αποικιών και στο δικαί¬ 
ωμα απόσχισής τους, γίνεται μ' ένα 
τρόπο εντελώς παραπλανητικό από 
την Ε.Δ. 

Ποιός παραλληλισμός μπορεί να υπάρ¬ 
χει μεταξύ των Ολλανδικών (ή οποιον- 
δήποτε άλλων) αποικιών και το δημο¬ 
κρατικό δικαίωμα κρατικής απόσχισής 
τους από τη μιά και της Βόρειας υπό 
Τουρκική στρατιωτική κατοχή Κύπρου 
και την απόσχιση της "ΤΔΒΚ" από την 
άλλη; Εκτός φυσικά κι' αν για τη Ε.Δ. 
η Βόρεια Κύπρος ήταν Ε/Κ αποικία 
που "απελευθερώθηκε" από τον Τουρκι¬ 
κό στρατό αποδίδοντάς την στους 
"νόμιμους" δικαιούχους κατοίκους της , 
τους Τ/Κ και τους εποίκους, πράγμα 
που δημιουργεί την ανάγκη αναγνώρι¬ 
σης της "ΤΔΒΚ" μέσα στα πλαίσια της 
διεθνιστικήςαλληλεγγύης! 

Ο ισοπεδωτικός παραλογισμός ξεπερνά 
και τα όρια του εξωφρενικού για να 
μπει πλέον στο χώρο του πολιτικού 
σουρεαλισμού. 

Βέβαια, οι Ντεκτάς, Ετζεβίτ, Εβρέν και 
Οζάλ, έχουν κι'αυτοί τη δική τους 
γνώμη, και διεκδικούν "απελευθερωτικές" 
δάφνες, επιστέγασμα των οποίων είναι 
η ανακήρυξη της "ΤΔΒΚ". Γι' αυτούς 
ο Τουρκικός στρατός δεν εισέβαλε και 
ξερρίζωσε αλλά "απελευθέρωσε", και η 
"ΤΔΒΚ" δεν είναι τίποτε άλλο από το 
αποτέλεσμα της εφαρμογής στην 
πράξη του "δικαιώματος" του Τ/Κ "λαού" 
γι' αυτοδιάθεση! 

Βέβαια, ο καθένας είναι ελεύθερος να 
διαλέξει το στρατόπεδό του, αλλά ειλι- 
κρινά δεν πιστεύω οτι ο Ντεκτάς και η 
ΤΜΤ είναι τα καλύτερα παραδείγματα 
"απελευθερωτικών - αυτοδιαθεστικών" 
που η Ε.Δ. θα μπορούσε να στηρίξει 
(τολμώντας μάλιστα να επικαλεσθεί και 
τον Λένιν!), παραχαράσσοντας και το 
νόημα και το πνεύμα του δικαιώματος 
των λαών γι' αυτοδιάθεση, μέχρι και του 
σημείου απόσχισης! 

Έχω την εντύπωση οτι ο Λένιν αντιλαμ¬ 
βανόταν "λίγο" διαφορετικά το περιεχό¬ 
μενο του διεθνισμού! 

Και μια και η Ε.Δ. θέλει να παρουσιάζε¬ 
ται σαν διεθνιστική - επαναστατική ομά¬ 
δα, δεν πιστεύει όπ οι Τούρκοι διεθνισ- 
τές στην ίδια την Τουρκία αλλά και οι 
Τ/Κ θα έπρεπε μέσα στα πλαίσια της 
δικής "τους" επικράτειας ν' αγωνίζονται 
ενάντια στον σφαιτερισμό των δικαιωμά¬ 
των του Κυπριακού λαού στο σύνολό 
του, σφαιτερισμός που υλοποιείται με 
την δυναμική παρουσία των "πάμφτω¬ 
χων" εποίκων, καθώς και του σιδερό- 
φρακτου τουρκικού στρατού, που απο¬ 
στερούν και στους Ε/Κ και Τ/Κ 
πρόσφυγες τα πιο δημοκρατικά τους 


δικαιώματα; 

Είναι παρήγορο πως τέτοιου είδους άν¬ 
θρωποι υπάρχουν, και είχα την τύχη να 
τους συναντήσω στο παρελθόν. Όσο 
αδύναμες κι αν είναι σήμερα οι φωνές 
τους (παρανομία, φυλακίσεις, κ,τ.λ.), 
αποτελούν θαρραλέα παραδείγματα διε¬ 
θνισμού ενάντια στο δικό "του" καταπιε¬ 
στικό έθνος. (Δεν ξέρω βέβαια αν αυτό 
κατατάσσει τους Τούρκους διεθνιστές- 
επαναστάτες σαν "σοσιαλπατριώτες" 
"συμπαραστάτες" του Χρυσόστομου 
κ.λ.π.). Εκείνοι πάντως χαρακτήριζαν 
σαν "σοσιαλπατριώτες" όσους στο 
χώρο της Τουρκικής αριστερός, υπο¬ 
στηρίζουν με τον ένα ή τον άλλο 
τρόπο την κατοχή της Κύπρου, τον 
ξεριζωμό, την προσφυγιά και τον εποι¬ 
κισμό! 

Ειλικρινά προτιμώ τον τίτλο του μοναχι¬ 
κού "σοσιαλπατριώτη" (αν και ελπίζω 
νάχω αποδείξει το γελοίο του ισχυρι¬ 
σμού), από εκείνο του συμπαραστάτη 
της επεκτατικής πολιτικής της ιμπερια¬ 
λιστικής καταδυνάστευσης, κατοχυρω¬ 
μένες από τέτοιες εξέχουσες προσωπι¬ 
κότητες όπως ο Ντεκτάς και ο Εβρέν, 
ή "προοδευτικές" οργανώσεις όπως η 
ΤΜΤ. 

Ο κοινός αγώνας των Ε/Κ και Τ/Κ με 
τους Ελληνες και τους Τούρκους ερ¬ 
γαζόμενους μέσα στα πλαίσια της 
έμπρακτης διεθνιστικής αλληλεγγύης 
γι'ανατροπή της ιμπεριαλιστικής καταδυ¬ 
νάστευσης και του κατοχικού εκτρώμα¬ 
τος της "ΤΔΒΚ", έχει μεταξύ άλλων ν' 
άντιπαλαίψει και την ισοπεδωτική μπουλ- 
τόζα του παραλογισμού, τόσο αυτής 
του "εθνικιστικού", όπως του Ντεκτάς, 
όσο και του "διεθνιστικού", όπως της 
Ε.Δ..· 

χ.η. 


ΣΗΜΕΙΩΣΕΙΣ: 

(3) Η περίπτωση των Μαλβίνας κα¬ 
λύπτει και άλλες σύγχρονες περι¬ 
πτώσεις αποικισμού, π.χ. Νέα Καλη- 
δονία, όπου ο γηγενής πληθυσμός 
δεν εξαλείφθηκε, αποτελεί όμως 
μειοψηφία. 

(4) Επειδή μπορεί κάποιος να σκε- 
φθεί ότι η αναγνώριση σαν νόμιμης 
της διεκδίκησης των Μαλβίνας από 
την Αργεντινή σημαίνει και υπερά¬ 
σπιση της στρατιωτικής χούντας που 
διεκδίκησε τα νησιά δυναμικά, διευ¬ 
κρινίζω οτι η δική μου θέση ταυτίζε¬ 
ται μ'εκείνη που αρκετά από τα 
παράνομα τότε εργατικά συνδικάτα 
της Αργεντινής διακήρυξαν: «Μαλ¬ 
βίνας ναι, Δικτατορία όχι!» 

(5) Ελπίζω εκτός από "σοσιαλπατριώ- 
της' να μην χαρακτηρισθώ και ’με- 
γαλο-ιδεάτης"! 

Σ το προηγούμενο και σε αυτό το 
τεύχος του Εντός των Τειχών", 
φιλοξενείται σε δύο μέρη, άρθρο 
του X. Ηλιάδη με υπότιτλο "μια απάντη¬ 
ση στην εκδοτική ομάδα Εργατική Δη¬ 
μοκρατία”. Η απάντηση αφορά άρθρο 
μας που υπήρχε σε προηγούμενο τεύ¬ 
χος, το οποίο θεώρησε απάντηση σε 
δικό του άρθρο στο τεύχος του 
Μάρτη. Παρατηρεί μάλιστα οτι με εκεί¬ 
νο το άρθρο "μπήκαμε" στόν διάλογο 
γύρω από το "εθνικό θεμά" και εμείς. 

Εκτός όμως από το ότι δεν μπήκα¬ 
με τώρα στον "διάλογο", ούτε το προη¬ 
γούμενο άρθρο μας στο "Εντός των 
Τειχών" ούτε και αυτό δεν είναι απαντή¬ 
σεις στο X. Ηλίαδη και στους υπόλοι¬ 
πους που έχουν παρόμοια πολιτική. Και 
δεν θα μπορούσαν να είναι, γιατί για να 
γίνει κάτι τέτοιο χρειάζεται πολύ περισ¬ 
σότερος χώρος από όχι θα ήταν δυ¬ 
νατό να μας διαθέσει το "Εντός των 
Τειχών". Αυτό τό κάνουμε εδώ καί αρ¬ 
κετό καιρό με μία σειρά από άρθρα 
μας στην εφημερίδα "Εργατική Δημο¬ 
κρατία" που εκδίδαμε το 79-80, και τα 
τελευταία χρόνια με άρθρα μας στο 
Ελληνικό περιοδικό "Μαμή” και στην 
εφημερίδα "Εργατική Αλληλεγύη" της 
ελληνικής επαναστατικής οργάνωσης 
ΟΣΕ. Τον Φλεβάρη του 88 κυκλοφό¬ 
ρησε και το βιβλίο μας "ΤΟ ΚΥΠΡΙΑΚΟ 
και τα διεθνιστικά καθήκοντα των ελλη¬ 
νοκυπρίων επαναστατών". 

Για αυτό στο πρώτο άρθρο μας πα- 
ραμπέμπαμε σε αυτό το βιβλίο για μία 
κριτική όλων των ελληνοκυπρίων σο- 
σιαλπατριωτών. Εξηγούσαμε ακόμα ότι 
θά περιοριζόμασταν, όπως έλεγε και ο 
υπότιτλος, μόνο σε "μερικές παρατηρή¬ 
σεις με ευκαιρία τό άρθρο του X. 
Ηλάδη" για να δείξουμε μερικές αντιφά¬ 
σεις του σοσιαλπατριωτισμού. Τετοιες 
αντιφάσεις, όπως αυτή του X. Ηλάδη 
που ισχυρίζεται ότι "«ποτέ μια βαρβαρο- 
τήτα δεν αναίρεσε η ανέτρεψε μια 
άλλη προηγούμενη βαρβαρότητα 1 » ενώ 
συγχρόνως ζητάει τήν απομάκρυνση 
των εποίκων, χωρίς να βλέπει ότι μόνο 
με εφάμιλη του "74 βαρβαρότητα μπο¬ 
ρεί να γίνει κάτι τέτοιο. 

Έτσι δεν στέκει τό παράπονο του X. 
Ηλάδη ότι τον αδικήσαμε επειδή δεν 
παρουσιάσαμε μέ πληρότητα τήν πολιτι¬ 
κή του. Δέν είχαμε πει ότι θά κάναμε 
κάτι τέτοιο. Καί δεν θα υπήρχε λόγος 
νά ξανασχοληθούμε με κείμενα του, αν 
στο τελευταίο άρθρο του δεν είχε αντι¬ 
στρέφει άμεσα μια πολύ σημαντική 
θέση μας. 

0. X. Ηλίαδης αφιερώνει ένα μέρος 


του άρθρου του στο να δείξει την 
"αντίφαση" μας όταν καταγγέλλουμε αυ¬ 
τούς πού ζητούν τό διώξιμο των εποί¬ 
κων σαν εθνικιστές ενώ από την άλλη 
δεχόμαστε ότι "σαν θέμα αρχής συμ¬ 
φωνούμε με την απομάκρυνση των 
εποίκων" αλλά ανησυχούμε ότι «θα συ¬ 
ναντήσουμε δύσκολα προβλήματα 
ακόμα και στό θέμα αποχώρησης καί 
του τελευταίου εποίκου». Προσπαθεί 
μάλιστα να μας "εμψυχώσει" κιόλας γρά¬ 
φοντας ότι: «Κανείς δεν ισχυρίστηκε 
ότι αυτό [το διώξιμο όλων των εποίκων] 
θάταν εύκολο, ούτε ο δρόμος προς τη 
δημοκρατία και το σοσιαλισμό είναι 
σπαρμένος με ροδοπέταλα». 

Αλλά ο X. Ηλάδης δεν θέλησε να 
προσέξει ότι αυτός που «για λόγους 
αρχής συμφωνεί με την απομάκρυνση 
των εποίκων'» είναι ο ΔΥΣΗ, και ότι 
ολόκληρη εκείνη η αναφορά ήταν παρ¬ 
μένη από την εφημερίδα "Αλήθεια” 
στην οποία παραπέμπαμε. Ούτε πρό¬ 
σεξε ότι δίπλα ακριβώς από το '«γιά 
λόγους αρχής θεωρούμε σωστή τήν 
πιο πάνω τοποηθέτηση’», την «απο¬ 
χώρηση δηλαδή και του τελευταίου 
εποίκου», υπήρχε σε αγκύλες δικό μας 
ειρωνικό σχόλιο που έλεγε [«ε, μα φυσι- 


Αν ο X. Ηλάδης είχε διαβάσει πιό 
προσεκτικά το άρθρο μας ή αν είχε 
μπει στον κόπο να ρίξει έστω και μια 
ματιά στά περιεχόμενα του βιβλίου στο 
οποίο παραπέμπαμε, θα έβλεπε ότι όχι 
μόνο δέν είμαστε "για λόγους αρχής" 
υπέρ του διωξίματος των εποίκων, 
αλλά ότι η θέση μας είναι τελείως αντί¬ 
θετη από αυτή που μας αποδίδει. Νά 
τι λέμε για τούς εποίκους στό σχετικό 
κεφάλαιο: 

«Είναι εδώ και πρέπει να είναι 
καλοδεχούμενοι από τους εργα¬ 
ζόμενους και όχι μόνο αυτοί, 
αλλά και όσοι άλλοι και από 
οπουδήποτε αλλού τύχει να έρ¬ 
θουν. Είναι θέμα αρχής για τους 
διεθνιστές. Η δεξιά στην Ευρώπη 
ανδρώνεται με τον ρατσισμό ενά¬ 
ντια στους ξένους εργάτες. Τα 
ίδια αντιμετωπίζουν και οι Κύπριοι 
στην Αγγλία της Θάτσερ, και το 
συνδικαλιστικό κίνημα εκεί τους 
έχει υποστηρίξει.». 


ενάντια στην «δίκιά μας» 
αστική τάξη 

Ε ξηγούμε επίσης στο βιβλίο γιατί 
θεωρούμε τη διαμάχη για κυριαρ¬ 
χία ανάμεσα στις αστικές τάξεις 
στη Κύπρο σαν αντιδραστική και από 
τις δύο πλευρές. Όσο άδικους, αντι¬ 
δραστικούς και επεχτατικούς σκοπούς 
έχει η τουρκική και η τουρκοκυπριακή 
αστική τάξη, άλλο τόσο άδικους και 
αντιδραστικούς έχει η Ελληνική και 
Ελληνοκυπριακή. Είτε η μιά αστική 
τάξη κυριαρχίσει πάνω στη Κύπρο είτε 
η άλλη, το αποτέλεσμα θα είναι η εθνι¬ 
κή καταπίεση της άλλης εθνότητας. 
Για αυτό και το καθήκον των αριστε¬ 
ρών είναι να μή υποστηρίξουν τα προ¬ 
νόμια κανενός έθνους και να ανατα¬ 
χθούν στις αντιδραστικές επιδιώξεις 
ειδικά της 'δικιάς τους" αστικής 
τάξης. 

Αυτή είναι η βάση πάνω στην οποία 
στηρίζουμε την πολιτική μας. Όποιος 
δεν βλέπει και την "δική μας" αστική 
τάξη σαν επιθετική επεκτατική και ιμπε¬ 
ριαλιστική, αυτό είναι γιατί θεωρεί το 
"δικό του" έθνος σαν καλύτερο από τά 
άλλα. 

Είναι ακριβώς αυτό που ούτε μπο¬ 
ρούν ούτε θέλουν να δουν οι σοσιαλ- 
πατριώτες. Αντίθετα όταν νοιώθουν 
άβολα μπροστά σε αναφορές στην πο¬ 
λιτική του Λένιν προτιμούν να δηλώ¬ 
νουν, όπως ο X. Ηλιάδης, ότι "ταλαι¬ 
πωρούμε τον Λένιν" και μάλιστα όπως 
συνήθιζε και ο "πατερούλης Στάλιν". 
Βέβαια καλά θα ήταν να έμπαινε στον 
κόπο να αποδείξει αυτόν τον ισχυρισμό. 

Εκείνο που χαρακτηρίζει την πολιτική 
όλων των σοσιαλπατριωτών που επικα¬ 
λούνται τον Λένιν είναι ότι αγνοούν (θέ¬ 
λουν να αγνοούν!) τελείως μερικά από 
τα πιό βασικά σημεία της πολιτικής_του 
Λένιν για τις εθνικές διαμάχες, "ζεχ- 
νούν" δηλαδή την επιμονή του Λένιν ότι 
τα συγκεκριμένα καθήκοντα των σοσια¬ 
λιστών είναι διαφορετικά ανάλογα με 
το έθνος στο οποίο ανήκουν. Και ότι 

το κύριο καθήκον των επαναστατών 
είναι να παλεύουν ενάντια στην "δίκιά 
τους" αστική τάξη που καταπίεσε ή 
καταπιέζει ή επιδιώκει να ξανακαταπιέσει 
άλλες εθνότητες, και ενάντια στην 
προσπάθεια της να επιβάλλει την κυ¬ 
ριαρχία της σε άλλους: 

«Ο διεθνισμός συνιστάται 
στην ρήξη με τους δικούς σου 
σοσιαλσωβινιστές... και με την 
δική σου ιμπεριαλιστική κυβέρνη¬ 
ση... στην απόφαση σου να δε¬ 
χτείς τις πιο μεγάλες εθνικές 
θυσίες... αν αυτό ωφελεί στην 
ανάπτυξη της διεθνούς εργατι¬ 
κής επανάστασης». (1) 

Επειδή ο X. Ηλιάδης δεν θέλει να 
καταλάβει αυτή την στάση, για αυτό 
αναρωτιέται με πολύ αγανάκτηση και 
ακόμα περισσότερη αφέλεια αν θα χα¬ 
ρακτηρίζαμε σαν σοσιαλπατριώτες και 
τους Τούρκους επαναστάτες που πα¬ 
λεύουν ενάντια στην "δίκιά τους" αστική 
τάξη για να υποστηρίξουν την αποχώ¬ 
ρηση του τουρκικού στρατού από την 
Κύπρο και το δικαίωμα των Κυπρίων να 
ζουν σε ένα κράτος. Μα... φυσικά όχι. 
Αυτοί είναι πραγματικοί σοσιαλιστές και 
διεθνιστές. Σοσιαλπατριώτες είναι μόνο 
όλοι αυτοί οι Ελληνοκύπριοι ή Ελ¬ 
ληνες αριστεροί που παλεύουν με 
τόση θέρμη για την αποχώρηση του 
τουρκικού στρατού και ενάντια στην δι¬ 
χοτόμηση, πράγματα που είναι καθήκο¬ 
ντα ειδικά των τούρκων και τουρκοκυ¬ 
πρίων επαναστατών. 

Ακόμα οι σοσιαλπατριώτες δεν θέ¬ 
λουν να ξέρουν ούτε ότι ο Λένιν θεω¬ 
ρούσε πως το καθήκον της υποστήρι¬ 
ξης του δικαιώματος αυτοδιάθεσης 
των καταπιεσμένων εθνοτήτων το 
έχουν ειδικά οι επαναστάτες του 
έθνους που καταπίεσε ή καταπιέζει 
ή επιδιώκει να τις καταπιέσει, ούτε τι 
σημαίνει αυτή η θέση. Αυτό φαίνεται 
καί από την μανία με την οποία μας 
καταγγέλει ο X. Ηλιάδης ότι θεωρούμε 
πως η ίδια η «απόσχιση-δημιουργία της 
"Τ.Δ.Β.Κ." είναι πολιτικά σωστή, και μάλι¬ 
στα σύμφωνη με την λενινιστική αντίλη 



ψη των πραγμάτων». 


Δεν υποστηρίζουμε ότι είναι "πολιτικά 
σωστή" ή "πολιτικά λανθασμένη" η δη¬ 
μιουργία της Τ.Δ.Β.Κ., ούτε ότι "έτσι 
έπρεπε να γίνει". Δεν είναι αυτό το ζή¬ 
τημα για μας. Υποστηρίζουμε μόνο ότι 
πρέπει σαν Ελληνοκύπριοι επανα¬ 
στάτες, ακριβώς επειδή είμαστε Ελλη¬ 
νοκύπριοι και όχι Τουρκοκύπριοι ή Τούρ¬ 
κοι, να αντισταθούμε στην προσπάθεια 
της 'δικιάς μας" άρχουσας τάξης 
να εμποδίσει τους τουρκοκύπριους να 
έχουν το δικό τους κράτος. Μόνο 
αυτό. Και έχει πολύ μεγάλη διαφορά 
από αυτό που μας αποδίδει ο X. Ηλιά¬ 
δης που έπεσε και αυτός θύμα μιας 
καθόλου πρωτότυπης ανοησίας. Θα 
"κακοποιήσουμε" πάλι τον Λένιν; 

«Όταν κατηγορείς τους οπα¬ 
δούς της ελευθερίας της αυτο¬ 
διάθεσης, δηλαδή της ελευθε¬ 
ρίας του αποχωρισμού, ότι 
ενθαρρύνουν τις αποχωριστικές 
τάσεις, κάνει την ίδια ακριβώς 
ανοησία και την ίδια ακριβώς 
υποκρισία, όπως αν κατηγορού¬ 
σες του οπαδούς της ελευθε¬ 
ρίας του διαζυγίου ότι ενθαρρύ¬ 
νουν τη διάλυση των οικογε¬ 
νειακών δεσμών».(2) 

πού βρέθηκαν οι αριστε¬ 
ρότεροι σοσιαλπατριώ- 
τες; 

Τ ο ΑΚΕΛ για δεκαετίες μιλάει (και 
δεν μιλάει μόνο) για μια συμμαχία 
του εργατικού κινήματος με τους 
πατριώτες αστούς που θα βοηθούσε 
τον υποτιθέμενο "εθνικοαπελευθερωτικό 
αγώνα" των (Ελληνοκυπρίων. Ενα 
ωραίο σύνθημα κάτω από το οποίο 
κρύβονται οι εξίσου με τους τουρκικούς 
άδικοι και επεκτατικοί εθνικοί πόθοι, επι¬ 
διώξεις και επιθυμίες των ελληνοκυπρίων 
αστών και μικροαστών, καθώς και οι 
εθνικιστικές τους φοβίες - η "φρίκη" 
μπροστά στην 'τουρκοποίηση ολόκλη¬ 
ρης της Κύπρου", που δεν αναγνωρίζει 
όμως και στους τουρκοκύπριους το δι¬ 
καίωμα να νοιώθουν μια αντίστοιχη 
φρίκη και φοβία είτε για την "ελληνο- 
ποίηση" είτε και για την "ελληνοκυ- 



πριοποίηση" της Κύπρου. 


Η ήττα το 74 της ελληνοκυπριακής 
(και ελληνικής) άρχουσας τάξης απο¬ 
γοήτευσε πολλούς αριστερούς μικροα¬ 
στούς πατριώτες. Με μικροαστική ανυ¬ 
πομονησία την "τιμώρησαν" και την 
"τιμωρούν" στο μυαλό τους χαρα¬ 
κτηρίζοντας την "ανίκανη", και προσβλέ¬ 
πουν τώρα στην εργατική τάξη να 
κάνει την "εθνικοαπελευθερωτική" δου¬ 
λειά της "ανίκανης" αστικής "μας" 
τάξης. Αν τα γυρίσματα της ιστορίας 
δείξουν ότι όχι μόνο η Ελληνοκυπριακή 
εργατική τάξη δεν είναι διατεθειμένη να 
κάνει κάτι τέτοιο, αλλά και ότι η Ελλη¬ 
νοκυπριακή και Ελληνική αστική τάξη 
ξαναποκτούν το χαμένο έδαφος και ο 
δικός τους επεκτατισμός αποκτά κά¬ 
ποιες πιθανότητες να νικήσει τον τουρ¬ 
κικό επεκτατισμό, τότε θα δούμε τους 
περισσότερους "αριστερότερους" σο- 
σιαλπατριώτες να ρίχνουν το σοσιαλι¬ 
στικό τους προσωπείο και να εμαφανί- 
ζονται πια καθαρά σαν αυτό που 
πραγ-ματικά είναι - σκέτοι πατριώτες. 

Αυτά τα λίγα δεν μπορούν φυσικά 
να χρησιμέψουν σαν απάντηση ούτε 
στους αφορισμούς και τα "αυτονόητα" 
του X. Ηλιάδη ούτε και στην παράδο¬ 
ση του σοσιαλπατριωτισμού. Τις τελευ¬ 
ταίες δεκαετίες η μεγάλη πλειοψηφία 
των πολιτικοποιημένων στην νότια 
Κύπρο, αν δεν είναι δεξιοί εθνικιστές 
είναι αριστεροί πατριώτες, είτε ακελικοί 
ή διαφωνούντες "από τα αριστερά" σαν 
τον X. Ηλιάδη. Δύσκολα τα πράγματα 
για αυτούς που θα τολμήσουν να αμφι¬ 
σβητήσουν τόσο βαθειά ριζωμένες αντι¬ 
λήψεις. Για να κάνουμε κριτική σε 
όλους αυτούς, για να αρχίσουμε (ναι, 
για να αρχίσουμε μόνο!) να ξαναφέρ¬ 
νουμε στο φως μιά πολιτική παλιά αλλά 
πολύ αποτελεσματικά διαστρεβλωμένη, 
"ξεχασμένη" και θαμένη από όλους, 
χρειάζεται μια αρκετά μεγάλη ανάλυση, 
σαν αυτή που έχουμε κάνει και υπάρχει 
δημοσιευμένη κύρια στο βιβλίο μας. Εκεί 
δείχνουμε και ποιά ήταν η στάση του 
Λένιν και με πιό τρόπο το διαστρεβλώ¬ 
νουν οι σοσιαλπατριώτες "Λενινιστές". 
Βέβαια θα ήταν κατάχρηση της φιλο¬ 
ξενίας του "Εντός των Τειχών" να ζη¬ 
τήσουμε να τη αναδημοσιεύσει σε συ¬ 
νέχειες, αλλά αν δεν υπάρχει πρό¬ 
βλημα, εμείς ευχαρίστως την παραχω¬ 
ρούμε για το αναγνωστικό κοινό του 
"Εντός των Τειχών".· 

Εκδοτική Ομάδα 
"Εργατική Δημοκρατία" 

Σημειώσεις: 

1) Απαντα Λένιν τόμος 37 σελ. 108 

2) Λένιν "Ζητήματα Εθνικής Πολιτικής" σελ. 

Η ΣΧΕΣΗ ΑΝΑΜΕΣΑ ΣΤΟΥΣ ΣΤΟΧΟΥΣ ΚΑΙ ΤΙΣ ΣΥΝΘΗΚΕΣ 

ΥΛΟΠΟΙΗΣΗΣ ΤΟΥΣ 

γ. λιλληκας 


εισαγωγή 

Γγ ι ομάδες, οι κοινότητες όπως και οι κοινωνίες ανθρώ- 
Ο πων, δημιουργούνται ή παίρνουν μορφή μέσα από μια 
οικονομικο-κοινωνική διαδικασία, που ανάλογα με την εποχή 
και τον χώρο, αυτή η διαδικασία είναι σύντομη ή μακρόχρο¬ 
νη. Αυτή η διαδικασία, βρίσκεται επίσης σε μια διαλεκτική 
σχέση με τον στόχο ή τους στόχους που θέτει η ομάδα ή 
η κοινωνία. 

Κάθε ομάδα ή κοινωνία, προβάλλει ένα ή περισσότερους- 
στόχους, την υλοποίηση των οποίων, ανάλογα με τη μορφή 
τους, θεωρεί σαν ιστορικό ή θρησκευτικό πεπρωμένο, ή 
χρέος. Σε ένα μεγάλο βαθμό είναι μέσα από την εξυπηρέ¬ 
τηση αυτών των στόχων, που λειτουργούν σάν ιδανικά, που 
διαμορφώνεται η μορφή και η δομή της ομάδας ή της κοι¬ 
νότητας. 

Η προβολή ενός στόχου ή ενός ιστορικού χρέους από μέ¬ 
ρους μιάς κοινωνίας, έχει να εκπληρώσει τρεις τουλάχιστο 
ρόλους: Της κινητοποίησης (πολιτικής, θρησκευτικής ή 
στρατιωτικής της κοινωνίας ή μέρους αυτής για την εκπλή¬ 
ρωση του υποτιθέμενου χρέους}, της κοινωνικοποίσης (σαν 
αποτέλεσμα της οργάνωσης των δομών εκείνων που η δυ¬ 
ναμική του στόχου απαιτεί σαν μέσο υλοποίησης του) και 
της ενοποίησης (των κοινωνικών μονάδων γύρω από το αί¬ 
σθημα του χρέους που επιβάλλεται στην αφηρημένη έννοια 
της κοινωνίας και που κατά συνέπεια αφορά τα άτομα). 

Η ταυτόχρονη ύπαρξη δύο στόχων δημιουργεί μια νέα 
δυναμική, η οποία μπορεί να είναι πιο κινητική, πιο κοινωνικο- 
ποιηπκή αλλά ενωτική και διαιρετική συνάμα. Δύο στόχοι μπο¬ 
ρεί να θεωρηθούν αλληλοεξάρτητοι και να δημιουργούν συμ- 
μαχίες στη διαδικασία (άρα ενοποίηση) ενώ δύο άλλοι να 
θεωρούνται αντίθετοι και να δημιουργούν κρισιογόνα πηγή, 
(άρα ενοποίηση και διαίρεση). Τα πιο γενικά παραδείγματα 
που παρουσιάζει κατ' επανάλειψη η σύγχρονη παγκόσμια 
ιστορία, είναι η συχνή συμμαχία των Εθνικών ιστορικών στό¬ 
χων με το θρησκευτικό χρέος. Πολλά όμως είναι τα παρα¬ 
δείγματα αντιπαράθεσης των ιστορικών εθνικών με τους ιστο¬ 
ρικούς κοινωνικούς στόχους όπως και του θρησκευτικού 
χρέους με τους ιστορικούς κοινωνικούς στόχους. 

Δεδομένου ότι οι κοινωνίες είναι ζωντανά σχήματα, δη- 
μιουργημένα από τον άνθρωπο, οι στόχοι που προβάλλουν 
βρίσκονται σε ένα συνεχή μετασχηματισμό που συμβαδίζει ως 
ένα βαθμό με τη μορφή της κοινωνίας που υιοθετεί το 
στόχο. Βέβαια υπάρχουν και οι ιστορικές περιπτώσεις, κυρίως 
σε περίοδο μεγάλης κρίσης και πολέμου, όπου, όπως λέει 
ένας μεγάλος φιλόσοφος, "η παράδοση των νεκρών γενιών 
βαρεί πολύ στο μυαλό των ζωντανών, οι οποίες δανείζονται 
τα ονόματα τους κάτω από μια σεβαστή απομίμιση". Όπου 
δηλαδή' υπάρχει μια οπισθοδρόμηση ως προς τους στό¬ 
χους, που δεν συνάδει με το επίπεδο της δεδομένης κοινω¬ 
νίας. 

Είναι φανερό ότι υπάρχει μια σχέση ανάμεσα στο χρέος 
ή το στόχο που αναλαμβάνουν οι άνθρωποι να εκπληρώσουν 
και τις συνθήκες υλοποίησης τους. 


Αυτή την θεωρητική, αφηρημένη (και ίσως λίγο κουραστική) 
εισαγωγή την έκανα όχι απλώς για χάρην της θεωρίας και 
επειδή πιστεύω ότι πρέπει ο ερευνητής να προσπαθεί να 
εξαγάγει τα θεωρητικά συμπεράσματα που επιβάλλει το αντι¬ 
κείμενο του για μια πιο γενική επιστημονική χρησιμότητα, αλλά 
και επειδή κυρίως είναι τα συμπεράσματα της έρευνας μου, 
που θα σας επιτρέψουν να παρακολουθήσετε την προσέγγι¬ 
ση του αντικειμένου μου. 


εθνικοί και κοινωνικοί στοχοι 

Μ ε την παραχώρηση της Κύπρου στην Αγγλία το 1878 
η Τουρκοκυπριακή κοινότητα βρίσκεται αποκεφαλισμένη 
με την αναχώρηση των πιο επίλεκτων της αντρών που 
έχουν απορροφηθεί στη στρατιωτική και διαχειριστική μηχανή 
της Οθωμανικής διακυβέρνησης και που την ακολούθησαν 
στην αποχώρηση της από τη Κύπρο. 

Αντίθετα η Ελληνοκυπριακή κοινότητα με καλύτερο οικο¬ 
νομικό επίπεδο ζωής και ψηλότερη πνευματική ανάπτυξη, βα¬ 
σιζόμενη στην άρτια και πυραμικά οργανωμένη Ορθόδοξη 
Εκκλησία, παρουσιάζεται με αποκρυσταλλομένη εθνική συνεί¬ 
δηση και δομή οργανωμένης κοινότητας. 


εθνικός στοχος της ένωσης 

Κ άτω από την ηγεσία και τη καθοδήγηση της Εκκλησίας 
που ασκούσε πολύ μεγάλη επιρροή και έλεγχο στη Κυ¬ 
πριακή κοινωνία, και με μια νεοσύστατη Εθνική φεουδαρχικο- 
αστική τάξη, με συμφέροντα συγκρουόμενα με τη συνέχιση 
του αποικισμού η Ελληνοκυπριακή κοινότητα, πολύ νωρίς θα 
καθορίσει τους δικούς της εθνικούς στόχους, την υλοποίηση 
των οποίων θα επιδιώξει ποικιλόμορφα. Από την πρώτη κι 
όλας μέρα της άφιξης των Βρεττανών στη Κύπρο, ο Μη¬ 
τροπολίτης Κιτίου Κυπριανός διαδηλώνει τον πόθο των Ελ¬ 
ληνοκυπρίων για Ένωση της Κύπρου με την Ελλάδα. Το 
όραμα τής Ένωσης έχει όμως παλιές ρίζες, που τρέφονται 
από την ίδρυση του Ελληνικού κράτους-έθνους, το 1929. 

Οι Ελληνοκύπριοι οραματίζονται και δρουν σαν λαός και 
όχι σαν κοινότητα. Η αριθμητική υπεροχή τους, η οικονομική 
και οργανωτική ανωτερότητα που τους χαρακτηρίζει, η πα¬ 
θητική αδρανής στάση των Τουρκοκυπρίων οδηγεί τους Ελ¬ 
ληνοκύπριους στον καθορισμό στόχων που αφορούν και δε¬ 
σμεύουν ολόκληρο το νησί. Βέβαια δεν μπορούμε να μιλούμε 
για εθνικιστικό κίνημα αυτή τη περίοδο. 

Η Ενωση είναι ένας στόχος που συγκινεί μόνο την Ελίτ 
και την άρχουσα τάξη, η οποία μαζί με την εκκλησία οργα¬ 
νώνει όλες τις συμβολικές κινητοποιήσεις. Με κάθε ευκαιρία 
οι Ελληνοκύπριοι βουλευτές στο νομοθετικό Συμβούλιο, κατα¬ 
θέτουν ψήφισμα υπέρ της Ένωσης, ενώ ο ανώτερος κλή¬ 
ρος παίρνει κάθε τόσο το δρόμο για το Λονδίνο, για υποβο¬ 
λή του αιτήματος στη αποικιακή μητρόπολη. Μπορεί να 


συγκινεί μια μερίδα λαού, αλλά δεν αποτελεί αντικείμενο απα¬ 
σχόλησης της μάζας. Σ’ αυτό συνέτεινε και ο ρόλος της 
Εκκλησίας και κυρίως των αστών "πολιτικάντηδων" (όπως 
τους αποκαλεί ο λαός), οι οποίοι διαβεβαιώνουν τον λαό ότι 
η φίλη χώρα της Μ. Βρεττανίας, θα παραχωρούσε την 
Κύπρο στην Ελλάδα. 

Μέχρι το 1930 σχεδόν το αίτημα της Ένωσης ήταν ένα 
κίνημα, όπως λέει ο Ογοζθϊ που έμεινε όχι μόνο ειρηνικό 
αλλά σχεδόν ακόμα πλατωνικό. Πρόκειται για μια "ρομαντική 
περίοδο διακυρήξεων και ψηφισμάτων υπογραφών και αντι¬ 
προσωπειών μηνυμάτων και τηλεγραφημάτων, συνελεύσεων 
και ειρηνικών εκδηλώσεων". Η θέληση των εκλελεγμένων Ελ¬ 
ληνοκυπρίων στο Νομοθετικό Συμβούλιο, να μετατρέψουν 
αυτό το σώμα σε "πεδίο μάχης για την εθνική υπόθεση" δεν 
ήταν τυχαία. Η επαναλειπτική ποιητικο-πατριωτική αναμοχλευ- 
ση του ενωτικού αιτήματος, επέτρεπε στην άχρουσα αστική 
τάξη να αποφεύγει την απασχόληση του σώματος με κοινω¬ 
νικά ζητήματα, διατηρώντας το λαό και ιδιαίτερα τους αγρό¬ 
τες σε συνθήκες ημιφεουδαρχικές όιαιωνίζοντας έτσι την 
εξουσία προσφέροντας αισθηματικά καταναλωτικά οράματα. 

Μόνη δυναμική συμβολική εκδήλωση των Ενωτικών αισθη¬ 
μάτων ήταν η συμμετοχή Ελληνοκυπρίων στον Ελληνο¬ 
τουρκικό πόλεμο του 1880, στα γεγονότα της Κρήτης του 
1897-98 και στο Βαλκανικό πόλεμο του 1911-12 που 
έμπρακτα απεδείκνυε την προσήλωση τους προς στη μητέ¬ 
ρα πατρίδα και την αντίθεση τους προς την Τουρκία. 

Η απογοήτευση από μέρους των Άγγλων, οδηγεί στην 
πρώτη πολιτική πράξη, που ήταν η αποχή από τις εκλογές 
του Νομοθετικού Σώματος, το 1921. Στο τέλος της δεκαε¬ 
τίας του 1920, το εθνικιστικό αίσθημα κερδίζει έδαφος ανά¬ 
μεσα στον λαό και εισχωρεί στην ύπαιθρο, ξεπερνώντας τα 
μέχρι τότε γεωγραφικά του σύνορα. 

Η οικονομική κρίση του 1929, η δυναμική εμφάνιση στη 
πολιτική σκηνή της Κύπρου του Κομμουνιστικού Κόμματος 
Κύπρου το 1924, που προτάσσει το στόχο της Ανεξαρτη¬ 
σίας της Κύπρου, αναγκάζουν την ηγεσία της Εκκλησίας και 
τους αστούς εθνικόφρονες να διεκδικήσουν πιο μαχητικά την 
Ένωση. Έτσι φτάνουμε στα αυθόρμητα γεγονότα του 1931 
που επιτρέπουν στους Βρεττανούς να καταπνίξουν την πολι¬ 
τική δραστηριότητα στο νησί που μόλις έκανε τα πρώτα της 
βήματα. Από τα δικτατορικά μέτρα του Πάλμερ μόνο το συν¬ 
δικαλιστικό κίνημα διασώζεται με αρκετά περιοριστικά και ελε- 
κτικά μέτρα. 

Η διεθνής εμπειρία του Δεύτερου Παγκοσμίου Πολέμου και 
η ανάπτυξη εθνικιστικών απελευθερωτικών κινημάτων, είχε 
άμεση επίδραση και στην Κύπρο, αφού πολλοί Κύπριοι στρα¬ 
τιώτες ήρθαν σε άμεση επαφή με τέτοια κινήματα στο εξω¬ 
τερικό και οι Βρεττανοί αναγκάζονται από τις διεθνείς συγκυ¬ 
ρίες να παραχωρήσουν στο λαό της Κύπρου, αρκετές 
πολιτικές και άλλες ελευθερίες με το τέλος του πολέμου. 

Τώρα πλέον η Ένωση είναι η κινητήρια δύναμη ενός εθνι¬ 
κιστικού κινήματος που όλο και πιο μαχητικά διεκδικά την 
υλοποίηση του στόχου που γίνεται αντιληπτός από τον λαό 
σαν εθνικό χρέος απέναντι στην ιστορία. Το δημοψήφισμα 
του 1950 θα ακολουθήσει η οργάνωση του ένοπλου αγώνα 
με την ΕΟΚΑ, με σύνθημα αυτή τη φορά όχι απλώς την 
Ένωση ή την παραλλαγή της, την αυτοδιάθεση, αλλά την 
ολοκληρωτική θέση που επιβάλλουν οι συνθήκες στρατιωτι¬ 
κών αναμετρήσεων: "Ένωση και μόνο Ένωση". 

Η δυναμική κινητοποίηση των Τουρκοκυπρίων εθνικιστών 
και η ενεργός ανάμειξη της Τουρκίας (υποκινούμενης από 
τους Άγγλους στην αρχή), θα οδηγήσει σε ένα δυσμενή 
συσχετισμό δυνάμεων που θα επιβάλει την Ανεξαρτησία. 


Με τις διαιρετικές κρισιογόνες πρόνοιες που σύνθετον το 
Ζυριχικό σύνταγμα, η καλή πρόθεση από μέρους των δύο 
κοινοτήτων ανάγετο όχι μόνο σε βάση της λειτουργικότητας 
του, αλλά και σε ρυθμιστικό παράγοντα για την ύπαρξη του 
ιδίου κράτους. Αυτό βέβαια προϋπόθετε την παραδοχή, απο¬ 
δοχή και υιοθέτηση του Ανεξάρτητου κράτους σαν τελικό 
ιστορικό αποτέλεσμα. Αντίθετα το αντιλαμβάνονται σαν στιγμή 
ενός ιστορικού προτσές. Για τους εθνικιστές των δύο κοινο¬ 
τήτων, που βρίσκονται στην εξουσία της Κυπριακής Δημο¬ 
κρατίας η ανεξαρτησία δεν είναι παρά ένας αναγκαίος επι¬ 
βεβλημένος σταθμός. Από την πρώτη στιγμή όλοι χρονομε¬ 
τρούσαν τη διάρκεια αυτού του μεταβατικού σταθμού. "Με 
τις αμετάθετες αναφορές επιδιώκεται να κάνουν την πραγ¬ 
ματικότητα αυτό που ήταν: αφήνεται να μιλήσει το υπαρκτό 
παρελθόν, για να διαιωνιστεί η χαμένη πραγματικότητα". Η 
αναφορά στην Ένωση παίρνει ένα χαρακτήρα αγροτικό, γε¬ 
γονός που προσδίδει στην ιδέα μια ιδιαίτερα δυναμική απε¬ 
λευθερώνοντας την από την ιστορικοκοινωνική πραγματικότη¬ 
τα. Μετά τις διακοινοτικές συγκρούσεις, μια μερίδα από τους 
εθνικόφρονες με ηγέτη τον Πρόεδρο του κράτους, το 1968 
έκανε στροφή προς το εφικτό, που μεταφραζόταν σε συ¬ 
ντήρηση του Ανεξάρτητου Κυπριακού κράτους, χωρίς όμως 
ποτέ να γίνει παραδεχτό το τέλος της Ενωτικής Πορείας. 

Η Τουρκική εισβολή του 1974, ήταν για το Ενωτικό κίνη¬ 
μα το τέλος. Βέβαια ο πόθος της Ένωσης, σαν κάτι το 
ιερό όπως όλα τα ιδανικά, δεν εξαφανίζεται ολοκληρωτικά. Ή 
συνέχιση της κατοχής, το αδιέξοδο στο Κυπριακό, το αί¬ 
σθημα της υπαρκτής Τουρκικής απειλής, αποτελούν οξυγόνο 
αναθέρμανσης για το στόχο της Ένωσης που το 1974 
αντικαταστάθηκε από το στόχο της απελευθέρωσης των 
κατεχομένων εδαφών. 


ο εθνικός στοχος του ταξιμ 

ίναι φυσιολογικό, ο στόχος της Ένωσης, που για τους 

Ε Ελληνοκύπριους έγινε με τη πάροδο του χρόνου, το ιερό 
χρέος που έπρεπε να εκπληρωθεί πάση θυσία, στους 
Τουρκοκύπριους να μην ασκούσε καμιά μαγική έλξη. Δεν 
υπήρχε κανένας λόγος που να συνέτεινε ώστε οι Τουρκοκύ¬ 
πριοι, σαν άτομα ή σαν σύνολο, να μπορούν να αντιπροσω- 
πευθούν σ' αυτό τον Ελληνοκυπριακό Εθνικό στόχο. Ούτε 
μπορούσαν να προβάλουν οποιοδήποτε άλλο ιδανικό, την 
υλοποίηση του οποίου να επιδιώκουν στα πλαίσια της Ένω¬ 
σης, γεγονός που θα μετάτρεπε τον Εθνικό στόχο των Ελ¬ 
ληνοκύπριων σε μέσο για την υλοποίση ενός άλλου (σίγουρα 
όχι εθνικού) στόχου των Τουρκοκυπρίων. Η Ένωση ήταν Ελ¬ 
ληνοκυπριακός εθνικός ιστορικός στόχος και σαν τέτοιος 
απέκλειε εξ' ορισμού τους μη Έλληνες Κύπριους. 

Το 1878, η Τουρκοκυπριακή κοινότητα, είναι πολύ λίγο 
διαφοροποιημένη. Υπάρχουν ορισμένες "μεγάλες οικογένειες" 
που σιγά-σιγά φθείνουν, μια μικρή ασήμαντη αστική τάξη και 
κυρίως πολλοί αγρότες, μικροβιοτέχνες και ανειδίκευτοι εργά¬ 
τες. Η κυρίαρχη ομάδα των Τουρκοκυπρίων, για ιδεολογικούς 
και οικονομικούς λόγους, διάικειται ευνοϊκά προ τους Άγγλους 
ιδεολογικά επρόκειτο στην Πόλη, η οποία την εποχή εκείνη 
θεωρούσε τη Μεγάλη Βρεττανία σαν προστάτιδα δύναμη 
των Οσμανλίδων, ενώ από την άλλη η ομάδα αυτή αποτελεί¬ 
το από μέλη της αποικιακής Διοίκησης, και κατά συνέπεια 
ήταν άμεσα εξαρτημένη από τους Βρεττανούς. 

Οι Μουσουλμάνοι, δεν είχαν αυτόνομη πολιτική αντιπροσώ¬ 
πευση γιατί πάντοτε "θεωρούνταν μέρος της άρχουσας ομά¬ 
δας" της δύναμης. Ταυτόχρονα υπήρχε μια ιστορική αντικει¬ 
μενική δυσκολία στους Τουρκοκύπριους: Η θρησκευτική 
οργάνωση, που αντίθετα, στους Ελληνοκύπριους, ήταν πλεο¬ 
νέκτημα. Στη περίπτωση των Μουσουλμάνων, εκτός από ένα 
διοικητικό σώμα, που διηύθηνε τις θρησκευτικές περιουσίες, 

το ΕΥΚΑΡ, δεν υπήρχε καμιά ιεραρχημένη δομή με γεωγρα¬ 
φική παρουαία σε όλο το νησί. Επιπλέον ο Μουφτής μέχρι 
το 1948 διορίζετο από την αποικιακή κυβέρνηση, γεγονός 
που του στερούσε την δυνατότητα να αποτελέσει το φορέα 
της λαϊκής εντολής που θα του επέτρεπε να παίξει κάποιο 
ιστορικό ή συμβολικό ρόλο ανάλογο και σαν αντίβαρο του 
χριστιανού Εθνάρχη. 

Μέσα α' αυτές τις συνθήκες, η κοινωνική ομοιογένεια 
αποτελούσε πλεονέκτημα για την άρχουσα ομάδα στη προ¬ 
σπάθεια της για χειραγώγηση της κοινότητας αλλά η έλλει¬ 
ψη κοινωνικής δομής και εθνικής κοινοτικής συνείδησης ήταν 
παράγοντες που επέδρασαν αρνητικά στην μετεξέλιξη των 
Τουρκοκυπρίων σε κοινότητα. 

Οι στόχοι που μια τέτοια ομάδα μπορεί να προβάλει, δεν 
μπορεί παρά να είναι αρνητικοί, αφού λείπει η συνοχή που 
θα επέτρεπε την προβολή ενός ιδανικού βασισμένου στη 
κοινή πεποίθηση ικανού να εκφράζει τις κοινές αντιλήψεις. 
Έτσι οι διεκδικήσεις των Τουρκοκυπρίων για ένα μεγάλο χρο¬ 
νικό διάστημα, μέχρι τα μέσα του αιώνα μας, αποτελούν μια 
απλή αντίθεση σ;το αίτημα των Ελληνοκυπρίων για Ένωση. 
"Οπότε εγίνετο μΤα Ελληνική διαμαρτυρία που αποσκοπούσε 
στη διατάραξη του στάτους κβό, ήταν σχεδόν σίγουρο ότι 
θα ακολουθούσε μια τουρκική διαμαρτυρία". 

Και αυτές οι διαμαρτυρίες άρχισαν από πολύ νωρίς. Το 
1882, ενώ σε αντιπροσωπεία που θα έφευγε για το Λονδίνο, 
για να διαμαρτυρηθούν για τη βαριά φορολογία, μετείχαν δύο 
Τουρκοκύπριοι, αυτοί, την τελευταία στιγμή απέχουν, δηλώνο¬ 
ντας ότι ενώ συμφωνούν με πολλά από τα αιτήματα δεν 
μπορούσαν να συμφωνήσουν με τις άλλες προσπάθειες και 
προθέσεις για την Ένωση που προβάλλουν οι Ελληνοκύπριοι. 
Το 1893, ο Μουφτής ζήτησε επιστροφή της Κύπρου στην 
Οθωμανική Αυτοκρατορία, ενώ το 1902 Τουρκοκύπριοι βου¬ 
λευτές διαμαρτύρονται στη Μεγάλη Βρεττανία για πιθανή 
Ένωση. Δεκατρία χρόνια πιο ύστερα, ζητούν σαν απελπιστική 
διέξοδο την παραχώρηση της Κύπρου στην Αίγυπτο. 

Για εβδομήντα περίπου χρόνια στόχος της άρχουσας 
τάξης των Τουρκοκυπρίων ήταν η διατήρηση της Βρεττανι- 
κή διακυβέρνησης και αυτό προτασσόταν σαν απάντηση 
στην Ένωση. Όπως λέει ο Ντεκτάς στο βιβλίο του «Δώδεκα 
Παρά Πέντε» (Αγκυρα 66), «...ονομάσαμε τον αγώνα μας 
στάτους κβό, χωρίς να θέλουμε να πιστέψουμε ότι οι Αγγλοι 
μια μέρα θα εγκαταλείψουν τη Κύπρο, ακολουθήσαμε τυφλά 
τη φιλία με τους Αγγλους.» Ακόμα και το 1946, η εφημερί¬ 
δα Ατες (Φωτιά), στις 27 του Σεπτέμβρη, γράφει, χωρίς να 
προκαλεί σκάνδαλο στη Τουρκοκυπριακή κοινότητα, ότι 
«εμείς είμαστε ευχαριστημένοι από την Αγγλική Διοίκηση. 
Αυτό που ζητούμε από την Κυβέρνηση είναι να ενεργήσει 
ώστε να μην ακούγεται η λέξη Ιλχάκ (Ένωση)». Και όσοι 
στην αρχή της Αγγλοκρατίας μέχρι το 1914 πίστευαν στην 
προσωρινότητα της Βρεττανικής παρουσίας στο νησί, παρά 
τη προσάρτηση του νησιού από τη Βρεττανία, την πεποίθη¬ 
ση ότι φεύγοντας οι Αγγλοι, η Κύπρος θα επιστρέφετο στην 
διατηρούσαν Τουρκία. 

Αυτό το αίσθημα βέβαια οι Άγγλοι το καλλιέργησαν και το 
χρησιμοποίησαν κατάλληλα στο Νομοθετικό Συμβούλιο. Έτσι 
οι τρεις Τουρκοκύπριοι βουλευτές συμψηφίζονται μηχανικά με 
τους έξι διορισμένους από τη Βρεττανική διοίκηση, για να 
ισοβαθμίζουν τον αριθμό των εννέα Ελληνοκυπρίων βουλευ¬ 
τών. Αυτή η τακτική οδήγησε στην ένταξη των Τουρκοκυ¬ 
πρίων σ' ένα "πλέγμα συμμαχιών". Σ' αυτά τα πλαίσια μη λει¬ 
τουργώντας αυτόνομα, 'αποτέλεσαν ρόλο βοηθητικού 
εξαρτήματος ως προς τις δυνάμεις εκείνες οι οποίες καθό¬ 
ριζαν τα γεγονότα. 

Όλες αυτές οι αντιδράσεις και οι σπασμοδικές εκκλήσεις 
προς την Αγγλία, να παραχωρήσει την Κύπρο στη Τουρκία, 

ήταν σκέψεις και ανησυχίες μερικών διανοουμένων, οι οποίοι 
περισσότερο νοιάζονται να διατηρήσουν την Τουρκική ταυτό¬ 
τητα τους παρά να αλλάξουν οτιδήποτε που θα τους έφερ¬ 
νε σε αντιπαράθεση με τους αποικιοκράτες. 

Γϊ αυτό δεν μπορεί να θεωρηθεί ότι υπήρξε οποιοδήποτε 
εθνικιστικό Τουρκοκυπριακό κίνημα αυτή τη περίοδο. Για να 
αναπτυχθεί ένα τέτοιο κίνημα και να πάρει κοινωνικές διαστά¬ 
σεις, θα έπρεπε να έθετε ορισμένους θετικούς στόχους που 
να περικλύουν μια κοινωνική δυναμική. Η διατήρηση μιας κα¬ 
τάστασης σαν στόχος περικλύει αδράνεια, εκτός περιπτώ¬ 
σεων δυναμικής αναμέτρησης. 

Οι λόγοι που εμπόδισαν τη γρήγορη ανάπτυξη ενός εθνι¬ 
κιστικού Τουρκοκυπριακού κινήματος, είναι διάφοροι. Στα 
πρώτα στάδια της Αγγλοκρατίας δεν υπήρχε η οικονομική 
και κοινωνική υπόσταση για τη γέννηση ενός τέτοιου κινήμα¬ 
τος. Η Τουρκοκυπριακή παιδεία που θα μπορούσε να κατα¬ 
στεί φυτώριο καλλιέργειας και εξύμνησης της Τουρκικής ταυ¬ 
τότητας, (όπως έγινε στην περίπτωση της Ελληνοκυπριακής 
παιδείας), ήταν υπό τον έλεγχο των Αγγλων μέχρι το 1960. 
Ο Νιχάτ Ερητ σημειώνει αυτή την αδυναμία, από τη πρώτη 
του επίσκεψη στη Κύπρο και επιδιώκει και πετυγχαίνει με τη 
"Ζυρίχη την ουσιαστικότερη οργάνωση του εθνικού βίου των 
Τουρκοκυπρίων". Ταυτόχρονα οι Τουρκοκύπριοι δεν πίστευαν 
ότι οι Ελληνοκύπριοι θα πετύγχαιναν την Ένωση χωρίς ξένη 
επέμβαση και με ειρηνικό τρόπο. Η 'Γιενήν Ζαμάν’ με άρθρο 
της στις 16 του Γενάρη 1893, ειρωνευόταν τον Σιακαλλή 
και Άγγλους βουλευτές, γιατί πίστευαν ότι "η Κύπρος είναι 
δυνατόν να παραχωρηθεί στην Ελλάδα έπειτα από διαδηλώ¬ 
σεις που θα έκαναν οι Χριστιανοί συμπατριώτες μας". Κατά 
συνέπειαν δεν διαισθάνονταν ούτε διέβλεπαν οποιεσδήποτε 
απειλές από μέρους των Ελληνοκυπρίων. Τέλος το Τουρκικό 
κράτος-έθνος, που θα γίνει σημείο αναφοράς των Τουρκο¬ 
κυπρίων Εθνικιστών, δημιουργείται σχετικά αργά, το 1923. 

Οι πρώτες εθνικιστικές ιδέες έρχονται στη Κύπρο από ιη 
Τουρκία μετά το 1919. Το κίνημα του Κεμάλ Αττατούρκ, βρί¬ 
σκει στη Κύπρο υποστηρικτές κυρίως ανάμεσα στους νέους 
διανοούμενους οι οποίοι νοιώθουν περήφανοι μέσα από την 
νεοτουρκική θεώρηση. Δύσκολα όμως εισχωρεί η Εθνική 
Τουρκική συνείδηση ανάμεσα στην άρχουσα τάξη των Τουρ¬ 
κοκυπρίων, γιατί οι άνθρωποι αυτοί έβλεπαν τις νεωτεριστικές 


Ποδοσφαιρική ομαδα Ποταμιάς, 
εφτά καθ' ομάδα, μια φορά κι ένα καιρό. 

αντιλήψεις του Κεμαλισμού σαν αντίθετες με τη θρησκεία. Οι 
Νεότουρκοι εκδίδουν στη Κύπρο τις δικές τους εφημερίδες 
(τη "Σοζ" και τη "Ντανγρούν Γιόλ"), που μετά τη Συνθήκη 
της Λωζάνης παρακινούν μαζί με τον Τούρκο πρόξενο 
Ασαφ Νπεκ, τους Κύπριους να μεταναστεύσουν προς την 
Τουρκία ενισχύοντας έτσι τη πολιτική του Κεμαλ Ατατούρκ 
περί "εθνικών συνόρων". Παρόλα αυτά οι Νεοτούρκοι πετυγ- 
χαίνουν στις εκλογές του 1930, να εκλέξουν τον υποψήφιο 
τους Ζεκάί στη θέση του Αγγλόφιλου Μουνίτ Μπέϊ, 

Τον Μάη του 1931 ο Ζεκάί συγκαλεί το Τουρκικό Εθνικό 
Συνέδριο που καθορίζει ορισμένα αιτήματα προς τους Άγ¬ 
γλους. Πρόκειται για τη πρώτη πολιτική εκδήλωση των Τουρ¬ 
κοκυπρίων με θετικούς στόχους. Σ' αυτή την κινητοποίηση 
ρίχνονται οι πρώτοι σπόροι του Τουρκοκυπριακού εθνικιστικού 
κινήματος. 

Τα γεγονότα του Οκτώβρη του 1931, το γεγονός ότι οι 
Άγγλοι στα μέτρα που παίρνουν δεν κάνουν κανένα διαχωρι¬ 
σμό ανάμεσα στους Ελληνοκύπριους και τους Τουρκοκύ¬ 
πριους, ενώ οι Τουρκοκύπριοι θεωρούν τους πρώτους σαν 
υπαίτιους, δημιουργεί ένα κλίμα αναβρασμού στη Τουρκοκυ- 
πριακή κοινότητα που παίρνουν τη μορφή διαμαρτυρίας κατά 
των Αγγλων. Η δυναμική, έστω κι αυθόρμητη, διεκδίκηση της 
Ένωσης από τους Ελληνοκύπριους, δημιουργεί τα πρώτα 
ερωτηματικά ανάμεσα στους Τουρκοκύπριους για το μέλλον 
φέρνοντας στο προσκήνιο την εξέλιξη της Κρήτης. 

Μέχρι το 1943 επιβάλλεται ένας ατονισμός της πολιτικής 
ζωής όλης της Κύπρου. Πριν καλά καλά χαλαρώσουν οι 
Βρεττανοί τα δικτατορικά τους μέτρα, παρουσιάζεται στη 
Τουρκοκυπριακή κοινότητα το πρώτο Τουρκοκυπριακό Πολιτι¬ 
κό κόμμα. Το ΚΑΤΑΚ (Σύνδεσμος πις Τουρκικής Μειονότη¬ 
τας της νήσου Κύπρου). Δυο χρόνια αργότερα, το 1949 
διασπάται το ΚΑΤΑΚ και δημιουργείται το ΚΜΤΜΡ (Λαϊκό 
Εθνικό Τουρκικό Κυπριακό Κόμμα). Παρά το γεγονός ύπαρ¬ 
ξης δύο κομμάτων, η πολιτική ζωή στη Τουρκοκυπριακή κοι¬ 
νότητα είναι υποτυπώδης γιατί δεν υπάρχει το απαιτούμενο 
πολιτικό ενδιαφέρον. Το 1949 τα δύο αυτά κόμματα ενώνο¬ 
νται και φτιάχνουν το Κόμμα Τουρκικής Εθνικής Ενότητας 
της Κύπρου που το 1955 με πρωτοβουλία του Τούρκου πο¬ 
λίτη Χικμέτ Μπιλ, που εγκαθίσταται στη Κύπρο, μετατρέπεται 
σε ΚΤΡ (Η Κύπρος είναι Τουρκική) 


Από την αλλαγή των ονομάτων των Τουρκοκυπριακών 
κομμάτων, βλέπουμε την εξέλιξη των Τουρκοκυπριακών στό¬ 
χων στις δεκαετίες 1940 και 1950. Από τον όρο Μειονότη¬ 
τα καταλήγουμε στην Τουρκοποίηση της Κύπρου. Ταυτόχρο¬ 
να σχεδόν με το ΚΤΡ εμφανίζεται και η τρομοκρατική 
μυστική Οργάνωση ΥΟΙΚΑΝ που το 1957 θα μετονομαστεί 
στ ΤΜΤ (Οργάνωση Τουρκικής Άμυνας), κάνοντας έτσι ξεκά¬ 
θαρους τους νέους στόχους αλλά και μεθόδους των Τουρ¬ 
κοκυπρίων Εθνικιστών. Μπορούμε πλέον να μιλούμε για Εθνικι¬ 
στικό κίνημα που σύμφωνα με μαρτυρία του Δρ. Κουτσιούκ 
αναπτύχθηκε μέσα σε τρία χρόνια, από το 1955 μέχρι το 
1958, με ενθάρρυνση των Άγγλων και των Τούρκων που 
"Ψάχνουν να διασφαλίσουν τα στρατηγικά συμφέροντα των 
χωρών τους". 

Οι Άγγλοι συστήνουν το 1948 μετά από αίτημα του 
ΚΑΤΑΚ μια Ειδική Επιτροπή Τουρκικών Υποθέσεων στην 
οποία κάνει για πρώτη φορά την εμφάνιση του και ο Ραούφ 
Ντεκτάς, για να μελετήσει τα προβλήματα των Τουρκοκυ¬ 
πρίων. Μετά το πόρισμα αυτής της Επιτροπής, η Κυβέρνη¬ 
ση υλοποιεί ορισμένες από τις εισηγήσεις, όπως, η επανε¬ 
κλογή του Μουφτή από τους πιστούς, ενώ ταυτόχρονα 
επιτρέπουν την διείσδυση της Τουρκικής πολιτιστικής επίδρα¬ 
σης στο νησί ταυτόχρονα. Αυτό όπως και οι συχνές επισκέ¬ 
ψεις Τούρκων δασκάλων και πνευματικών ανθρώπων στη 
Κύπρο επιτρέπει την δημιουργία φοιτητικού ρεύματος προς 
■η Τουρκία, που σε λίγα χρόνια οι νέοι Τουρκοκύπριοι διανοο¬ 
ύμενοι είναι ζυμωμένοι στη Τουρκία. Ενα χρόνο μετά την 
έναρξη του αγώνα της ΕΟΚΑ, το 1956 η διοίκηση του 
Εϊ/ΚΑΡ και της περιουσίας του παραχωρείται στη Τουρκοκυ- 
πριακή κοινότητα. 

Σε λίγα χρόνια οι Τουρκοκύπριοι αποκτούν εκλελεγμένο 
θρησκευτικό αρχηγό, πολιτικά κόμματα, ένοπλες τρομοκρατι¬ 
κές οργανώσεις καθώς επίσης και οικονομικούς πόρους, έτσι 
που να μπορούν να αποτελέσουν κοινότητα, με συμμετοχική- 
αντικειμενική συνείδηση. Οι Αγγλοι από το 1942 κινούνται για 
τη παροχή και συνδικαλιστικών οργάνων στη Τουρκοκυπρια- 
κή κοινότητα, εξυπηρετόντας δικά τους βέβαια συμφέροντα, 
με σκοπό να ενισχύσουν την οντότητα της. 

Με τη βοήθεια του Άγγλου υφυπουργού αποικιών, Λένοξ 
Μπόυτ, οι Τουρκοκύπριοι αποκτούν το δικό τους εθνικιστικό 
στόχο το 1956. Το Ταξίμ, που σύντομα θα γίνει το σύνθη¬ 
μα του αγώνα τους για "Διχοτόμηση ή θάνατο", και που ο 
Τούρκος Πρωθυπουργός θα περιγράφει το 1957 σαν_τη "με¬ 
γαλύτερη θυσία που μπορεί να κάνει η Τουρκία". Ιο Ιαξίμ θα 
διατηρηθεί μέχρι σήμερα, με μερικές παραλλαγές στη φόρμα 
αλλά και αρκετές αντιδράσεις από μέρους μερίδας Τουρκο¬ 
κυπρίων. 

Μετά την Ανεξαρτησία οι Τουρκοκύπριοι εθνικόφρονες 
συνεχίζουν να διατηρούν άσβεστο το πόθο της διχοτόμησης 
και προετοιμάζονται για την υλοποίηση της κάτω από διάφο¬ 
ρα νομικά σχήματα. Ενώ η αρχική ιδέα υπονοούσε ενσωμά¬ 
τωση ενός μέρους της Κύπρου στην Ελλάδα και ενός 
άλλου στη Τουρκία, σ' ένα υπόμνημα των Φαλίζ Κουτσιούκ 
και Ραούφ Ντεκτάς προς τη Τουρκική Κυβέρνηση με ημερο¬ 
μηνία 14 Σεπτέμβρη 1963, κάνει την εμφάνηση της η έννοια 
της "Τουρκικής Δημοκρατίας", δηλαδή του χωριστού κρά¬ 
τους, που καλείται να αναγνωρίσει η Άγκυρα, 

Μέσα από πολλές διαδικασίες και φάσεις ο Τουρκοκυ- 
πριακός εθνικισμός θριάμβεσε το 1974, πετυγχαίνοντας τους 
βασικούς του στόχους: Το δημογραφικό και γεωγραφικό δια¬ 
χωρισμό που επέβαλε η Τουρκική εισβολή. Δεν πέτυχε όμως 
την τελική διχοτόμηση ούτε την διεθνή αναγνώριση του χω¬ 
ριστού 'κράτους' που ανακηρύχθηκε. 


(συνεχίζεται στο επόμενο τεύχος) 

ΙΛένε συχνά ότι είναι αδύνατον να υποστηρίζουμε την αυτονομία όταν ο άνθρωπος ζει σαν ζευγάρι. Είτε διότι η αυτονομία του! 
Ιενός συντρόφου περιορίζεται, είτε διότι ο ένας από τους δυο εγκαθίσταται εις την υπηρεσία του άλλου σαν ένα στυλ ζωής, Γ 
[Ομως σ' ορισμένα ζευγάρια η αυτονομία των συντρόφων φαίνεται να μεγαλώνει μέσα από την ’ενεργό' δυάδα. ! 

ΙΜέσα στο ζευγάρι, όλα γίνονται σαν σε προπόνηση: Η προσβολή της αυτονομίας από τον ένα σύντροφο ευνοεί την προ-| 
[σβολή της αυτονομίας από τον άλλον σαν να υπάρχει ένα φαινόμενο αμοιβαίας προπόνησης προς την αλληλοεξάρτηση. 
[Οποιος και αν είναι ο βαθμός εξάρτησης του ενός συντρόφου, μπορεί να αναστηθεί εις την ανεξαρτησία μέσω της αυτονο-| 
[μίας του άλλου. 

Τι είναι αυτό που εξηγά αυτή την ενέργεια; Γιατί η εξάρτηση αντί η 
ανεξαρτησία; 

Ο δρόμος προς την εξάρτηση είναι ένα 
πρώτο χαρακτηριστικό μέσα στο ζευγάρι, 
είναι μια κλιμακωτή απώλεια της προσωπι¬ 
κής αυτονομίας, Σιγά-σιγά εκεί όπου ο θε¬ 
ϊσμός γερνά, τα άτομα σιωπούν σε τέτοιο βαθμό όπου δεν υπάρχουν 
[σαν άτομα και δεν έχουν ζωή έκτος αυτής του ζευγαριού ή τουλάχι¬ 
στον αυτής του ενός από τους δύο συντρόφους. Και μπαίνει το ερώ- 
Ιτημα: Γιατί το άτομο έφθασε σ αυτό το κλείσιμο; 

[Φαίνεται ότι στην αρχή η ανάγκη να αγαπηθεί από τον άλλο, βιώνεται 

[σαν έλλειψη, σαν ένα κενό, το άτομο πιστεύει -λανθασμένα- ότι πνίγεται _ _ 

|όταν ο άλλος δεν του δίνει αγάπη. 

λυτή την αγάπη ο ένας την θέλει με κάθε τρόπο, την ψάχνει, την 
Ιζητά, την εκλιπαρεί και για να το πετύχει πληρώνει από τον ίδιο. Θυ- 
Ισιάζει τα γούστα του, τα αισθήματα του, τις ιδέες του... κλπ, για κάθε 
Ιουγγιά αγάπης που παίρνει ή που νομίζει ότι δέχεται από τον άλλο. 

[Εάν αυτό συνεχίζεται στην αρχή ενδυναμώνεται. Παίρνει ο ένας τις 
[σταγόνες αγάπης άρα έχει δίκιο να πληρώνει με τον εαυτό του. 

|Μπορούμε να πούμε ότι αυτό το συναίσθημα της έλλειψης αγάπης 
[είναι σαν μια τρύπα που δεν μπορεί ποτέ να γεμίσει. 

I Υπάρχουν σίγουρα στιγμές που δίνουν την εντύπωση κορεσμού, που όμως διαρκεί λίγο. Η ανάγκη αρχίζει| 
Ιξανά και ο τρόπος απάντησης είναι έτοιμος. Πρόκειται ο ένας να πληρώσει λίγο από τον εαυτό του. 
Σίγα-σιγά το άτομο δεν αγαπιέται γι' αυτό που είναι, αφού δεν είναι, αλλά γι' αυτό που κάνει: υπάρχει γι’ αυτό που| 
| πρέπει να κάμει για τον άλλον. Το αίτημα του για τον άλλον γίνεται εξαναγκαστικό: Πώς είναι, πώς θα κάμει για| 
| την ευχαρίστηση του άλλου; Με λίγα λόγια περιμένει τον άλλον να τον καθοδηγήσει στη συμπεριφορά 
Ιτου, ελπίζοντας πάντοτε ότι ο άλλος του δίνει αγάπη. 

| Να αναφερθεί ο ένας στον ίδιο του τον εαυτό για να αποφασίσει για τη συμπεριφορά του είναι ανώφελο, αφού 
[ έχασε την ταυτότητα του. 

I Την αυτοεκτίμηση του ο ένας δεν μπορεί να τη δώσει στον εαυτό του, την δέχεται από τον άλλο: έτσι| 
Ιχάνει το σεβασμό του εαυτού του. 

Ιεν ακούει πλέον τις προσωπικές του ανάγκες, δεν ξέρει π τον ευχαριστεί, έτσι θα είναι ευχαριστημένος! 
Ικαι χαρούμενος όταν ο άλλος θα είναι ευχαριστημένος και χαρούμενος -και όταν ο άλλος του το 'επι-| 
|τρέπεΓ να είναι. 

|Πως είναι δυνατό να ξαναγεννηθεί ο εαυτός; 

[Πως θα μπορέσει να βγεί από τον μαρασμό της αποξένωσης; 

■Για να σπάσει αυτό το είδος της συναλλαγής προϋποτίθετα,ι στην αρχή, μια διπλή] 
[κίνηση: 

α) Αποδέσμευση από τον άλλο. 

|β) Μετατροπή στον εαυτό του. 

|Αυτές οι δυο αποφάσεις ολοκληρώνονται σαν δυο πλευρές της ίδιας πραγματικό¬ 
τητας. Αλλά η αποδέσμευση από τον άλλον είναι το μεγαλύτερο εμπόδιο, όπου 


Τ(/ ΖΕΥΓΑΡΙ 

αυτονομία ή εξάρτηση; 


Ειρηνη Γεωργιαδη 


«Η είσοδος ή το ξεκίνημα του ζευγαριού 
προτρέπεται από πολλές ανάγκες έλλειψης 
παρά από ανάγκες ανάπτυξης» 
(Μ 83 ΐονν 1966 } 


Όποια και αν είναι τα κίνητρα της δημιουργίας του ζευγαριού, όσο πολύ¬ 
πλοκα και αν είναι, υπάρχει η ανάγκη της έλλειψης, της συμπλήρωσης του 

κενού. 



Στην συνέχεια αυτές οι ανάγκες δεν επιτυγχάνουν να εξαφανισθούν και έρχο¬ 
νται να εγκατασταθούν μέσα στο στυλ (τρόπο) της σχέσης. 

Απ' αυτό το τύπο των αναγκών τα δυο άτομα φθάνουν κλιμακωτά 
να πνίξουν την προσωπικότητα τους, την αυτονομία τους και την ελευθερία τους. 


έρχονται να συντριβούν οι περισσότερες αποφάσεις της μετατροπής εις τον εαυτό. 

Κάθε φορά που ο ένας αφήνει τον άλλον να επιφέρει μια αλλαγή εις την ύπαρξη του, δημιουργεί αλυσίδες εις την δημιουρ¬ 
γία της προσωπικής του ύπαρξης. Κάθε κομμάτι ύπαρξης που ο ένας αφήνει για να κάνει θέση εις τον άλλον μέσα στην 
ύπαρξη του, οδήγησαν εις το να χάσει την ταυτότητα του. Έγινε ο Αλλος, ή πιο ακριβώς, έγινε το ζευγάρι, έγινε η ιδέα του 

ζευγαριού. Είναι ένας δεσμός συνδεδεμένος από όλες πς πλευρές. 
Η αποδέσμευση του ενός από το άλλον, φαίνεται σαν μια απώλεια προσωπικότητας, αφού ο άλλος είναι τόσο αναμιγμένος 

ό αυτό πού είναι. 

Ο ένας μπροστά στη μετατροπή που κάνει προς τον εαυτό του, δεν 
μπορεί να δεχθεί τον πόνο που προϋποθέτει η απο 
[δέσμευση του από τον άλλον. Φοβάται ότι θα 
τα χάσει όλα, θα εκμηδενισθεί. Εάν αποκο- 
πεί, όλα θα εξαφανισθούν -αφού έκαμε 
τόσα για να εξαφανίσει τον εαυτό του και 

ό,τι υπάρχει σ' αυτόν είναι ο άλλος. 

Και όμως δεν υπάρχουν άλλες λύσεις: Εάν ο ένας αποφασίσει τον 
πόνο, να διαλέξει τον κίνδυνο να χάσει τον άλλον εις την εκλογή του, 
θα ξεδέσει μια-μια τους κρίκους της αλυσίδας. Είναι μόνος σ' αυτή την 
εκλογή, κανένας δεν μπορεί να το κάνει στη θέση του. 

[Οι άλλοι θα τον ενθαρρύνουν να διαλέξει αλλά έχουν υποχρέωση να πε¬ 
ριμένουν υπομονετικά δίπλα του για να αποφασίσει. Εάν ο ένας διαλέξει 
να είναι ο εαυτός του, θα έχει πράγματι κάτι να δώσει αφού θα είναι 

πράγματι κάποιος. 

Αυτό που θα δεχθεί από τον άλλο θα είναι εξίσου κάτι το εξακριβωμένο, 
καθορισμένο, αφού δεν θα είναι ένα οποιοδήποτε υλικό που προορίζεται 

να γεμίσει το κενό του, 

Η δωρεά του άλλου θα είναι καλύτερα δεκτή, διό ο 
θα είναι δυνατόν να κρατήσει μια απόσταση, να την κοιτάξει, να την ερευνήσει σ όλες πς λεπτομέρειες, 

να την εκτιμήσει στην ακριβή αξία της_ 

Οσο ο ένας βρίσκει σιγά-σιγά την θέση του απένανπ στον άλλο τόσο αυτό που δίνεται είναι δροσιστικό και 

ξεχειλισμένο αφού δεν είναι πλέον το σπουδαιότερο εις την ύπαρξη του. 

Η δωρεά του άλλου δεν γεμίζει πλέον αφού αυτός ο ένας είναι συμπληρωμένος από τον εαυτό 

του. Αυτή η δωρεά τον αναπτύσσει, τον υεναλώνε ιί 

Η δωρεά που κάνει ο ένας είναι γεμάτη, αφού αυτός βρίσκεται πράγματι πίσω από τη δωρεά. Δεν είναι 
πλέον μια προσβολή αποκρυμμένη για να δεχθεί τον εαυτό του και να τον γεμίσει. Η δωρεά του βγαίνει 
από την ύπαρξη του, σαν ένα χάρισμα και επιτρέπει την αύξηση και την ανάπτυξη του άλλου. 

Αυτό το καινούργιο είδος σχέσης θα αφομοιώνεται αργά με πολλές παλινδρομήσεις και επίατρο-- 

φή προς τα πίσω. 

Με υπομονή πρέπει να επαναληφθούν οι μετατροπές εις τον εαυτόν του ενός και η αποδέσμευ¬ 
ση απένανπ στον άλλο. Ετσι κάθε χειρονομία αυτονομίας μεγαλώνει την αυτονο μία του άλλου, 
κάθε αύξηση της ελευθερίας επιτρέπει την ελευθερία της απάντησης του άλλου. 

Ετσι όπως ο ένας είναι ελεύθερος είς την απάντηση, θα έχει την ευκολία να ακού-| 
τει τον εαυτό του για να του δώσει απαντήσεις εις τα ερωτήματα του. Η απάντη-| 
ι η του άλλου θα είναι πιο δροσιστική, πιο καινούργια λιγότερο στερεοτυπηκή και θα| 
επιτρέψει στα άτομα του ζευγαριού την ανάπτυξη της προσωπικότητας του καθε-| 

νός και της δυαδικής σχέσης.· [ 

ε.γ. 

της γυναίκας 
του 


μπαρ 



Εισαγωγή 


Τ ό επάγγελμα της γυναίκας του μπάρ θα μπορούσε να 
ήταν ένα επάγγελμα που ασκεί μιά γυναίκα, όπως 
οποιοδήποτε άλλο, εάν δεν είχε την ιδιομορφία να 
στηρίζεται στην εκμετάλλευση τη σεξουαλική, οικονομική και 
συναισθηματική των γυναικών αυτών από κάποιους άλλους 
επώνυμους ή ανώνυμους, έμμεσα ή άμεσα, που παίζουν τον 
ρόλο του αγαπητικού, του προστάτη ή του εργοδότη. 

Είναι δηλαδή από κοινωνιολογικής και ψυχολογικής πλευράς, μιά 
σκληρή αναπαραγωγή των ρόλων των φύλων με τους ισχυρούς 
και αδύνατους, που ισχύει στην κοινωνία μας, με πολύ όμως πιό 
έντονο το στοιχείο της εξάρτησης και της παθητικότητας από 
πλευράς των γυναικών αυτών και τους εκμεταλλευτές τους και 
χρησιμοποίηση τους σαν σεξουαλικά εμπορεύσιμα αντικείμενα 
από τους άνδρες. 

Είναι δηλαδή ακόμη ένας βιασμός της ψυχής και αξιοπρέπειάς 
τους, και αυτό δεν λέγεται από διάθεση ηθικολογίας, γιατί αν 
αυτό που κάνει μιά γυναίκα ή ένας άντρας είναι με τη θέλησή 
τους και απόλυτη συνείδηση, δεν μπορεί κανείς να επέμβει' αλλά 
εδώ υπάρχουν κάποιες αιτίες που συνήθως οδηγούν τη γυναίκα 
στο χώρο αυτό, έστω και αν φαινομενικά δείχνουν ότι το κάνουν 

με τη θέλησή τους, και αυτές οι αιτίες είναι και εξωτερικές αλλά 
και εσωτερικές. 

Κύριο επίσης μέλημα τους στο επάγγελμά τους είναι να εξυπη¬ 
ρετήσουν, να διασκεδάσουν, να ευχαριστήσουν και να ανα¬ 
κουφίσουν ερωτικά τον άντρα πελάτη του μπάρ, χρησι¬ 
μοποιώντας κυρίως τα σωματικά προσόντα τους, για να πάρουν 
στο τέλος την αμοιβή τους, που θα μοιραστούν με τον ιδιοκτήτη 
του μπάρ ή τους υπεύθυνους της δουλειάς που προσφέρουν 
προστασία ή άλλες εξυπηρετήσεις. 

Προσπαθεί επίσης να δημιουργήσει αρκετές φορές την 
εντύπωση με λεκτικά ή μη λεκτικά μηνύματα στο πελάτη ότι μετά 
την εργασία της στο μπάρ θα κάνουν έρωτα μαζί. 

Άλλες φορές γίνεται και αυτό προς οικονομικό όφελος και της 
ίδιας και του ιδιοκτήτη του μπάρ ή τους μπάρμεν ή και άλλες 
φορές δεν γίνεται γιατί οι γυναίκες αυτές κοροϊδεύουν τον 
πελάτη για να τον εκδικηθούν, αλλά και πάλι χωρίς να το 
καταλαβαίνουν μερικές φορές προς όφελος του ιδιοκτήτη του 
μπάρ, αφού ο πελάτης καταναλώνει αρκετά ποτά πριν φύγει, με 
την ελπίδα ότι θα κάνει έρωτα με τη γυναίκα του μπάρ. 


θα υπαρχουν γυναίκες 
του μπαρ οσο υπαρχουν 
οι φυλετικές και κοινω¬ 
νικές διακρίσεις 

Ο άντρας το θεωρεί αυτό τις πιό 
πολλές φορές δικαιωματικό μιά 
και πληρώνει για τα ποτά της 
κοπέλλας. 

Και αυτό είναι αρκετά συνδεδεμένο με τη 
δομή της κοινωνίας μας. Φαίνεται όπως 
έχει ότι θα υπάρχουν πάντοτε γυναίκες 
του μπάρ όσο υπάρχουν άντρες, όσο 
υπάρχουν οι σεξουαλικές αναστολές, οι 
διακρίσεις των φύλων καθώς και οι 
κοινωνικές και ταξικές διακρίσεις, και προ 
πάντων τα λεφτά και η φτώχεια IΓ αυτό 
είναι και ένα κοινωνικό φαινόμενο, που 
πάντα εξυπηρετεί τους «στερημένους» 
πελάτες με οικονομική αμοιβή ή με 
ικανότητα να πληρώνουν, αλλά και την 
εξουσία των εργοδοτών... 

Είναι μιά μορφή καλυμμένης ή φανερής 
πορνείας, μιά και όπως είπαμε, υπάρχει το 
στοιχείο της οικονομικής αμοιβής για 
προσφορά σεξουαλικών υπηρεσιών στον 
πελάτη. 

Αν και πάλι η γυναίκα του μπάρ δεν 
επιδίδεται στη σεξουαλική σχέση με 
αμοιβή (πράγμα πολύ σπάνιο) με τον 
πελάτη, και η σχέση τους στηρίζεται 
μόνο στη παροχή ευχάριστης συν¬ 
τροφιάς, χωρίς να την εκμεταλλεύεται 
κανένας, τότε αυτό μπορεί να μη φαίνεται 
σαν πορνεία, αλλά όμως δεν παύει να 
διαιωνίζει την έννοια της εμπορευμα- 
τοποίησης της γυναίκας σαν ύπαρξη και 
του γυναικείου σώματος που είναι 
καλυμμένη πορνεία. 

Τέτοιου είδους όμως γυναίκες δεν είναι 
παραγωγικές, και γι' αυτό δεν υπάρχουν 
παρά μόνο σε σπάνιες περιπτώσεις. 

η γυναίκα σαν αντικείμε¬ 
νο αγοραπωλησίας και 
εκμετάλλευσης απο τον 
αντρα 

Ε τσι και αλλοιώς όμως υπάρχει το 
στοιχείο της εκμετάλλευσης από 
κάποιους άντρες είτε αυτόνομους 
είτε ανήκοντες σε κάποιο συνδικάτο, 
στοιχείο που επιβεβαιώνει τη σωματική και 
ψυχική σκλαβιά που υπάρχει στη γυναίκα 
και στην υποχρέωση της να προσφέρει 
έργον και ικανοποίηση στον πελάτη, 
έναντι μικρής αμοιβής σχετικά με εκείνη 
που εισπράττει ο εργοδότης. 

Ακόμα και όταν οι κοπέλλες αυτές εργά¬ 
ζονται από μόνες τους, όταν είναι αυτο- 
εργοδοτούμενες και φαινομενικά «ανεξά¬ 
ρτητες», ακόμα και τότε είναι θύματα κά¬ 
ποιου αγαπητικού που τους προσφέρει 
προστασία ή εξυπηρετήσεις με άλλους 
τρόπους. 

Οι κοπέλλες του μπάρ, συνήθως νοιώ¬ 
θουν ασφάλεια όταν εργάζονται εκεί γιατί 
υπάρχει ένα είδος προστασίας, δεν κινδυ¬ 
νεύουν από τον κάθε άγνωστο πελάτη 
όταν γίνεται ενοχλητικός, έχουν ένα μέ¬ 
ρος οι κοπέλλες αυτές για να πηγαίνουν, 
αλλά σε περίπτωση που πηγαίνει με πελά¬ 


τη η κοπέλλα , τα λεφτά μοιράζονται 
συνήθως μεταξύ της κοπέλλας, του 
μπάρμαν και του ξενοδοχείου . 

Αυτά όμως, σχεδόν ποτέ δεν γίνονται 
φανερά προς τα έξω έστω και αν τις πε¬ 
ρισσότερες φορές είναι γνωστά στην 
αστυνομία, γιατί η κοπέλλα του μπάρ δύσ¬ 
κολα θα μιλήσει γι' αυτή τη συναλλαγή. 
Φυσικά η μπαργούμαν δεν κάνει πάντα 
«βίζιτα», αλλά συνήθως γίνεται από το 
μπάρ μιά αρχή και μετά συστηματοποιείται 
ο τρόπος εργασίας στο επίπεδο αυτό. 
Εδώ πρέπει να αναφαίρουμε πως οι πιό 
ηλικιωμένες γυναίκες των μπάρ, επειδή δεν 
είναι πολύ εμπορεύσιμες πιά στα μπάρ 
εργάζονται μόνες τους και σ' ένα βαθμό 
γιά δικό τους λογαριασμό. Έτσι στα μπάρ 
προτιμούνται οι πιό νεαρές που μπορούν 
να αποφέρουν πιό πολλά κέρδη στους 
ιδιοκτήτες. 

Αναφορικά με το ότι υπάρχουν και πιό 
ηλικιωμένες γυναίκες που παλιά εργαζό- 
ντουσαν στα μπάρ, και τώρα έχουν οι 
ίδιες δικό τους μπάρ στο οποίο εργά¬ 
ζονται άλλες γυναίκες, θα λέγαμε πως 
αυτό δείχνει μιά μεταβατική περίοδο και 
αλλαγή, γιατί η γυναίκα γίνεται και εργοδό¬ 
της τώρα, αλλά και γιατί οι πιό ηλικιωμέ¬ 
νες δεν είναι τόσο επορεύσιμες και έτσι 
φέρνουν νεότερες για τη δουλειά αυτή. 


Αλλά και γϊ αυτές τις γυναίκες που είναι 
ιδιοκτήτριες μπάρ, συνήθως υπάρχει η 
εκμετάλλευση τους από τον αγαπητικό- 
προστάτη και από τον οποίο δεν 
μπορούν να ξεφύγουν γιατί αφ' ενός δεν 
μπορούν να ζούν μόνες τους και έχουν 
ανάγκη συντροφιάς και αφ' ετέρου γιατί 
φοβούνται την εκδίκηση του αγαπητικού 
αν φύγουν. 

Ακόμα ένα γεγονός που δείχνει την 
εμπορευματοποίηση της γυναί-κας και την 
σεξουαλική της εκμετάλλευση από τους 
άντρες, είναι και το φαινόμενο των 
τραβεστί (νέων αντρών που ντύνονται 
γυναίκες και είναι ομοφυλόφιλοι) που ερ¬ 
γάζονται στα μπάρ σαν γυναίκες. 

Και αυτό γιατί ξέρουν πως θα είναι εμπο- 
ρεύσιμοι πιό πολύ σαν γυναίκες (ταυτίζο¬ 
νται έτσι με το γυναικείο πρότυπο γυναί¬ 
κας του μπάρ) παρά σαν απλοί άντρες 
ομοφυλόφυλοι. 'ιατί έτσι θα κινήσουν το 
σεξουαλικό ενδιαφέρον των αντρών πε¬ 
λατών πιό πολύ. 

Έτσι και αλλοιώς είναι φανερό πως η εκ¬ 
μετάλλευση της γυναίκας του μπάρ, γίν¬ 
εται τόσο από σεξουαλικής πλευράς από 
τον άντρα-πελάτη, όσο και από οικο¬ 
νομικής πλευράς από τον άντρα-προ- 
στάτη. 

πως τα συμφέροντα κα¬ 
τοχυρώνουν την αντρική 
πολυγαμία και τη γυναι¬ 
κεία μονογαμία 

Ε τσι και αλλιώς η γυναίκα υφίσταται 
τον εξευτελισμό της, νοιώθει σαν 
αντικείμενο που αγοράζεται και 
πουλιέται, νοιώθει περιφρονημένη και 
περιθωριοποιημένη. Κατοχυρώνει χωρίς 
να το θέλει την αντρική πολυγαμία και την 
γυναικεία μονογαμία, όπως την θέλουν τα 
συμφέροντα του άντρα στην σύζυγο τους 
και νοικοκυρά γυναίκα, γιατί επειδή 
πληρώνουν οι άντρες νομίζουν ότι οι 
γυναίκες είναι κτήμα τους, και γιατί αυτήν 
που πληρώνουν για τον έρωτα την 
ονομάζουν «κοινή», «πρόστυχη», «πόρ¬ 
νη», «πουτάνα», «γυναίκα του μπάρ» κλπ. 
Άρα αυτή η γυναίκα του μπάρ, δεν είναι 
γυναίκα που μπορεί να γίνει σύζυγος- 
μητέρα, γιατί αυτό το ρόλο της «τίμιας», 
τον έχει μιά που δεν επαγγελματοποίησε 
τον έρωτα. Έτσι ο άντρας πάντα κάνει 
το δικό του. Αν η γυναίκα θέλει να γίνει 
σύζυγος του, πρέπει να του αποδείξει ότι 
δεν είναι «πόρνη». ΓΓ αυτό δεν πρέπει 
νάχει δικαιώματα στον έρωτα, αλλοώς αν 
θελήσει νάχει τότε είναι πόρνη. Και είναι 
απαραίτητο να υπάρχουν αυτές οι γυ¬ 
ναίκες στην υποκρίτρια κοινωνία μας. 
Γίνεται η γυναίκα του μπάρ η «πόρνη», το 
αντιστάθμισμα το σεξουαλικό στην όχι 
σεξουαλική σύζυγο που ζητά ο άντρας- 
αστός πατριάρχης, γιά να την κάνει μη¬ 
τέρα των παιδιών του. 

βασικοί παράγοντες που 
οδηγουν την γυναίκα στο 
μπαρ και στην πορνεία 

Π άντα στην πατριαρχική και 

καπιταλιστική κοινωνία, η γυναίκα και 
ο έρωτας ήταν κάτι που μπορούσε 
να υποστεί το νόμο της αγοραπωλησίας. 
Επίσης, οι σεξουαλικές διακρίσεις σε βά¬ 
ρος της γυναίκας και η έλλειψη επαγ¬ 
γελματικής εξειδίκευσής της, υπήρξαν βα¬ 
σικοί παράγοντες γιά τη δημιουργία προ¬ 
ϋποθέσεων εργασίας της γυναίκας σε 
δουλειές όπως τα μπάρ, τα πορνεία κλπ. 
Ακόμα αρκετά προσωπικά και οικονομικά 
προβλήματα οδηγούν κάποιες γυναίκες 
(και άντρες) στο δρόμο αυτό. 

Το ιστορικό των περισσοτέρων γυναικών 
που εργάζονται σε αυτές τις δουλειές, 
δείχνει πως είχαν τραυματικές εμπειρίες 
στα παιδικά τους χρόνια μέσα στην οικο¬ 
γένεια τους, διαλυμένες οικογένειες, καυ¬ 
γάδες γονιών, παιδιά χωρίς προστασία, 
των "αναμορφωτηρίων, των παιδικών στε¬ 
γών, παιδιά χωρίς αγάπη και φροντίδα, 
που είχαν υποστεί σεξουαλικές επιθέσεις 
και βιασμούς, πολλές φορές από άτομα 
του δικού τους περιβάλλοντος ακόμη και 
από τους πατέρες, θείους κλπ. Επίσης 
ήταν παιδιά με κακά πρότυπα, άτομα με 
μειωμένη ικανότητα ψυχικής αντίστασης, 
υποβόλιμα, αντιδραστικά ή και σε άλλες 
περιπτώσεις άτομα με χαμηλό δείχτη 
νοημοσύνης. 

Όπως και νάχουν τα πράγματα το 

σίγουρο είναι οτι αυτό το φαινόμενο βρί¬ 
σκεται καθημερινά μπροστά μας, είναι μιά 
καθημερινή κατάσταση που μας θυμίζει 
πόσο βάναυσα μεταχειρίζεται η κοινωνία 
μας, η κοινωνία των συμφερόντων και της 
υποκρισίας, η ψεύτικη κοινωνία, τη γυ¬ 
ναίκα. 

Και είναι σίγουρο πως οι ρίζες αυτού του 
φαινομένου βρίσκονται στην άνιση μετα- 
χείρηση των δύο φύλων και στην αρνη¬ 
τική διάκριση έναντι των γυναικών σε σχέ¬ 
ση με την προνομιούχα θέση των 
αντρών. 

Εναι φανερό οτι η αντροκρατούμενη και 
καπιταλιστική κοινωνία ζητά αποδιοπο¬ 
μπαίους τράγους, ζητά «αμαρτωλούς» 
γιά να έχουν λόγο ύπαρξης οι «ανα¬ 
μάρτητοι», ζητά «άδικους» γιά να έχουν 
λόγο ύπαρξης οι «δίκαιοι», ζητά «κα¬ 
κούς» γιά να έχουν λόγο ύπαρξης οι 
«καλοί», δημιουργεί «άτιμες» γυναίκες γιά 
να έχουν λόγο ύπαρξης οι «τίμιες»... κλπ. 
Η ίδια αυτή κοινωνία ενώ διαμαρτύρεται 
φαινομενικά γιά την ύπαρξη αυτών των 
καταστάσεων, περιβάλλει συγχρόνως με 


ένα πέπλο μυστηρίου το θέμα αυτό, δημι¬ 
ουργώντας προκαταλήψεις και φόβους 
γιά να δημιουργηθούν εμπόδια στη διε- 
ρεύνηση του φαινομένου αυτού και στην 
εξάλειψή του. 

Αυτός ο φυλετικός και σεξουαλικός φασι¬ 
σμός θα τολμούσα να πώ, δημιουργεί και 
ένα σωρό άλλους μηχανισμούς γιά να 
κρατά καθηλωμένα τα θύματα του, να τα 
ελέγχει, να τα συμμορφώνει σύμφωνα με 
τις δικές του ανάγκες. Δημιουργεί ενο¬ 
χές στις γυναίκες αυτές γιά όσα κακά 
συμβαίνουν στη κοινωνία των αντρών από 
πλευράς σεξουαλικών προβλημάτων. 
Εκμεταλλεύεται στιγνά ο άντρας αυτές 
τις γυναίκες γιά να ικανοποιεί τις ορέξεις 
και τις ανάγκες του. 

Αυτές οι γυναίκες που βρίσκονται στο 
φαύλο κύκλο της εκμετάλλευσης, αυτού 
του τρελλού κύκλου καταστάσεων, θέ¬ 
λουν κάποτε να ξεφύγουν, να στα¬ 
ματήσουν, να ζήσουν ελεύθερες, ανε¬ 
ξάρτητες, να κουμαντάρουν τους 
εαυτούς τους, να κάνουν οικογένειες, να 
χαρούν τον έρωτα και την αγάπη, σαν 


ίσοι άνθρωποι προς ίσους. 

Όμως η κοινωνία δεν τις αφήνει να στα¬ 
ματήσουν γιατί αν σταματήσουν αυτές, 
όπως έλεγε και ο θωμάς ο Ακινάτης, 
που ήταν ένας από τους πατέρες της 
εκκλησίας: «Η πορνεία στη πόλη είναι 
σαν το βόθρο στα παλάτια. Αν αφαιρέ- 
σετε το βόθρο, το παλάτι θα γίνει ένας 
χώρος γεμάτος βρώμα και δυσωδία». 
Αυτές οι γυναίκες εξαναγκάστηκαν λοιπόν 
να παίζουν αυτό το ρόλο. 

Και όπως μου είπε κάποιος γιά την 
Κύπρο, «αν κλείσου-με τα μπάρ και τα 
πορνεία, τότε θα γεμί-σουμε σεξουαλικά 
εγκλήματα, βιασμούς και ενοχλήσεις που 
θα τις υποστούν όλες οι γυναίκες, μιά και 
δεν έχουμε ακόμα την ελευθερία που 
χρειαζόμαστε στον έρω-τα.» 

Όμως το να εξαναγκάζουμε μερικούς 
ανθρώπους να παίζουν τον ρόλο του 
βόθρου γιά να αναπνέουν οι άλλοι 
οξυγόνο, αυτό είναι και απάνθρωπο και 
ανήθικο. 


ο γάμος σαν τροπος δια¬ 
φυγής απο τα μπαρ και 
την πορνεία 

Ε νας τρόπος να ξεφύγει κάποια γυ¬ 
ναίκα από τους χώρους αυτούς 
είναι ο γάμος, να παντρευτεί. Αν 
όμως δεν θέλει να παντρευτεί, αν θέλει 
να ζήσει ανεξάρτητη και αδέσμευτη, π θα 
κάνει; 

Να εργαστεί σε άλλη εργασία; Θα την 
ενοχλούν, θα την βιάζουν, θα την βρί¬ 
ζουν, θα ζητούν και πάλι να την εκμεταλ¬ 
λευτούν εργοδότες, φίλοι, περίγυροι. Δεν 
θα την αφήνουν ήσυχη και δεν θα ξε¬ 
χνούν ποτέ πώς ήταν «του μπάρ», 
«πόρνη» κλπ. και αυτό θα την συνοδεύει 
σ' όλη της τη ζωή προς τέρψην του σα- 
δισμού της κοινωνίας μας. 

Σαν πρόσφατο φανερό παράδειγμα 
έχουμε την καθαρήστρια της Βουλής 
των Ελλήνων που ήταν πρώην «πόρνη» 
και θέλησε να εργαστεί τίμια και να 

ξεφύγει από την παλιά της ζωή. 

Όμως οι ψευτοηθικολόγοι και υποκριτές 
δεν την ήθελαν ούτε να καθαρίζει τα 
ακάθαρτα της Βουλής. Έτσι προσπά¬ 
θησαν μερικοί αντιπολιτευόμενοι βουλευ¬ 
τές να δημιουργήσουν θόρυβο γιά να την 
απολύσουν. 

Ευτυχώς όμως δεν τα κατάφεραν γιατί 
άλλοι συνάδελφοι τους αντέδρασαν και 
αντέκοψαν αυτή την απάνθρωπη ενέρ¬ 
γεια τους. Και πάλι όμως κατόρθωσαν να 
πληγώσουν, να μειώσουν και να 
εξευτελίσουν την γυναίκα αυτή. Και αυτό 
δείχνει το μέγεθος της υποκρισίας και του 
φυλετικού σαδισμού τους. 

Πόσες όμως άλλες γυναίκες δέχονται 
καθημερινά αυτούς τους εξευτελισμούς 
χωρίς να παίρνουν δημοσιότητα; Πόσες 
άλλες γυναίκες δεν μπορούν να σηκώ¬ 
σουν κεφάλι; 

Οι άλλες γυναίκες τις περιφρονούν γιά να 
περιφρουρίσουν το τίτλο της τιμιότητας 
που τους προσέδωσαν οι άντρες τους. 
Οι άντρες τις βρίζουν, και όμως πελάτες 
τους είναι άντρες, οι πιό πολλοί παντρε¬ 
μένοι. 

Αυτή η κατάσταση υπήρχε σαν φαινόμε¬ 
νο από πάντοτε, από τα πολύ παλιά χρό¬ 
νια, όπου οι γυναίκες τωνκαπηλιών ικανο¬ 
ποιούσαν μαζί με το κρασί που πρόσφε- 
ραν και τις λάγνες ορέξεις των αντρών 
έξω από τον χώρο της οικογένειας, γιά 
να. μην διαταράσσεται η ηρεμία της οικο¬ 
γένειας και της κατεστημένης τάξης των 
πραγμάτων, δηλαδή να μην ενοχλούνται 
οι παντρεμένες, οι παρθένες, οι χήρες... 
Και όμως αυτές οι γυναίκες, όπως ομο¬ 
λογούν, δουλεύουν και ντρέπονται γι' αυτό 
που κάνουν και συγχρόνως είναι θύματα 
της κοινωνίας και των αγαπητικών τους... 
Έτσι γίνεται ένας εξευτελισμός της γυναί¬ 
κας του μπάρ. 

Αυτή είναι η γυναίκα που γίνεται εμπορικό 
αντικείμενο, που ταπεινώνεται και εξευτε¬ 
λίζεται. 

τα ψυχολογικά προβλή¬ 
ματα που δημιουργού- 
νται στις γυναίκες του 
μπαρ 

Τ ο πώς νοιώθουν ψυχολογικά οι γυ¬ 
ναίκες αυτές δεν είναι δύσκολο να 
το φανταστεί κάποιος. 

Πρώτα απ' όλα έχουν πολύ μεγάλη ψυχι¬ 
κή κούραση. Είναι ακόμα πιό δύσκολο 
όταν οι διάφοροι πελάτες τις θέλουν 
,έναντι λίγων ή πολλών χρημάτων, δικές 
τους ψυχικά, σωματικά και πνευματικά. 
Γιατί ο κάθε ένας θέλει να ξεφορτώσει 
πάνω σ' αυτή τη γυναίκα όλα του τα 
συναισθήματα, αρνητικά και θετικά και όλα 
του τα προβλήματα 

Θέλει να την πληρώσει γιά μιά στιγμή και 
να την πάρει μιά ζωή. 

Η δουλειά τους είναι μιά σκλαβιά και ζουν 
κάτω από ένα διαρκές άγχος γιά το τώ¬ 
ρα, γιά το σήμερα, γιά το αύριο, γιά το 
μέλλον το δικό τους, των παιδιών τους. 

Οι πελάτες τους είναι νέοι, γέροι, παντρε¬ 
μένοι ή ανύπαντροι. Οι πιό πολλοί φαίρο- 
νται με τον ίδιο τρόπο. Θέλουν να κατα¬ 
κτήσουν και να κερδίσουν. Να ικανο- 

ποιηθούν και να νοιώσουν νικητές, έστω 
και άν είναι ψευδαίσθηση. Αν δεν ικανο¬ 
ποιηθούν σ' αυτά, και ιδιαίτερα στο σε¬ 
ξουαλικό τομέα, φέρονται άσχημα στις 
γυναίκες αυτές, και τις μεταχειρίζονται σα 
ζώα θάλεγε κάποιος. 

Μετά είναι το τσιγάρο, το ποτό και ακόμα 
σε άλλες περιπτώσεις και τα ναρκωτικά. 
Έτσι τα ψυχολογικά προβλήματα που 
έχουν, μαζί με αυτά που δημιουργούνται, 
είναι πολύ μεγάλα. Οι πολλές ώρες επί¬ 
σης, νυχτερινής δουλειάς, ο περιορισμός, 
η ανασφάλεια, η κοινωνική κατάκριση, οι 
προκαταλήψεις, η αντιμετώπιση του κάθε 
πελάτη, τα ξανεμισμένα όνειρα, οι χαμέ¬ 
νες ελπίδες, η έλλειψη αγάπης, η απόρ¬ 
ριψη, η εκμετάλλευση και ένα σωρό άλλα, 
κάνουν τη ψυχική τους κούραση πολύ 
μεγάλη. 

τα αισθήματα τους 
απέναντι στους άντρες 

Τ ο τί νοιώθουν αυτές οι γυναίκες 
απέναντι στους άντρες και τους 
άντρες-πελάτες, δεν είναι ούτε 
αυτό δύσκολο να το φανταστούμε. 

Κυρίως νοιώθουν μίσος. Μίσος μέχρι ση¬ 
μείου που μπορεί να φτάσει πολλές 
φορές στο να απορρίπτουν εντελώς 
τους άντρες και να μήν τους θεωρούν 
ανθρώπους. 

Γιατί από κάποιο κυρίως άντρα ξεκίνησε 
το κακό, απ' εκεί έγινε η αρχή της εκμε¬ 
τάλλευσης και της εξαπάτησης της γυ¬ 
ναίκας, μέσα ή έξω από την οικογένεια 
της, πατρική ή συζυγική, και γιατί άντρες 
είναι αυτοί που συνεχίζουν να την εκμε¬ 
ταλλεύονται και να την βλέπουν σαν σε¬ 
ξουαλικό εμπορεύσιμο αντικείμενο γιά να 
ικανοποιήσουν τις ανάγκες τους. 

Και όμως έχουν τόση ανάγκη από αγάπη 
αυτές οι γυναίκες, που συνήθως μπορεί 
να την στερούνται αυτές, αλλά την δί¬ 
νουν στα παιδιά τους και τις οικογένειες 
τους έστω και άν αυτές τις απορρίπτουν. 


ΜΗΗΗΜ 


Μαριάννα 

Τ α βάσανα μου άρχισαν πριν γεννηθώ. 
Ενώ ήμουν στη κοιλιά της μάνας μου, ο 
πατέρας μου προσπάθησε να σφάξει 
τον παππού μου. Γι' αυτό κατέληξε στην 
φυλακή κι εγώ στην παιδική Στέγη. Όταν 
αποφυλακίστηκε με πήραν από τη Στέγη. 
Καλύτερα όμως να με άφηναν εκεί, διότι όποτε 
δεν δούλευε ήταν νευρικός και με κτυπούσε 
με το παραμικρό. Και συνήθως δεν δούλευε. 
Και δεν κτυπούσε μόνο εμένα, αλλά και τις 
τέσσερεις αδελφές μου, και την μάνα μου. Μια 
φορά μάλιστα παρολίγο να με σφάξει... 

- Να σε σφάξει; 

Μερικές φορές γίνονται και θύματα κά¬ 
ποιου που θα τους δείξει λίγο ενδιαφέρον 
και λίγη στοργή. 

η ερωτική τους ικανο¬ 
ποίηση και αναγκες 

Α πό πλευράς ερωτικής ικανοποίησης 
οι γυναίκες του μπάρ συνήθως δεν 
έχουν καμιά, έστω και αν δεν το 
ομολογούν γιατί εκεί γίνεται μιά εμπορική 
συναλλαγή. Τόσο προσφέρεις, τόσο 
παίρνεις. Όταν υπάρχει ψυχικό δέσιμο, 
υπάρχουν τα λεφτά που καθορίζουν τους 
στόχους. Ακόμα και ο αγαπητικός την 
εκμεταλλεύεται. Και είναι εκεί που συ¬ 
νήθως δεν ομολογεί ότι ερωτικά δεν 
ικανοποιείται ούτε μαζί του, γιατί αν δεν 
του δώσει αυτού αυτό το προνόμιο και 
την ιδιαιτερότητα, τότε... τότε το λιγότερο 
θα την εγκαταλείψει. 

Έτσι με ποιόν να νοιώσει ικανοποίηση και 
με ποιόν να νοιώσει οργασμό... με ποιόν να 
νοιώσει τον πραγματικό έρωτα, ψυχικό - 
σωματικό; 

Τα ερωτικά προβλήματα που έχουν δεν 
τους δημιουργούνται αποκλειστικά στην 
εργασία τους αλλά από πριν, γιατί οι συν¬ 
αισθηματικές ταυτίσεις τους, οι ανάγκες 
τους κλπ., δεν μπόρεσαν ποτέ να ικανο¬ 
ποιηθούν σωστά. 

Έτσι δημιουργούνται συναισθηματικές 
ανάγκες τέτοιες που ικανοποιούνται δια¬ 
φορετικά. 

Ο φόβος και το μίσος γιά τους άντρες 
από τις συνεχείς απορρίψεις και εκμε¬ 
ταλλεύσεις που έχουν υποστεί, τις οδη¬ 
γούν τις πιό πολλές φορές στην ομοφυ- 
λοφυλία παρ' όλο που δεν το ομολογούν. 
Τον άντρα τον θεωρούν εγωιστή και 
σκληρό, ατομικιστή και χωρίς τρυφερό¬ 
τητα και αγάπη προς τη γυναίκα. Έτσι 
ενώ κάνουν έρωτα με τόσους άντρες 
χωρίς να έχουν καθόλου οργασμό, και 
σωματικά και συναισθηματικά ικανοποιού¬ 
νται με γυναίκες. Με τις γυναίκες νοιώ- 


- Ναι. Επειδή δεν δέχτηκα να με βιάσει. 

- Μα ο πατέρας σου; 

- Ναιί Τότε ήμουν 14. Είχε προσπαθήσει να με 
βιάσει πολλές φορές. Από 10 χρόνων 
προσπαθούσε. Και την φορά που παρ' ολίγο να 
με σφάξει ήθελε δήθεν να δει αν ήμουν 
παρθένα. Κι επειδή αντέδρασα, έπιασε ένα 
μαχαίρι και με μαχαίρωσε βαθιά στο λαιμό... 

Μου δείχνει το σημάδι η Μαριάννα και 
συνεχίζει. 

- Εκανα ένα μήνα στο νοσοκομείο διότι μου 
έκοψε και αρτηρίες στο λαιμό. 

Μετά απ' αυτό το περιστατικό φοβήθηκα πολύ 
και βγαίνοντας από το νοσοκομείο δεν πήγα 


θουν μεγαλύτερη συναισθηματική ασφά¬ 
λεια και τρυφερότητα και αυτό τις ικα¬ 
νοποιεί ψυχολογικά. 

Έτσι βλέπουμε από πλευράς σεξουα¬ 
λικής, οι γυναίκες των μπάρ σε πολύ λίγο 
βαθμό ικανοποιούνται μ' ένα άντρα, οι πιό 
πολλές είναι αμφισεξουαλικές, ομοφυ- 
λόφυλες ή ανοργασμικές. 

επίλογος 

Ο ι πιό πολλές επίσης ενδιαφέ- 
ρονται γιά το γάμο και τη δη¬ 
μιουργία οικογένειας γιατί βλέπουν 
έτσι αποκτούν μια κοινωνική υπόσταση 
οτι μπορούν να δώσουν και να πάρουν 
μα κυρίως να ξεφύγουν από την κόλαση 
της καθημερινής δουλειάς τους. 

Και εδώ φαίνεται οτι κανένας μας, ούτε 
αυτή η ίδια η κοινωνία, δεν μπορεί να 
βοηθήσει στην καλυτέρευση της κατά¬ 
στασης αυτής, γιατί είναι βαθειές οι ρίζες 
του προβλήματος και κυρίως μέσα μας. 
Και ακόμη γιατί το οικονομικό θέμα είναι 
πολύ σοβαρό. Εκτός από τις φυλετικές, 
ρατσιστικές κλπ. προκαταλήψεις, η 
ανεργία και η φτώχεια συντείνουν στη 
διαιώνιση του. 

Και όσο υπάρχουν πελάτες θα υπάρ¬ 
χουν τα μπάρ, και όσο υπάρχει η 
σεξουαλική πείνα και υποκρισία, και όσο 
υπαρχουν οι διακρίσεις, θα υπάρχουν και 
οι γυναίκες του μπάρ, που είναι χα¬ 
ρακτηριστικό σήμα του ρατσιστικού 
φασισμού και του καπιταλισμού. 

Ωστόσο όμως δεν χρειάζεται να συμ- 
περιφερόμαστε στις γυναίκες αυτές σαν 
νάνοι τρίτης κατηγορίας πολίτες και 
άνθρωποι, μιά και γενικά οι γυναίκες στες 
πατριαρχικές κοινωνίες μας θεωρούνται 
δεύτερης κατηγορίας πολίτες, αλλά και 
ούτε να τους συμπεριφρόμαστε σαν 
νάχουν μιά θανατηφόρα κολλητική αρ¬ 
ρώστια.· α.ε. 


§§| θ0όδούλοο 


σπίτι, αλλά στη γιαγιά μου που ήταν ο μόνος 
άνθρωπος που μ’ αγαπούσε πραγματικά! 
Βαρέθηκα όμως το σχολείο κι επειδή έπρεπε 
να δουλεύω τ’ απογεύματα για να ζήσω, το 
σταμάτησα. Πήγαινα τότε στη πέμπτη. Στην 
αρχή γυρνούσα με φίλες μου κι έμενα στα 
σπίτια τους, ή σε ξενοδοχεία. Αυτό κράτησε 
ένα χρόνο, τότε είναι που γνώρισα και την 
πρώτη μου αγάπη η οποία κράτησε δυο μήνες. 

- Δεν σε αναζήτησαν οι δικοί σου; 

- Δεν τους ενδιέφερε. Πέρασαν σχεδόν 
τέσσερα χρόνια κι ακόμα να τους δώ. 

- Δεν τους πεθύμησες; 

- Όχι. Είναι κάτι μέσα μου πολύ απαίσιο, που 


με κάνει να μην θέλω να ξαναδώ κανένα τους. 
Ηλθα Λευκωσία και γυρνούσα πάλι στους 
δρόμους χωρίς λεφτά όταν γνώρισα τον... με 
τον οποίο τα φτιάξαμε. Ε.. είχε δική του 
μπυραρία και αφού είχα ανάγκη έπιασα δουλειά 
εκεί. Στην αρχή ήταν καλά. Ημουν πίσω από 
τον πάγκο κι έβαζα τα ποτά. Μετά όμως. 

- Μετά τι...; 

- Θα σου πω για να τα γράψεις, γιατί πρέπει 
να μάθει ο κόσμος τι γίνεται σε μερικά μαγαζιά! 
Το λοιπόν, μετά την απογοήτευση μου από την 
πρώτη μου αγάπη δεν ήθελα γι' αρκετό καιρό 
να δω άντρα. Εν τούτοις όταν δούλευα σ’ αυτό 
το μαγαζί πήγα πάρα πολλές φορές με 
Οηέδες. Δεν είχα σχέσεις. Και σπάνια το ’θελα, 
επειδή μ' άρεσε κάποιος. Γι’ αυτό αισθανόμουν 
σαν πουτάνα. 

- Σε ανάγκαζε το αφεντικό, που ήταν και φίλος 
σου, να 'πηγαίνεις*; 

- Όχι... άστο, ήταν μεγάλο μπέρδεμα. Πως να 
σου πω... Κοίτα τ' αφεντικό μου ήταν μπελάς... 
Φοβόμουν ότι θάμενα χωρίς δουλειά, και 
θάχανα και το σπίτι που μου νοίκιαζε, και τα 
πάντα... Δεν ήθελα να βρεθώ πάλι στο 
δρόμο. 

Η Μαριάννα μετά δούλεψε σε άλλο μπαρ για 
λίγους μήνες, και όταν γράφαμε αυτές νς 
γραμμές, ήταν έτοιμη να φύγει για την Ελλάδα 
και μετά Αγγλία, όπου ελπίζει, όπως είπε, να 
κερδίσει πολλά λεφτά και να φτιάξει ένα όνομα 
ώστε σαν έλθει πίσω να κλείσει τα στόματα 
εκείνων που την κατηγορούν και κατακρίνουν. 


Μαρία 


Ο παπάς μου που ήταν μπακάλης. Μετά 
από ατύχημα έμεινε παράλυτος. Και σ’ 
ένα δεύτερο ατύχημα πέθανε. 

Τότε η μητέρα μου που δεν είχε 
δουλειά, ούτε έπαιρνε από πουθενά βοήθεια, 
ούτε από το κράτος, μας έδωσε και τα οκτώ 
παιδιά της στη Παιδική Στέγη. Εκεί πέρασα μια 
από τις χειρότερες εποχές της ζωής μου. Όχι 
μόνο εξαιτίας των στερήσεων, αλλά κυρίως 
λόγω της έλλειψης μιας φιλίας, ή κάποιου που 
θα ενδιαφερόταν πραγματικά. 

- Μεταξύ σας τα παιδιά δεν γίνατε φίλοι; 

- Όχι, διότι οι υπεύθυνοι προωθούσαν τα 
“καρφκιάΤ Κάθε παιδί ήξερε ότι όταν πάει και 
πει στους υπεύθυνους για τις αταξίες που 
έκαναν άλλα παιδιά, θα περνούσε καλύτερα. Γι 
αυτό φοβόμαστε να ξανοιχτούμε σ' άλλα 
παιδιά. 

- Πως και έπιασες δουλειά σε μπαρ; 

- Με πήραν γνωστοί μου, και μ’ άρεσε, διότι 
εξαρτιώταν από μένα πόσα θα κερδίσω. Δεν 
μπορούσα να δουλεύω με μισθό σαν 
υπάλληλος, γιατί όσο κι άν δουλεύα θα 
έβγαζα τα ίδια λεφτά. Μ' άρεσε αυτή η δουλειά 
διότιήμουν ανεξάρτητη. Όταν άρχισα, οι 
δουλειές ήταν πολλές και βγάζαμε πολλά. Ενώ 
σήμερα είναι πολύ πεσμένες. 

- Δεν σε στεναχωρεί που υποκρίνεσαι για να 
κρατήσεις τους πελάτες και να σε κεράσουν 
πιο πολλά ποτά; 

- Δεν μπορούμε να δουλέψουμε χωρίς υπο¬ 
σχέσεις. Είναι αναγκαίες. Στενοχωριόμουν 
όταν τις πρωτόλεγα χωρίς να τις εννοώ. Με 
τον καιρό συνήθισα. Υπόσχομαι στον πελάτη ότι 
θα πλαγιάσω μαζί του μετά τη δουλειά, για να 


συνεχίσει να με κερνά. 

- Καλά κι όταν τελικά αντιληφθεί ο πελάτης ότι 
δεν θα τηρήσεις τις υποσχέσεις σου δεν κάνει 
φασαρία και δεν τονχάνεις από πελάτη; 

- Φωνάζουν λίγο, και τους περνά. Και την άλλη 
μέρα ξανάρχονται, διότι δεν θέλουν μόνο 
κρεβάτι από μας, αλλά και την παρέα μας, ένα 
χάδι, λίγη κουβέντα, να μας αγγίξουν λίγο... 


Η Μαρία τελειώνοντας μας είπε ότι όνειρο της 
είναι να βρει έναν άντρα που να τον αγαπήσει 
και να κάνει μαζί του ένα παιδάκι. Εστω κι αν 
δεν παντρευτούν, διότι ο γάμος δεν έχει 
σημασίαγι'αυτή. 


Οι περισσότερες κοπέλλες που δουλεύουν 
στα μπαρ έχουν μια παρόμοια θλιβερή παιδική 
ζωή, όπως εκείνη της Μαριάννας και της 
Μαρίας. Διαφέρουν μόνο οι λεπτομέρειες. 
Τουλάχιστο αυτό το συμπέρασμα βγάλαμε μετά 
από συζητήσεις που είχαμε με αρκετές. Και η 
Μαρία Κουρέα δεν αποτελεί εξαίρεση. Είναι 
σήμερα 40 χρόνων και νοιώθει πολύ πιο 
μεγάλη κάτω από το βάρος της οικογενειακής 
μιζέριας που σημάδεψε τα πρώτα χρόνια της 
ζωής της, και της υπόγειας διαδρομής που 
ακολούθησε. Στοιχεία και της δικής της ζωής 
επιβεβαιώνουν την αόρατη μούχλα πούμας 
περιβάλλει. 


Μαρία 


Τ ο 72 βρήκα τον... με τον οποίο 
εχαρτωθήκαμεν. Με επουλούσε κι 
αυτός όχι μόνο σε πελάτες του μπαρ 
του. Εχωρίσαμε όμως σε έξη μήνες διότι 
έμαθα μιαν ανωμαλία που είχε. Μαζί του 
επέρασα πολλά βάσανα. Επειδή ήμουν νέα και 
ωραία με επουλούσε συνέχεια. Και για να είναι 
σίγουρος ότι δεν θα του φύγω, όταν δεν ήμουν 
στο μπαρ, με εκλείδωνε στο σπίτι. Και για να 
σου πω ακριβώς, με αλυσσόδενε... Εβαλε 
αλυσίδες στις πόρτες και τα παράθυρα και με 
τσακροκλείθκια εκλείδωνε με μέσα για να μην 
του φύγω. Κι ερχόταν κάποια στιγμή και μου 
πετούσε λίγο φαγητό κι έφευγε. Σαν ζώο με 
είχε. Επούλαν με έστω κι αν δεν εδεχόμουν. 
Είχε μανία με τα λεφτά. Αφού να φανταστείς 
μου είπε ότι αν δεν ήταν η αστυνομία θα με 
επουλούσεν για 5-6 σελίνια. 

Άχρηστη μ' έκαμνε. Εφάκκαμμε στον τοίχο 
όποτε του αντιμιλούσα ή αρνιόμουν να πάω με 
πελάτη. Τελικά εκατάφερα και του έφυγα, και 
δούλεψα σε άλλα μπαρ. 

Πήγα και στην αστυνομία, αλλά όταν ήλθαν για 
να δουν τις αλυσσίδες δεν είδαν τίποτα διότι 
επρόλαβε και τις έβγαλε. 

Άφου δούλεψα σε διάφορα μπαρ, ξανα- 
στράφηκα σ’ αυτόν το 82, διότι τον λυπήθηκα 
επειδή είχε ένα ατύχημα. Και πάλι μου έκανε 
τα ίδια βάσανα. Εκρατούσε με φυλακισμένη 
πάλι ως τον Μάρτη του '84. Οπότε μια φορά 
που ήταν άρρωστος και μ' έστειλε να του 
φέρω χάπια, εκόπηκα του βούρου μέσα στη 
νύχτα. Τελικά ετρύπωσα σ' ένα γουμά κι 
έμεινα ως το πρωί για να μη με βρει... Το πρωί 
με σχισμένα ρούχα γύριζα στους δρόμους και 
ένας γνωστός μου με βοήθησε να πάω στην 
αστυνομία πάλι. Αλλά χωρίς μάρτυρες δεν 
μπορούσε να κάνει τίποτε. Κι εγώ δεν 
σκέφτηκα ποτέ ότι θα χρειαστώ τα ονόματα 
όσων “πήγαιναν” μαζί μου και γι' αυτό 
συγκροτούσα μόνο τα μικρά τους, ποτέ δεν 
ρώτησα τα επώνυμα τους. Ετσι δεν μπορούσα 
να βρώ κανένα για μάρτυρα. # γ.Θ. 



Οτόποφουτοιόφίναι; 

Ποίοοβικομου; 
Ανξέρω,ανάθεμάμε. 


Σπίτι, πατρίδαέχωταμπορντέλα 
Ωςκιοιπικροίμουχρόνοι, 
οπαιδικομου, 

θολέςσβυσμένεςζωγραφιές, 
κιείναιαδειανόσενιούκιτ^ύμηστρου. 
Τ οσήμεραχειρότεροαπ’ τοχθές, 
καιτ'αύριοαπ'τοοήμεραθενά'ναι. 
Φιλιάαποστόματ'άγνωστα,βρισιές, 
κιοιχωροφύλακεςναμετραβολογάνε. 

Γλέντια, καβγάδες, ώςνσφέξει, 
αρρώστιες,αμφιθέαιροτουΣυγγρού, 
κενέσειςδΟδ. 

Πνιγμένοικαραβιούσάπκ 0 ανίδι. 
Όλη η ζωή μου του χαμού 
Μ'αποτηνκόλασήμουσουφωνάζω: 


Εικόνασουείμαι,Κοινώνία, 

καισουμοιάζω! 

ΓΑΛΑΤΕΙΑ ΚΑΖΑΝΤΖΑΚΗ 



27 

Λευτέρης Παπαλεοντίου 


Το πρώτο 
φεμινιστικό 
έντυπο στην 
Κύπρο 


Η Αμμόχωστος, η οποία στην απο- είναι δια την οικίαν η μεν ευλογία, η δε -φεγγαροπρόσωπος Θεός 

γραφή του 1911 αριθμούσε πλη- κατάρα ίσης σπουδαιότητος' μορφώσα- σε νοτισμένο θρόνο- 

θυσμό 5327 κατοίκους, εξελίσσεται στα- τε και ανυψώσατε την γυναίκαν και θα ποιά σου αχτίδα εστέρεψε 

θερά σε αστικό κέντρο, το τέταρτο ίδητε μετά θαυμασμού ολόκληρον ανα- και σκυθρωπός στην Φύοπ 

της Κύπρου, μετά τη Λευκωσία, Λεμεσό γέννησιν της ανθρωπότητος". Η ετήσια πλανάς στ απομεσήμερο 

και Λάρνακα συνδρομή εσωτερικού είναι 8 σελίνια. τον ραγισμένο πόνο; (....)" 


Σταθμό στην πολιτιστική ζωή της 
πόλης αποτελεί η ίδρυση, το 1911, του 
Συλλόγου "Αναγνωστήριον Ανόρθωσις". 
Όπως σημειώνει ο Θ. Νικολάου, "εδώ 
θα αρχίσουν να γίνονται διαλέξεις, δη- 
μιουργείται η πρώστη μαντολινάτα της 
πόλεως, η πρώτη βιβλιοθήκη. Από την 
Αθήνα και τα άλλα κέντρα του ελληνι¬ 
σμού καταφθάνουν εφημερίδες και πε¬ 
ριοδικά που διαβάζονται με πραγματική 
δίψα από τα μέλη του Συλλόγου {...)". 
ίβλ. Θ. Νικολάου, Η πνευματική φυσιο¬ 
γνωμία της Αμμόχωστου, 1883, σ.3) 

Αποτελεί αληθινό τόλμημα για τη 
νεαρή δασκάλα η έκδοση εντύπου εκεί¬ 
νη την εποχή. Γιατί, πέρα από τις με¬ 
γάλες δυσκολίες που είχε να αντιμετω¬ 
πίσει ο οποιοσδήποτε εκδότης 
περιοδικού τύπου (πρωτόγονα εκδοτικά 
μέσα, αργός ρυθμός στοιχειοθεσίας, 
βραδύτητα στα μέσα επικοΓνωνίας, πενι¬ 
χρά έσοδα, κι αυτά από τους ελάχι¬ 
στους συνδρομητές κλπ.), το φεμινιστικό 
φύλλο είχε επιπλέον να αντικρούσει την 
προκατάληψη εξαιτίας των ισχυρών πα¬ 
τριαρχικών δομών της κυπριακής κοινω¬ 
νίας. Απόδειξη, η επίθεση που δέχτηκε, 
από το πρώτο του κιόλας φύλλο, μέσα 
από την εφημερίδα "Κυπριακός Φύλαξ' 
(Δεκέμβριος 1913). 

Η εφημερίδα Έστιάδες* βγήκε σε 36 
φύλλα με δεκαπενθήμερο ρυθμό έκδο¬ 
σης, από τις 28 Νοεμβρίου 1913, ως 
την 1η Μαΐου 1915. Δεν είναι περιοδι¬ 
κά, δε σταματά το 1914, ούτε μετα- 
τρέπεται αργότερα σε μηνιαίο, όπως 
αναφέρει ο Κ. Κύρρης (βλ. "Οι πνευμα¬ 
τικές αναζητήσεις της εποχής της Αγ- 
γλοκρατίας μέσα σπό τον ημερήσιον και 
περιοδικόν τύπον" ανάτυπο από "τα Κυ¬ 
πριακά: 1878-1955 , Λευκωσία 1986, 
σ.213). 

Φέρει ως προμετωπίδα τη ρήση: 
Τυνή Ευπαίδευτος και γυνή βάναυσος 

Ξεπερνώντας τις "φιλολογικές - προ¬ 
διαγραφές του υπότιτλου της, φιλοξενεί 
στις σελίδες της κείμενα που καλύπτουν 
μια ευρεία γκάμμα θεμάτων: λογοτεχνικά 
κείμενα, φιλολογικές, λαογραφικές, παι¬ 
δαγωγικές και φιλοσοφικές μελέτες, ση¬ 
μειώματα για το "γυναικείο πρόβλημα", 
σχόλια για την πολιτική κίνηση κ.ά. 

Από τα πρώτα της φύλλα η γυναι¬ 
κεία εφημερίδα ξεπερνά τον τοπικό 
καθώς και τον "φεμινιστικό" της χαρα¬ 
κτήρα και παρουσιάζει μέσα από τις 
στήλες της συνεργασίες και συγγραφέίς 
από τον ευρύτερο χώρο του ελληνι¬ 
σμού, ενώ δείχνει ενδιαφέρον για έργα 
(κυρίως παιδαγωγικά-φιλοσοφικά) ευρω- 
παίων διανοουμένων. 

3. Εξετάζοντας τις λογοτεχνικές συ¬ 
νεργασίες κατά ειδολογική σειρά, παρα¬ 
τηρούμε ότι περνούν μέσα από τις στή¬ 
λες των Εστιάδων αρκετά αξιόλογα 
όνοματα: 

α) Ποιήματα, εκτός από την Περσε- 


β) Από τα πεζογραφήματα των 
Εστιάδων ιδιαίτερο ενδιαφέρον πα¬ 
ρουσιάζουν τα διηγήματα: Εντεκα ονό¬ 
ματα (εννέα από τα οποία γυναίκες), 
που προέρχονται κυρίως από τον ευρύ¬ 
τερο χώρο του ελληνισμού, υπογρά¬ 
φουν δεκατέσσερα διηγήματα, ως εξής: 

Ευγενία Ζωγράφου, Ίων", Λ. Κανελ- 
λοπούλου, Ελένη Κομνηνού, Χαριτίνη 
Κουππά (3), Σουλτάνα Μιχαλιάδου (2), 
Αλεξάνδρα Παπαδοπούλου (2), Περσε- 
φόνη Παπαδοπούλου, Αντ. Θ. Σπηλιω- 
τοπούλου, Γ. Τσοκόπουλος. 

Αξίζει να μνημονευθούν ιδιαίτερα τα 
διηγήματα της Χαριτίνης Κουππά 
("Απροσδόκητος Επάνοδος", Ή Φτω¬ 
χούλα Εργάτις", Ή Γενναία Φρόσω") και 
της Αλεξάνδρας Παπαδουπούλου 
("Μεγάλη Αντίζηλος", "Υιός και Κόρη"), 
στα περισσότερα από τα οποία δεσπό¬ 
ζει ο κοινωνικός προβληματισμός: Ξε¬ 
περνούν τα ηθογραφικά πλαίσια και διε¬ 
ισδύουν σε προβλήματα της κα- 


φόνη Παπαδοπούλου, υπογράφουν οι 
Δημ. Βικέλας (3), Γ. Δροσίνης (2), Πο¬ 
λυξένη Λοϊζιάς (4), Μ. Μαλακάσης, Σ. 
Μενάρδος, Κ. Ουράνης, Κ. Παλαμάς 
(2), I. Πολέμης (2), Ελένη Σβορώνου, 
Μαρίνος Σιγούρος κ.ά. (ο αριθμός στη 
παρένθεση δηλώνει τον αριθμό των 
ποιημάτων). 

Τα περισσότερα από τα δεκαοκτώ 
ποιητικά κείμενα που υπογράφει η Περ- 
σεφόνη Παπαδοπούλου κινούνται σε μέ¬ 
τρια επίπεδα με χαλαρό, ατημέλητο 
συχνά στίχο. Καταπιάνονται αχνά με 
θέματα από την καθημερινή ζωή και 
χαρακτηρίζονται από ένα μελαγχολικό, 
χαμηλόφωνο τόνο. Παρατίθεται ενδεικτι¬ 
κά ένα απόσπασμα από το ποίημα Ή 
Δύσις" (αρ. 34, 14 Απριλίου 1915), που 
είναι ίσως, από τα καλύτερα της: 

"Ήλιε, εσύ, που αχνόφωτος 

επρόβαλες σ' την Δύση 


θημερινής πραγματικότητας, θίγουν θέ¬ 
ματα όπως: ταξική διαστρωμάτωση, 
υποβάθμιση της γυναικείας προσωπικό¬ 




τητας, θεσμός της προίκας κτλ. 

γ) Ξεχωριστή σημασία παρουσιάζουν 
οι μελέτες της Περσεφόνης Παπαδο¬ 
πούλου, γύρω από μια ποικιλία θεμάτων: 
γράφει για τη ζωή και το έργο του 
Αντρέα Κάλβου (αρ. 1, 28 Νοεμβρίου 
1913) και του Διονυσίου Σολωμού (αρ. 
35, 18 Απριλίου 1915). Σε μελέτη της 
με τίτλο "Κριτική και Λογοτεχνία" (αρ. 7, 
28 Φεβρουάριου 1914), αναπτύσσει 
αξιόλογες σκέψεις γύρω από το ρόλο 
της λογοτεχνικής κριτικής, σε μια 
εποχή που στην Κύπρο δεν είχε κάμει 
καλά-καλά την εμφάνιση της. Ανάμεσα 
σε άλλα σημειώνονται και τα παρακάτω: 

«(....) Ούτως αυστηρά και υψηλά 
πρέπει να αίρηται η αληθής λογοτεχνία 
και ούτως αυστηρά και υψηλά πρέπει 
να κρίνηται. Ωραίον έργον κρινόμενο 
παρ' ανικάνων ομοιάζει προς ηλιόλου- 
στον ημέραν διανοιγομένην εις τους 
οφθαλμούς τυφλού' πτωχή κριτική κα¬ 
λαισθησία θα ηδύνατο να ανταποκριθεί 
εις αξιώσεις μετρίως εντέχνου αλληγο¬ 
ρίας. Η υψηλή λογοτεχνία και η υψηλή 
κριτική έπρεπε να βαδίζωσι παραλλή- 
λως. Υπάρχουσιν άνθρωποι γράφοντες 
εξ αγάπης και άνθρωποι γράφοντες εξ 
ανάγκης' οι πρώτοι δημιουργούσιν, οι 
δεύτεροι ρολοσυλλέγουσιν' ομοίως 
υπάρχουσι κριτικοί κρίνοντες και κριτικοί 
ερανισταί. Μεταξύ των μεν και των δε 
υπάρχει βέβαιως ο συσχετισμός αιτίας 




και αποτελέσματος, αλλ' ερανιστοί κριτι- Από τα "φεμινιστικά" κείμενα αξίζει να 
κοί κρίνοτες συγγραφείς δημιουργούς μνημονευθεί μια ομιλία της Καλλιρόης 

είναι η μάστιξ της δικαιοσύνης του Παρρέν, η οποία εξέδωσε το πρώτο 

πνεύματοςί..}." φεμινιστικό έντυπο στον ελληνικό χώρο 

,. , (στα τέλη του περασμένου αιώνα). 

Τα παραπάνω γραφόμενα της Π. 

Παπαδοπούλου θα μπορούσαν κάλλιστα 4) Γενικά, η εφ. Εστιάδες αποτελεί 
να ανταποκριθούν στην κατάσταση που σταθμό στην ιστορία του Κυπριακού 

βρίσκεται η λογοτεχνική κριτική (και όχι (φεμινιστικού) εντύπου. Περιέκλεισε στις 

μονο αυτή) στην Κύπρο σήμερα. Ένα σελίδες της αξιόλογες συνεργασίες 

θέμα ανοικτό για έρευνα. από τον ευρύτερο χώρο του ελληνι- 

_ ... „ σμού και κατά το χρονικό διάστημα 

Σε άλλα κείμενα της η Π. Παπαδο- της κυκλοφορίας της υπήρξε ένα κα- 

πούλου εξετάζει συγκριτικά τη φιλοσο- νάλι που διοχέτευσε στην περιορισμένη 

φία των Νίτσε και Σοπεγχάουερ, αλλού πολιτιστική κίνηση του τόπου ευρωπαϊκή 

κάνει λόγο για τις γυναικείες μορφές διανόηση, 
στο έργο των αρχαίων Ελλήνων Τραγι¬ 
κών, σημειώνει προοδευτικές σκέψεις για Η φωτισμένη εκπαιδευτικός Περσε- 
την παιδική ψυχολογία, για παιδαγωγικά φόνη Παπαδοπούλου -κινητήριος μο- 

και άλλα θέματα. χλός της όλης προσπάθειας- θα συνε- 

,, Π . „ ,, χίσει αργότερα τις σπουδές της στην 

Η Πολυξένη Λοιζιάς δημοσιεύει σε Γαλλία και από το 1935 θα αναλάβει 

συνέχειες "Συλλογή Κυπριακών Ειδή- τη διεύθυνση της Παιδαγωγικής Ακαδη- 

σεων', με πληροφορίες από την ιστορι- μίας Πατρών, θέση που διατήρησε ως 

κή-λαογραφική παράδοση του τόπου. το θάνατο της (1949).· 

Σκηνή Γ 

Άνδρος: Πάμεν εκδρομήν; Αύριον; 
Πάμεν...; Να περπατήσουμε τζιόλας. 

Γυναίκα: .Κάμνει καλόν. Παλιά, ξέ¬ 

ρεις πόσον επερπατούσα; Εξεκινούσα- 
μεν, πριν αρραβωνιαστεί η Πωλίνα... 
Εξεκινούσαμεν που το σπίτιν της περ¬ 
πατητές τζιαι φτάναμεν ως το αερο- 
δρόμιον. 

Άνδρας: Να ξυπνήσουμεν πρωί. 

Γυναίκα: Η ίδια. Προσέχει τον εαυτόν 
της... επέρασεν που την δουλειά. Θκυό 
λεπτά, ξέρεις την. 

Άνδρας: Να φύουμεν πρωί. Πρωίν- 
πρωίν. 

Γυναίκα: Αλλά μιλά, ασταμάτητα.... 
Είπεν μου τα ούλλα, σε τρία λεπτά, 
μέσα σε τρία λεπτά είπεν μου τα 
ούλλα... 

Άνδρας: Η ώρα εννιά, να φύου¬ 
μεν. 

Γυναίκα:.Αύριον να μεν ξεχύσου¬ 

με τα παλτά τζιαι παγώσουμεν τους! ... 
Βέχει η Άννα. 

Άνδρας: Να τους ντύσουμεν. 

Γυναίκα: .Καλά! 

(Παύση) 

Άκου! Αν συνεχίσει έτσι, θα χαλάσει 
τον κόσμο.... Μπορεί να μεν γίνει ούτε 

η παρέλαση. Τζιαι εκδρομήν; Ούτε 

εκδρομήν. Άμα βρέσιει θα πάμεν εκδρο- 
υήν;.Τι ώρα είναι; 

Άνδρος: Παρά δέκα. 

Γυναίκα: Εντεκα;. Είντα λος περνά 

η ώρα . Που είμαστεν πέρσυ, έτσι 

μέρα; Θυμάσαι;. Στο 

πάρτυ της Αθηνάς. 

Άνδρας: Ναι. 

Γυναίκα: Η πρώτη φορά που χορέ- 

ψαμεν μαζί. Εμέθυσεν η Μαρία, ο Κώ¬ 


στας, θυμάσαι; Γέλια; . Μόλις 

ήρταμεν σπίτιν, έφυες. Εστράφηκες 


το πρωίν. Ερώτησα που ήσουν τζι 

έβαλες τες φωνές. 

(Μικρή παύση) 


Τρεις εφτομάδες που κλείσαν. Θα 

περίμενεν η μάνα σου. Έπιασεν εψές 
τηλέφωνο.Ελάτε, εχαθήκετε.’ 

Άνδρας: Να πάμεν. 

Γ υναίκα: Αγαπάς την αγαπάς την. 

Άνδρας:.Να περάσουμεν αύριο. 

Γ υναίκα: .Πάντα έτσι λαλείς... 

.Τι ώραν θα έρτει τού¬ 
τος.; Εν έντεκα. Αλλά κόφτει 

τον, πε μου;. 

Άνδρας: Αύριον να πάμεν.... στην 

μάνα μου. Εν κρίμα. 

(Παύση) 

Οταν ήμουν. έφοροΰσαν μας έναν, 

έναν παράξενον μανδύα, που έμοιαζεν 
με ράσο τζι εκρατούσαμεν τα εξαπτέ- 
ρυγα, τέσσερα-πέντε μωρά, σε παράτα¬ 
ξη, μπροστά στην ιερή Πύλη. Πάντα 
εμαλλώναμεν ποιος θα κρατά τον 
σταυρό. 

Γ υναίκα: . Στην εκκλησίαν, επήαιν- 

να πάντα με την γιαγιά μου.... 

Άνδρας: . Τες μεγάλες γιορτές, 

εμεταλαμβάναν μας. 

Γυναίκα: .... Εγώ εσυγχαίνουμουν. 
Τόσα στόματα με το ίδιον κουταλάκι. 

Άνδρας: Μια φοράν.... ακούεις; . 

Εξομολογήθηκα. Δώδεκα χρονών, "Εμε- 

γάλωσες,' λαλεί μου η μάνα μου. 

"Να πεις τες αμαρτίες σου στον πνευ¬ 
ματικό πριν μεταλάβεις...." Ήταν έναν 
καμαρούϊν μικρό, κάτω που το καμπα- 
ναρκόν... Εκρέμμασε γυρόν που τον 
λαιμόν του έναν ρούχο τζι έψαλλεν κάπ 

που εν εκαταλάβαινα. 'Εσιυψα την 

τζεφαλήν μου τζι εθώρουν τα παπούτ¬ 
σια μου."Άνοιξε την καρδιά σου, ο 

Θεός αγαπά τα μωρά τζιαι συγχώρα 

τα." Επροσπάθαν ναν καλός, εκατα- 

λάβαινα το. Εστειλεν με ή μάμμα 

μου, λαλώ του.Είπεν μου να έρτω. 

"Λοιπόν;.Μίλα μου μεν φοάσαι." 

.Τζιείνες τις_μέρες αυνανίστηκα για 

πρώτη φοράν, -έρεις. "Λαλείς ψέμ- 

ματα; Ασκημα λόγια;" Επέμενεν ο 

παπάς .... "Πάτερ" . λαλώ του, μια 

φοράν. είπα ψέματα στην δασκάλα 

μου. Εσυγχώρεσεν με. Εφίλησα του 

το σιέριν, που εμύριζεν τσιγάρα τζιαι λι- 
βάνιν, θυμούμαι.Τζι έφκηκα έξω. Άρ- 


Απόσπασμα 
από το ομώνυμο 
θεατρικό έργο του 
Κυριάκου Ευθυμίου 


κεψα να βουρώ, ενύχτωσε.... Εφοού- 
μουν την νύχτα.... Εβούρουν τζι είχα 
τύψεις.... Θεέ μου συγχώρα με, Θεέ 
μου συγχώρα με.... Πριν να φτάσω σπί¬ 
τιν, επιάσαν τα νερά. Εγίνηκα μούσιε- 
μα. 

Γυναίκα: Μια στιγμή!. Ενόμισα 

πως έκλαψεν το μωρόν.Έκλαψεν; 

(Μικρή παύση) 

Άνδρας: Τζιείνην την ξυπνώ, 

που. τζιείνην τη νύχτα ξυπνώ που 

φωνές.... Κάτι εζήταν ο πατέρας μου, 

που ήρτεν μεσάνυχτα σπίτι. Εν θα 

ξεχάσω την επιμονήν του. "Θέλω.... 

Άφησμε, άφησμε!." Η μάνα μου άρκε- 

ψεν να κλαίει.... εβόγγαν. -έρεις τι 
έκαμα; Εγονάτισα στο κρεββάτι τζιαι 

προσευχήθηκα. να την αφήσει. 

ήσυχη. Την άλλην ημέραν το πρωί, 

επήα στην εκκλησίαν να μεταλάβω.... 
Των αχράντων μυστηρίων. 

Γυναίκα: . Εγώ.... ήμουν αθώα με 

τούντα πράματα.... Δεκατεσσάρων χρο¬ 
νών, έπαιζ' ακόμα σαν το μωρό.Τζι 

εσκαρφάλωνα πα στα δέντρα.... Εν 
ηξέρω... άρκησα.... Αρκησα έτσι 
να. 

Άνδρας: ... Η τελευταία φορά, που 
θυμούμαι τον εαυτό μου μωρό, ήμουν 
πέντε χρονών.... Εκαθούμαστεν πάνω 
σε κάτι... στο χωρκόν, πάνω σε κάτι 
σακκούλες που βάλλαν το σιτάρι. Ο 
παππούς μου, έξω στην αυλή.... η για¬ 
γιά μου, γειτόνισσες.... Εμιλούσαν για 
πράματα απλά... εμιλούσαν γιγά για 
πράματα απλά, καθημερινά... Ήταν 
πανσέληνος εφαίνετουν μου μεγάλο, τε¬ 
ράστιον το φεγγάρι. 

Γυναίκα: . Άμαν είσαι μωρόν, έτσι 

ένει.... Ούλλά φαίνουνται σου μεγάλα... 

τζι οι αποστάσεις, ούλλα.θυμούμαι.... 

Ναι, εδιέκοψά σε. 

Άνδρας:.Όϊ, εντάξει. 

Γυναίκα: . Λοιπόν, τερά¬ 
στιον. 

Άνδρας: Ελαμπεν τόσο.... Ετσι, πε¬ 
ρίεργα. Εθώρουν το συνέχεια. 

κρυφά, μέσα μου, επαρακάλουν να μεν 
με στείλουν να τζιοιμηθώ.... -αφνικά, ξέ¬ 
ρεις θυμούμαι το τζαι.ξαφνκά ένοιω¬ 


σα μιαν επαφή.... σαν κάτι.... κάτι να 
μου ελάλεν τζι έν εκαταλάβαινα. Το 
φεγγάρι, σαν κάτι να μου ελάλεν τζιαι 
δεν εκαταλάβαινα.Η τελευ¬ 

ταία φορά πουθυμούμαι τον εαυτό μου 
μωρό. 

Γυναίκα: Ωραίο χωρκόν Με την 

αποβάθρα, τις βάρκες, τους ψαρά¬ 
δες. Πώς το λαλούν τωρά; ζέρε- 


(Ακούγονται για λίγο πυροβολισμοί) 
(Παύση) 

Τι σε φοβίζει παραπάνω;.Εμέναν ο 

θάνατος.... 'Οϊ ο δικός μου θάνατος, 

αλλά των μωρών μου.Το να πάψουν 

να υπάρχουν. Νοιώθω πανικό όταν το 
σκέφτομαι. Παγώνω. 

Άνδρας: Τζι εγώ. 

Γυναίκα: Σκοτώνουμαι!. 

Άνδρας: Εσιεις δίκαιον... Να βρούμεν 
έναν τρόπον, κάτι να κάμουμεν. 

Γ υναίκα:.Εν γίνεται να ξυπνήσω, 

θέλω να ξυπνήσω έναν πρωί, χωρίς να 

νυστάζω.... Ούλλη νύχτα ξυπνά με. 

Εν ακούεις εσύ, τίποτε.... Το μωρόν 
ούλλη νύχτα ξυπνά, εσύ τζοιμά- 
σαι. Σπίτιν. Πιάτα. Δου¬ 

λειά. Μωρά. 

(Παύση) 

Άνδρας: Είμαστεν όμως υγιείς. Του¬ 

λάχιστον, είμαστεν.... =έρεις τι θα πει, 
σοβαρομιλώ. -έρεις τι θα πει αρρώ¬ 
στιες; Ακούεις κάτι περιπτώσεις. 

Εμείς.Εμείς έχουμεν.Είμαστεν. 

Γ υναίκα: Κτύπα ξύλον. 

Άνδρας: Σιγά-σιγά. Ενα θκυό χρό¬ 
νια, θα μεγαλώσουν τζιαι τα μωρά. 

Γ υναίκα: Μάνα μου, τα μωρά 

μου!. 

Άνδρας: . Κούρασην τζιαί προβλή¬ 

ματα ούλλος ο κόσμος έσιει. 

Γ υναίκα: Ξέρω το. 

(Μικρή παύση) 

Άνδρας: Ούλλα θα. θ' αλλάξουν. 

Ούλλα θ' αλλάξουν Χρειάζεται 

Ενα-δκυό χρόνια.... ένα-θκυό χρόνια, 

τζιαι. 

(Παύση) 

Θα είμαι τζι εγώ... θα είμαι.... σπίτιν, θα 
είμαι σπίτιν. Μαζίν. Ούλλοι. Εσύ.... εγώ, 
τα μωρά.... θα παίζω με τα μωρά.... θα 
βοηθώ.... τα πιάτα.... 

Γ υναίκα: Έν μπορώ ν' αντέξω τούντον 
φόβο. 

(Παύση) 

Ελάλουν πως.Επίστευκα... ότι ούλλα, 


ούλλα εν' να τελειώσουν.Ο γυιός μας 

εν θα.... εν θα χρειάζετουν να πάει στο 

στρατόν.... στο στρατόν.... Μια μάνα. 

Κάμνεις, κάμνεις ένα γυιόν.... Άκου!.... 
Επαρακάμαν το! 

Άνδρας: Νηπιαγωγείον, φασαρίες.... 
Δημοτικόν-Γ υμνάσιον, φασαρίες συνέ¬ 
χεια φασαρίες. Πάντα έτσι ήταν. 

(Μικρή παύση) 

Άνδρας: Μεσάνυχτα, σχεδόν μεσάνυ¬ 
χτα, ήρτασιν να τον φωνάξουν. Παρα¬ 
μονές Χριστουγέννων, το εξηντατρία.... 
Η μάνα μου έκλαιεν δυνατά. Δυνατά.... 
"Χρειάζεσαι τίποτε; Πρόσεχε!.... Εξέχα¬ 
σες τίποτε; Να προσέχεις!". 

Εστράφηκεν πίσω την πρωτοχρονιά. 
Εφερεν του μιαν Τούρτζιηκην σημαίαν 

τζι έναν κουτί γεμάτον κραγιόν.Εφί- 

λησε την μάνα μου τζι εμπήκε στο μπά¬ 
νιο."Εβρώμισα...."Είπεν. 

(Παύση) 

Γυναίκα: Ξέρεις τι εσκέφτουμουν;. 

Τούτοι που αυτοχτονήσαν, που ανατι- 

ναχτήκαν. εν φοβερόν!. Μεγάλος 

έρωτας.... Τζιείνος παντρεμένος, απελπί¬ 
στηκαν!.Ήταν ανάγκη να σκοτωθούν; 

(Μικρή παύση) 

Όπως εγίνηκεν η ζωή, τα τελευταία 
χρόνια.... Οι άνθρωποι, ελάλεν το τζιαι 
στην "Ώρα της Γυναίκας", ένας ψυχο¬ 
λόγος..,. θα ήταν την.... στο ράδιο, θα 
ήταν την.... Παρασκευή. 

Άνδρας: . Τσιγάρο; 

Γ υναίκα: Ήταν την Παρασκευή.... γιατί 
θυμούμαι, τέλος πάντων. 

Άνδρας: . Εκούρασεν με. εκατά- 

ντησεν πρόβλημα. Πρέπει να το. 

να το κόψω, έφαν με. 

(Παύση) 

Γ υναίκα: Τελευταία. Έν ηξέρω. 

εσύ, αλλά οι ήχοι.κουράζουν με, το 

ράδιον..,. Τους θορύβους!.... Η τηλεό¬ 
ραση, οτιδήποτε.... τα μωρά. ούλλα 

θέλω να τ' ακούω σιγά. Σιγά. 

Ετσι να. κάτσω, θέλω να. κάτσω 

σε μιαν καρέκλαν τζιαι να μεν κάμνω τί¬ 
ποτε. Να μεν ακούω, να μεν μιλώ.... να 

μεν θωρώ κανέναν.Τίποτε.Απλώς 

να κάθουμε σε μιαν καρέκλαν. Βουβή. 


Άνδρας: Κουράζεσαι, εκουράστηκες, 
είσαι κουρασμένη. 

Γυναίκα: . Χρόνον, θέλω χρόνον, 

δικό μου χρόνο. Να βάλω τα πρά¬ 
ματα σε μιαν σειρά. Ούλλα. Πρέπει 

να δω.να σκεφτώ. Έν προλαβαίνω, 

νασκεφτώ!. 

Άνδρας: . Εντάξει. Πήαιννε!.... 

Να προσέχω τα μωρά. Σκέφτου!.... 

Κάμε ότι.... Τι θέλεις;.Να φκαίννεις 

έξω!. 

Γ υναίκα: Νομίζω εν μπορώ άλλο.... εν 
αντέχω. Εκουράστηκα....!.... 

Άνδρας: .Να κανονίσουμε! ...μια, 

θκυό φορές!.... χρειάζεται. Μαζί. 

Μόνοι μας. Να πηαίννουμεν έξω, μόνοι 

μας.Να φκαίννουμεν λλίον.... Μαζί.... 

Πρέπει να έρτουμεν πιο κοντά.Όσον 

πιο κοντάε, ο ένας. 

Γ υναίκα: .Εις τον άλλον.... Να 

προστατέψουμεν την. την σχέσην 

μας.... να την.... κάμουμεν... να την.... 

Άνδρας: .Προχωρήσουμε. 

Γ υναίκα: Μαζίν. Οι θκυό μας. Να το 
σώσουμεν τούτον που. 

Άνδρας: ....Που έχουμε.... 

Γυναίκα: ....Που το εκερδίσαμεν! Με 
τόσα βάσανα!.... Είμαστεν καλά. Περ- 
νούμεν καλά. Μεν τα χαλάς. 

(Ακούγεται χτύπημα στην πόρτα) 

Ήρτεν. Ρωτώ σε... Έν ώρα; τούτη;.... 

Εν ώρα τούπι για επισκέψεις; Έν ώρα; 

Θα του το πω. μιαν ημέραν θα του 

το πω. Εγώ, που ξέρω τζιαι μιλώ. 

(Νέο χτύπημα στην πόρτα. Μοιάζει 
σαν συνθηματικό) 

Άνοιξε... Τζιαι βιάζεται. 

(Βγαίνει. Ενώ ο άνδρας ετοιμάζεται ν' 
ανοίξει, η γυναίκα ξαναπροβάλλει από 
την πόρτα του διαδρόμου) 

.Μεν αρκήσεις. 

(Σκοτάδι. Φως.) 

ΜΕΤΑΦΡΑΣΗ: 

ΡΙΚΑΡΝΤΟ ΛΟΠΕΖ ΚΑΙ 
ΜΕΡΩΠΗ ΜΙΧΑΗΛ 


Τ ο δείλι, σαν γυρίσαμε στο σπίτι, 
βρήκαμε ένα τεράστιο θαλασσινό 
φίδι καρφωμένο απ' το λαιμό στη 
μαρκίζα της πόρτας" ήταν μαύρο και 
φωσφόριζε και με τα ακόμα ζωντανά 
μάτια του και τα σουβλερά του δόντια 
στα ανοιχτά σαγόνια έμοιαζε με κατάρα 
τσιγγάνων. Ημουν τότε σχεδόν εννιά 
χρόνων και η φρίκη που ένοιωσα μπρο¬ 
στά ϋ αυτή την εφιαλτική εικόνα ήταν 
τόσο έντονη που έκλεισε ο λαιμός μου. 
Ο αδερφός μου, όμως, που ήταν δυό 
χρόνια πιο μικρός από μένα, παράτησε 
τις φιάλες οξυγόνου, τις μάσκες και τα 
πέδιλα, και με μια τρομακπκή κραυγή, 
έφυγε. Η κυρία Φόρμπες τον άκουσε 
απ' την στριφτή πέτρινη σκάλα που 
σκαρφάλωνε τους βράχους απ' το λι- 
μανάκι μέχρι το σπίτι, και κατέφθασε 
χωρίς ανάσα και χλωμή. Μόλις είδε, 
όμως, το σταυρωμένο ζώο στην πόρτα 
κατάλαβε την αιτία του τρόμου μας. Η 
ίδια έλεγε πως όταν δυο παιδιά είναι 
μαζί, και τα δυό είναι ένοχα για τις 
πράξεις του καθενός, και έτσι θύμωσε 
και στους δυό μας για την κραυγή του 
αδερφού μου και συνέχισε να μας κα¬ 
τηγορεί για έλλειψη αυτοκυριαρχίας. Μί¬ 
λησε γερμανικά, και όχι αγγλικά, όπως 
το προνοούσε το συμβόλαιο της σαν 
κουβερνάντα, ίσως επειδή και η ίδια 
είχε φοβηθεί και δεν ήθελε να το πα¬ 
ραδεχτεί. Αλλά έτσι όπως ξαναβρήκε 
την ανάσα της γύρισε ξανά σια χαλι¬ 
κοστρωμένα αγγλικά της και στην παι¬ 
δαγωγική εμμονή της. 

- Είναι ένα Γηυταβηα ΐΊθΙβηα, μας είπε, 
και λέγεται έτσι γιατί ήταν ιερό ζώο για 
τους αρχαίους Έλληνες. 

Ο Ορέστης, το παιδί που μας μάθαινε 
κολύμπι σε βαθιά νερά, ξεπρόβαλε ξαφ¬ 
νικά πίσω απ' τους θάμνους της κάπ¬ 
παρης. Στο μέτωπο του είχε τη μάσκα, 
φορούσε ένα μικροσκοπικό μαγιώ και μια 
δερμάτινη ζώνη με έξι μαχαίρια διάφο¬ 
ρων ειδών και μεγεθών γιατί δεν μπο¬ 
ρούσε να διανοηθεί πώς αλλιώτικα να 
κυνηγά κάτω απ' το νερό παρά μόνο 
παλεύοντας σώμα με σώμα με τα ζώα. 
Ήταν κάπου είκοσι χρονών, ζούσε πε¬ 
ρισσότερο στα θαλασσινά βάθη παρά 
στη ξηρά και έμοιαζε και ο ίδιος θα¬ 
λασσινό ζώο με το κορμί του πάντα 
τριμμένο με γράσα της μηχανής. 

Όταν η κυρία Φόρμπες τον είδε για 
πρώτη φορά, είπε στους γονείς μου 
πως ήταν αδύνατο να φανταστεί κα- 

νείς πιό όμορφο άνθρωπο. Και όμως, η 
ομορφιά του δεν κατάφερε να τον 
εξαιρέσει απ' την αυστηρότητα της' κι 
αυτός αναγκάστηκε να δεχτεί μια αυ¬ 
στηρή παρατήρηση στα ιταλικά γιατί 
κρέμασε το πτυτεπα στην πόρτα χωρίς 
καμμιά άλλη πιθανή εξήγηση παρά για 
να φοβήσει τα παιδιά. Έπειτα η κυρία 
Φόρμπες τον διέταξε να το ξεκρεμάσει 
με τον σεβασμό που αρμόζει σε ένα 
μυθικό πλάσμα και μας έστειλε να ντυ¬ 
θούμε για το δείπνο. 

Τό κάναμε αμέσως προσπαθώντας να 
μη διαπράξουμε κανένα λάθος γιατί 
μετά από δυο βδομάδες υπό το καθε¬ 
στώς της κυρίας Φόρμπες, είχαμε 
μάθει πως τίποτε δεν ήταν τόσο δύ¬ 
σκολο όσο το να ζήσεις. Ενώ κάναμε 
ντους μέσα στο μισοσκόταδο του μπά¬ 
νιου κατάλαβα πως ο αδερφός μου 
εξακολουθούσε να σκέφτεται το 
πιυΓθηα. Είχε ανθρώπινα μάτια - μου 
είπε. Εγώ συμφώνησα αλλά τον έκανα 
να πιστέψει το αντίθετο και κατάφερα 
να αλλάξω θέμα μέχρι που τέλειωσα το 
μπάνιο. Όμως όταν βγήκα απ' το ντους 
με παρακάλεσε να μείνω για παρέα. 

- Ακόμα είναι μέρα, του είπα. 

Άνοιξα τις κουρτίνες. Ήταν Αύγουστος 
και απ' το παράθυρο φαινόνταν η φλο¬ 
γερή σεληνιακή πεδιάδα μέχρι την άλλη 
άκρη του νησιού και ο ήλιος όρθιος 
στον ουρανό. 

- Δεν είναι γι' αυτό, είπε ο αδερφός 
μου, είναι γιατί φοβάμαι να φοβάμαι. 


Και όμως, όταν φτάσαμε στο τραπέζι 
φαινόταν ήρεμος και είχε κάνει το κάθε 
π με τόσο ζήλο που η κυρία Φόρμπες 
τον συγχάρηκε ιδιαίτερα και κέρδισε 
ακόμα δυο βαθμούς στον καλό λογα¬ 
ριασμό της βδομάδας. 

Εμένα, αντίθετα, μου αφαίρεσε δύο απ' 
τους πέντε που ήδη είχα κερδίσει, γιατί 
την τελευταία στιγμή άφησα να με κυ¬ 
ριαρχήσει η βιασύνη και έφτασα στην 
σαλοτραπεζαρία χωρίς ανάσα. Κάθε 
πενήντα βαθμούς μας έδινε το δικαίωμα 
για διπλή μερίδα επιδόρπιων, αλλά κανέ¬ 
νας απ' τους δυό μας δεν είχε κατα¬ 
φέρει να ξεπεράσει τους δεκαπέντε. 
Ήταν πράγματι κρίμα, γιατί ποτέ δεν 
ξαναβρήκαμε πιο υπέροχες πουτίγκες 
απ' αυτές της κυρίας Φόρμπες. 

Πρίν απ' το δείπνο κάναμε προσευχή 
όρθιοι μπροστά στα άδεια πιάτα. Η 
κυρία Φόρμπες δεν ήταν καθολική 
αλλά μια και το συμβόλαιο της προνο¬ 
ούσε πως όφειλε να μας βάζει να προ¬ 
σευχόμαστε έξι φορές την ημέρα, είχε 
μάθει τις προσευχές μας για να το εκ¬ 
πληρώνει. Μετά καθόμασταν και οι 
τρεις, ενώ εμείς κρατούσαμε την ανα¬ 
πνοή μας, εκείνη έλεγχε μέχρι και την 
παραμικρή λεπτομέρεια τη συμπεριφορά 
μας και μόνο όταν όλα φαίνονταν τέ¬ 
λεια κτυπούσε το καμπανάκι. Τότε 
έμπαινε η Φούλβια Φλαμίνεα, η μαγείρισ¬ 
σα, με την αιώνια σούπα από φιδέ εκεί¬ 
νου του μισητού καλοκαιριού. 

Στην αρχή, όταν είμαστε μόνοι μας με 
τους γονείς μας το φαγητό ήταν μια 
γιορτή. Η Φούλβια Φλαμίνεα μας σερβί¬ 



ριζε κακαρίζοντας γύρω απ' το τραπέζι 
με μια διάθεση για αταξία που έκανε 
ευτυχισμένη τη ζωή, και στο τέλος κα¬ 
θόταν μαζί μας και έτρωγε λίγο από τα 
πιάτα όλων μας. Μα από τότε που η 
κυρία Φόρμπες πήρε στα χέρια της τη 
μοίρα μας, μας σερβίριζε μέσα σε μια 
τόσο σκοτεινή σιωπή που μπορούσαμε 
να ακούουμε ακόμα και το κόχλασμα 
της σούπας που έβραζε στη μαρμίτα. 
Δειπνούσαμε με την σπονδυλική στήλη 
κολλημένη στην πλάτη της καρέκλας, 
μασώντας δέκα φορές απ' την μια 
πλευρά της μασέλας και δέκα φορές 
απ' την άλλη, χωρίς να απομακρύνουμε 
το βλέμμα από τη σιδερένια και μαρα¬ 
μένη φθινοπωρινή γυναίκα που απάγγε- 
λε απέξω ένα μάθημα ευγένειας. Ήταν 
όπως σε κυριακάτικη λειτουργία, μα 
δίχως την παρηγοριά των ανθρώπων 
που τραγουδούν. 

Την ημέρα που βρήκαμε το πτυτεπα 
κρεμασμένο στη πόρτα η κυρία Φόρ¬ 
μπες μας μίλησε για τις υποχρεώσεις 
μας προς την πατρίδα. Η Φούλβια 
Φλαμίνεα μοιάζοντας να πλέει πάνω απ’ 
τον αέρα τον μολυσμένο απ' τη φωνή, 
μας σέρβιρε μετά από την σούπα ένα 
φιλέτο στα κάρβουνα από κάτασπρο 
κρέας με ένα άρωμα εξαιρετικό. Σ' 
εμένα, που πάντα προτιμούσα το ψάρι 
από κάθε άλλο φαγώσιμο της γης ή τ’ 
ουρανού, η θύμιση του σπιτιού μας στο 
Γκουακαμαγιάλ έφερε ξαλάφρωμα στη 
καρδιά. Αλλά ο αδερφός μου απέρριψε 
το πιάτο χωρίς καν να το δοκιμάσει. 

- Δεν μ' αρέσει, είπε. 

Η κυρία Φόρμπες διέκοψε το μάθημα. 

- Δεν μπορείς να το ξέρεις, του είπε, 
αφού ούτε καν το δοκίμασες. 

Απεύθυνε στη μαγείρισσα ένα προειδο¬ 
ποιητικό βλέμμα, αλλά ήταν ήδη πολύ 
αργά. 

- Το ΐϊκιτεπα είναι το πιο ντελικάτο 
ψάρι του κόσμου, ίίςΙίο Γηίο, του είπε η 
Φούλβια Φλαμίνεα. Δοκίμασε το και θα 
δεις. 

Η κυρία Φόρμπες δεν αναστατώθηκε. 
Μας διηγήθηκε με την άτεγκτη μέθοδο 
της πως το ΠΊϋΓβηα ήταν φαγητό βα¬ 
σιλιάδων στην αρχαιότητα και πως οι 
πολεμιστές διεκδικούσαν τη χολή του 
γιατί τους προσέδινε μια υπερφυσική 
τόλμη. Μετά επανέλαβε, όπως τόσες 
φορές σ' ένα τόσο μικρό χρονικό διά¬ 
στημα, πως το καλό γούστο ούτε κλη¬ 
ρονομικό χάρισμα είναι ούτε και μαθαί- 
νεται, αλλά επιβάλλεται από την παιδική 


ηλικία. Επομένως δεν υπήρχε κανένας 
ισχυρός λόγος για να μην φάει. 

Εγώ, που είχα δοκιμάσει το ΓπυΓβηα 
πριν να μάθω τι ήταν, έμεινα για πάντα 
με την αντίφαση 1 είχε μια λεία, αν και 
λίγο μελαγχολική γεύση, αλλά η εικόνα 
του φιδιού καρφωμένου στη μαρκίζα 
της πόρτας στάθηκε τελικά πιο επίμο¬ 
νη απ' την όρεξη μου. Ο αδερφός μου 
έκανε μια υπέρτατη προσπάθεια με το 
πρώτο κομμάτι αλλά δεν μπόρεσε να 
το αντέξει, έκανε εμετό. 

- Πήγαινε στο μπάνιο, του είπε η κυρία 
Φόρμπες χωρίς να αναστατωθεί, να 
πληθείς καλά και να επιστρέφεις να 
ψάς. 

Ένοιωσα μια μεγάλη αγωνία για τον 
αδερφό μου γιατί ήξερα πόσο του 
στοίχιζε να διασχίσει ολόκληρο σπίτι με 
το πρώτο σούρουπο και να μείνει μό¬ 
νος του στον μπάνιο την ώρα που 
χρειαζόταν για να πλυθεί. Αλλά επέ¬ 
στρεψε γρήγορα μ' ένα άλλο καθαρό 
πουκάμισο, χλωμός και λίγο ταραγμένος 
με μια κρυφή τρεμούλα και άντεξε πολύ 
καλά την αυστηρή εξέταση της καθα¬ 
ριότητας του. Τότε η κυρία Φόρμπες 
έκοψε ένα κομμάπ του Γπυτβηα και 
έδωσε εντολή να συνεχίσουμε. Εγώ 
μόλις που κατάφερα να φάω ένα δεύ¬ 
τερο κομμάπ. Ο αδερφός μου αντίθε¬ 
τα, ούτε που άγγιξε τα μαχαιροπήρου- 
να. 

- Δεν θα το φάω, είπε. 

Η αποφασιστικότητα του ήταν τόσο 
φανερή που η κυρία Φόρμπες την πα¬ 
ρέκαμψε. 

- Εντάξει, είπε, αλλά δεν θα φας επι¬ 
δόρπιο. 

Η ανακούφιση του αδερφού μου μού 
μετέδωσε το θάρρος του. Σταύρωσα 
τα μαχαιροπήρουνα στο πιάτο, όπως 
μας είχε μάθει η κυρία Φόρμπες πως 
πρέπει να κάνουμε στο τέλος του φα¬ 
γητού και είπα: 

- Ούτε εγώ θα φάω επιδόρπιο. 

- Ούτε θα δείτε τηλεόραση, απάντησε. 

- Ούτε θα δούμε τηλεόραση, είπα. 

Η κυρία Φόρμπες τοποθέτησε την πε¬ 
τσέτα στο τραπέζι και οι τρείς σηκω¬ 
θήκαμε για την προσευχή. Έπειτα μας 
έστειλε στο δωμάτιο με την εντολή 
πως θα έπρεπε να έχουμε κοιμηθεί 
μέχρι που να τελειώσει το φαί της. 
Όλοι οι βαθμοί μας ακυρώθηκαν και 



μόνο πέρα από το είκοσι θα ξαναχαι- 
ρόμαστε τις σαρλότες, πς τάρτες βανί¬ 
λιας και τα υπέροχα μπισκότα της, τέ¬ 
τοια που δεν θα γνωρίζαμε ξανά στην 
υπόλοιπη ζωή μας. 

Αργά ή γρήγορα θα φτάναμε σ' αυτή 
την σύγκρουση. Για ένα ολόκληρο 
χρόνο περιμέναμε με ανυπομονησία 
εκείνο το ελεύθερο καλοκαίρι στο νησί 
της Παντελαρίας, στο νότιο άκρο της 
Σικελίας και πράγματι τέτοια υπήρξε 
τον πρώτο μήνα όταν οι γονείς μας 
ήταν μαζί μας. Ακόμα θυμάμαι σαν όνει¬ 
ρο την ηλιόλουστη πεδιάδα με τους 
ηφαιστειογενείς βράχους, την αιώνια 
θάλασσα, το σπίτι ασβεστωμένο μέχρι 
και το κατώφλι, που απ' τα παράθυρα 
του φαινόντουσαν τις νήνεμες νύχτες 
οι λαμπρές φτερούγες των φάρων της 
Αφρικής. Εξερευνώντας με τον πατέρα 
μου τα κοιμισμένα βάθη γύρο απ' το 
νησί είχαμε ανακαλύψει ένα πλόκαμο 
από κίτρινες τορπίλες βυθισμένες απ' 
τον τελευταίο πόλεμο, είχαμε βγάλει ένα 
ελληνικό αμφορέα σχεδόν ένα μέτρο 
ύψος με απολιθωμένες γιρλάντες, που 
στα βάθη του βρισκόταν ακόμα η χό¬ 
βολη από ένα κρασί λησμονημένο και 
φαρμακερό, και είχαμε κάνει μπάνιο σε 
μια γούβα με σταματημένα νερά που 
αχνίζανε και ήταν τόσο πυκνά που 
έμοιαζε πως μπορούσες να περπατή¬ 
σεις πάνω τους. Μα η πιό λαμπρή 
αποκάλυψη για μας στάθηκε η Φούλβια 
Φλαμίνεα. Ήταν σαν ένας ευτυχισμένος 
επίσκοπος και πάντα κυκλοφορούσε με 
ένα κοπάδι κοιμισμένων γάτων που την 
εμπόδιζαν στο περπάτημα, όμως, όπως 
η ίδια έλεγε, τους άντεχε όχι από 
αγάπη, αλλά για να μην την τρώνε οι 

νυφίτσες. Τις νύχτες, ενώ οι γονείς μου 
παρακολουθούσαν στην τηλεόραση τα 
προγράμματα για ενήλικες, η Φούλβια 
Φλαμίνεα μας έπαιρνε μαζί της στο 
σπίτι της ούτε εκατό μέτρα απ' το δικό 
μας, και μας μάθαινε να ξεχωρίζουμε 
τους απόμακρους ήχους, τα τραγού¬ 
δια, τις ριπές απ' το κλάμα των ανέμων 
της Τυνησίας. Ο άντρας της ήταν 
υπερβολικά νέος για την ίδια, δούλευε 
το καλοκαίρι στα τουριστικά ξενοδοχεία 
στην άλλη άκρη του νησιού και γυρνού- 
σε στο σπίτι μόνο για να κοιμηθεί. Ο 
Ορέστης ζούσε με τους γονείς του 
λίγο πιο μακριά και εμφανίζονταν πάντα 
τη νύχτα με αρμαθιές από ψάρια και 
λαγγούστες που μόλις είχε ψαρέψει και 
τα άφηνε στη κουζίνα, για να τα που¬ 
λήσει ο άντρας της Φούλβιας Φλαμί- 
νεας την επομένη μέρα στα ξενοδο¬ 
χεία. Μετά φορούσε ξανά στο μέτωπο 
το φανάρι του δύτη και μας έπαιρνε να 
κυνηγήσουμε τις νυφίτσες του βουνού, 
μεγάλες σαν λαγούς, που καρτέραγαν 
τα άχρηστα της κουζίνας. Κάποια ώρα 
επιστρέφαμε στο σπίτι όταν οι γονείς 
μας είχαν πια ξαπλώσει και μόλις που 
μπορούσαμε να κοιμηθούμε από το θό¬ 
ρυβο των νυφίτσων που διεκδικούσαν 
τα σκουπίδια της αυλής. Όμως, ακόμα 
και εκείνο το εμπόδιο αποτελούσε μαγι¬ 
κό στοιχείο του ευτυχισμένου μας καλο¬ 
καιριού. 

Την απόφαση να προσλάβουν γερμανί- 
δα γκουβερνάντα θα μπορούσε να την 
έχει μόνο ο πατέρας μου, που ήταν 
ένας συγγραφέας της Καραϊβικής με 
περισσότερο αέρα στα μυαλά του 
παρά ταλέντο. Εκθαμβος μπροστά στις 
στάχτες της δόξας της Ευρώπης, 
πάντα φάνηκε υπερβολικά ανυπόμονος 
να πάρει συγχωροχάρτι για την κατα¬ 
γωγή του, τόσο στα βιβλία του όπως 
και στην ίδια την ζωή του, και είχε επι¬ 
βάλει στον εαυτό του την αυταπάτη 
πως δεν έπρεπε να απομείνει ούτε 
ίχνος του παρελθόντος του στα παιδιά 
του. Η μητέρα μου παρέμεινε τόσο 
απλή όπως όταν ήταν μια περιπλανόμε- 
νη δασκάλα στη φυλή Γκουαχίρα και 
ποτέ δεν φαντάστηκε πως ο άντρας 
της θα μπορούσε να έχει μια μη θεό¬ 
σταλτη ιδέα. Και έτσι κανένας από 
τους δυο δεν διερωτήθηκε από καρ¬ 
διάς πως επρόκειτο να είναι η ζωή μας 
με μια λοχία απ' το Ντόρτμουντ, πει¬ 
σμωμένη να επιβάλει με το ζόρι τις πιο 
γερασμένες συνήθειες της ευρωπαϊκής 
κοινωνίας, ενώ οι ίδιοι, μαζί με σαράντα 
συγγραφείς της μόδας, έπαιρναν μέρος 
σε μια πολιτιστική κρουαζιέρα πέντε 
βδομάδων στα νησιά του Αιγαίου. 

Η κυρία Φόρμπες έφτασε το τελευταίο 

Σάββατο του Ιούλη με το καράβι της 
γραμμής απ' το Παλέρμο και απ' την 
πρώτη στιγμή που την είδαμε το νοιώ¬ 
σαμε πως η γιορτή είχε τελειώσει. 
Εφτασε με κάτι στρατιωτικές μπότες 
και μ' ένα φόρεμα σταυρωτό μέσα σ' 
εκείνη τη μεσημβρινή ζέστη και με τα 
μαλλιά κομμένα σαν άντρας κάτω απ' 
το βελούδινο καπέλο. Βρωμούσε σαν 
κατουρημένος πίθηκος. «Έτσι μυρίζουν 
όλοι οι Ευρωπαίοι, προπάντων το καλο¬ 
καίρι», μας είπε ο πατέρας μου. «Είναι 
η μυρωδιά του πολιτισμού». Παρά τη 
στρατιωτική της περιβολή η κυρία Φόρ¬ 
μπες ήταν ένα μικροκαμωμένο πλάσμα, 
που ίσως θα μας είχε προκαλέσει κά¬ 
ποια συμπόνια αν εμείς είμαστε πιο με¬ 
γάλοι ή αν αυτή έδειχνε έστω και κά¬ 
ποιο ίχνος τρυφερότητας. Ο κόσμος 
έγινε διαφορετικός. Οι έξι ώρες στη 
θάλασσα που απ' την αρχή του καλο¬ 
καιριού ήταν για μας διαρκής άσκηση 
της φαντασίας, κατάντησαν επανάλη¬ 
ψη μιας και μόνο ώρας. Όταν είμαστε 
με τους γονείς μας είχαμε όλο το 
χρόνο στη διάθεση μας για κολύμπι με 
τον Ορέστη, πάντα θαυμάζοντας την 
τέχνη και την τόλμη του να αντιμετωπί¬ 
ζει τα χταπόδια στο δικό τους περιβάλ¬ 
λον, θολωμένο από μελάνι και αίμα, με 
μοναδικό όπλο τα μαχαίρια του. Μετά 
εξακολουθούσε να έρχεται στις έντεκα 
με την βάρκα του, όπως πάντα, αλλά 
η κυρία Φόρμπες δεν του επέτρεπε να 
μένει ούτε λεπτό παραπάνω απ' ότι 
χρειαζόταν για το μάθημα υποβρύχιας 
κολύμβησης. Μας απαγόρευσε να πη¬ 
γαίνουμε στο σπίτι της Φούλβιας Φλαμί- 
νεας, γιατί το θεωρούσε μια υπερβολική 
εγκαρδιότητα με το υπηρετικό προσω¬ 
πικό, και αναγκαστήκαμε να αφοσιωθού- 
με στην αναλυτική ανάγνωση του Σαίξ- 
πηρ αντί να απολαμβάνουμε το κυνήγι 
των νυφίτσων. Συνηθισμένοι να κλέβου¬ 
με μάγκος στις αυλές ή να σκοτώνουμε 
σκύλους με τα τούβλα στους φλογε¬ 
ρούς δρόμους του Γκουακαμαγιάλ, 
ήταν αδύνατο να φανταστούμε για μας 
πιο σκληρά βάσανα από εκείνη την πρι¬ 
γκιπική ζωή. 

Και όμως πολύ γρήγορα αντιληφθήκαμε 
πως η κυρία Φόρπες δεν ήταν τόσο 
αυστηρή με τον εαυτό της όπως ήταν 
μαζί μας, και αυτό στάθηκε η πρώτη 
ρωγμή στο κύρος της. Στην αρχή πα- 
ράμενε στην παραλία κάτω από την 
πολύχρωμη ομπρέλα, ντυμένη πολεμικά, 
διαβάζοντας μπαλάντες του Σίλλερ ενώ 
ο Ορέστης μας μάθαινε να βουτάμε, 
και μετά μας έδινε θεωρητικά μαθήματα 
καλής συμπεριφοράς, ώρα με την ώρα, 
μέχρι το διάλειμμα για γεύμα. 

Μια μέρα ζήτησε από τον Ορέστη να 



την πάρει με την βάρκα του στα του¬ 
ριστικά μαγαζιά των ξενοδοχείων και 
επέστρεψε με ένα μαγιώ, μονοκόμματο, 
μαύρο και γυαλιστερό σαν πέτσα φώ¬ 
κιας, αλλά ποτέ δεν μπήκε στο νερό. 
Λιαζόταν ενώ εμείς κολυμπούσαμε και 
στέγνωνε τον ιδρώτα με την πετσέτα 
χωρίς να περάσει από το ντους και 
έτσι μετά από τρεις μέρες έμοιαζε με 
βρασμένο αστακό και η μυρωδιά του 
πολιτισμού της είχε γίνει ανυπόφορη. 

Οι νύχτες της ήταν για ξέσπασμα. Απ' 
την αρχή της θητείας της ακούγαμε 
κάποιον να περπατά χειρονομώντας 
στο σκοτάδι του σπιτιού, και ο αδερ¬ 
φός μου ανησυχούσε με την ιδέα πως 
ήταν οι περιπλανόμενοι πνιγμένοι για 
τους οποίους μας είχε μιλήσει η Φούλ- 
βια Φλαμίνεα. Σύντομα ανακαλύψαμε 
πως ήταν η κυρία Φόρμπες που περ¬ 
νούσε τη νύχτα ζώντας την πραγματι¬ 
κή ζωή μοναχικής γυναίκας που η ίδια 
θα καταδίκαζε την ημέρα. Μια αυγή 
την βρήκαμε στην κουζίνα με το παιδι¬ 
κό της νυχτικό, να κατασκευάζει τα 
θαυμάσια γλυκά της, με το κορμί της 
γεμάτο αλεύρι μέχρι το πρόσωπο, πίνο¬ 
ντας ένα ποτήρι πορτό με μια ψυχική 
αταξία που θα είχε προκαλέσει σκάν¬ 
δαλο στην άλλη κυρία Φόρμπες. Τότε 
ξέραμε πια πως μετά που θα ξαπλώ¬ 
ναμε δε θα πήγαινε στην κρεβατοκά¬ 
μαρα της, αλλά θα κατέβαινε να κολυ¬ 
μπήσει κρυφά ή θα παρέμενε μέχρι 
πολύ αργά στην σάλα παρακολουθώ¬ 
ντας χωρίς ήχο στην τηλεόραση ας 
ταινίες που ήταν απαγορευμένες για τα 
παιδιά, τρώγοντας ολόκληρες τάρτες 
και πίνοντας μέχρι και μια μπουκάλα 
του ειδικού κρασιού που ο πατέρας 

μου φύλαγε με τόσο ζήλο για εξαιρετι¬ 
κές περιπτώσεις. Αντίθετα με τα δικά 
της κηρύγματα για λιτότητα και καλή 
συμπεριφορά πνιγόταν ασταμάτητα κυ¬ 
ριευμένη από ένα είδος ασυγκράτητου 
πάθους. Μετά την ακούγαμε να μιλά 
μόνη της στο δωμάτιο της, την ακού¬ 
γαμε να απαγγέλει στα μελωδικά της 
γερμανικά ολόκληρα αποσπάσματα από 
Οίθ ϋυηοίτθυ νοη 0γΙθ3π$ την ακούγα¬ 
με να τραγουδάει, την ακούγαμε να 
οδύρεται μέχρι την αυγή, και μετά εμ¬ 
φανιζόταν για το πρόγευμα με τα μάτια 
φουσκωμένα από τα δάκρια, κάθε 
φορά πιο σκοτεινή και αυταρχική. Ούτε 
ο αδερφός μου, ούτε εγώ είχαμε γνω¬ 
ρίσει τόση δυστυχία όπως τότε, αλλά 
εγώ ήμουν διατεθειμένος να την ανε¬ 
χτώ μέχρι το τέλος, γιατί ήξερα πως 
έτσι και αλλιώς η λογική της θα επι¬ 
κρατούσε κόντρα στην δική μας. Απε¬ 
ναντίας, ο αδερφός μου την αντιμετώ¬ 
πισε με όλη την ορμή του χαρακτήρα 
του, και το ευτυχισμένο καλοκαίρι έγινε 
μια κόλαση. Το επεισόδιο με το 
ΓηυΓθηδ ήταν το τελευταίο κτύπημα. 
Εκείνη τη νύχτα, ενώ ακούγαμε από το 
κρεβάτι μας το ασταμάτητο πηγαινέλα 
της κυρίας Φόρμπες στο κοιμισμένο 
σπίτι, ο αδερφός μου άφησε ξαφνικά 
όλο το βάρος του μίσους που σάπιζε 
στην καρδιά του. 

- Θα την σκοτώσω, είπε. 

Εμεινα έκπληκτος όχι τόσο από την 
αποφασιστικότητα του, αλλά από το 
γεγονός πως τυχαία και εγώ από την 
ώρα του δείπνου το ίδιο σκεφτόμουν. 
Παρόλα αυτά προσπάθησα να τον με¬ 
ταπείθω. 

- Θα σου κόψουν το κεφάλι, του είπα. 

- Στην Σικελία δεν έχει γκιλλοτίνα, είπε. 
Εξάλλου, κανένας δεν θα μάθει ποιός 
το έκανε. 

Σκεφτόμουν τον αμφορέα που βγάλαμε 
από τα νερά, όπου υπήρχαν ακόμα τα 
κατακάθια του θανατηφόρου κρασιού. 
Ο πατέρας μου το κρατούσε γιατί 
ήθελε να το στείλει για μια πιο λεπτομε¬ 
ρή ανάλυση για να μάθει τη φύση του 
δηλητηρίου, που δεν μπορούσε να 
ήταν απλά αποτέλεσμα του χρόνου. Το 
να το χρησιμοποιήσουμε εναντίον της 
κυρίας Φόρμπες θα ήταν τόσο εύκολο 
που κανένας δε θα σκεφτόταν πως 
δεν ήταν ατύχημα ή αυτοκτονία. Έτσι 
την αυγή, όταν την ακούσαμε να πέ¬ 
φτει εξαντλημένη από την βίαιη αγρυ¬ 
πνία, βάλαμε το κρασί του αμφορέα 
στην μπουκάλα του ειδικού κρασιού του 
πατέρα μου. Σύμφωνα μ' αυτό που εί¬ 


χαμε ακούσει η δόση αυτή ήταν αρκε¬ 
τή για να σκοτώσεις άλογο. 

Το πρόγευμα το παίρναμε στις εννιά 
ακριβώς απ' την ίδια την κυρία Φόρ¬ 
μπες με τα γλυκά ψωμάκια που η 
Φούλβια Φλαμίνεα άφηνε πρωί πρωί 
πάνω στο φουρνάκι. Δυο μέρες μετά 
που βάλαμε το κρασί, ενώ παίρναμε το 
πρόγευμα, ο αδερφός μου μού έκανε 
νόημα με ένα βλέμμα απογοήτευσης 
πως η δηλητηριασμένη μπουκάλα ήταν 
σχεδόν απείρακτη στο μπουφέ. Αυτό 
έγινε μια Παρασκευή και η μπουκάλα 
παράμεινε απείρακτη ολόκληρο το Σαβ¬ 
βατοκύριακο. Όμως τη νύχτα της Τρί¬ 
της η κυρία Φόρμπες ήπιε τη μισή ενώ 
έβλεπε τις άσεμνες ταινίες της τηλεό¬ 
ρασης. 

Παρόλα αυτά, έφτασε όπως πάντα 
στην ώρα της για το πρόγευμα της 
Τετάρτης. Είχε το συνηθισμένο πρόσω¬ 
πο μιας άσχημης νύκτας και τα μάτια 
της ήταν το ίδιο ανήσυχα όταν βρήκε 
στο καλάθι του ψωμιού ένα γράμμα 
από την Γερμανία. Το διάβασε ενώ 
έπινε τον καφέ, όπως τόσες φορές 
μας είχε πει πως δεν πρέπει να το κά¬ 
νουμε, και ενώ διάβαζε περνούσαν από 
το πρόσωπο της οι λαμπροφόρες στιγ¬ 
μές που ακτινοβολούσαν τα γραμμένα 
λόγια. Μετά έβγαλε τα γραμματόσημα 
από το φάκελλο και τα έβαλε στο κα¬ 
λάθι με τα υπόλοιπα ψωμάκια, για τη 
συλλογή του άντρα της Φούλβιας Φλα- 
μίνεας. Παρά την αρχική άσχημη εμπει¬ 
ρία, εκείνη την ημέρα μας συνόδεψε 
στην εξερεύνηση των θαλασσινών 
βυθών και περιπλανηθήκαμε σε μια θά¬ 
λασσα με διάφανα νερά μέχρι που άρ¬ 
χισε να τελειώνει το οξυγόνο απ' τις 
φιάλες και ξαναγυρίσαμε στο σπίτι την 
ώρα του δείπνου χωρίς να πάρουμε το 
μάθηκα καλής συμπεριφοράς. Η κυρία 
Φόρμπες όχι μόνο ήταν σε εξαιρετική 
διάθεση κατά την διάρκεια της ημέρας 
αλλά την ώρα του δείπνου φαινόταν 
τόσο ζωντανή όσο ποτέ. Ο αδερφός 
μου, από τη δική του πλευρά, δεν μπο¬ 
ρούσε να αντέξει την απογοήτευση. 
Μόλις πήραμε την εντολή να αρχίσου¬ 
με απομάκρυνε το πιάτο με την σούπα 
από φιδέ με μια προκλητική χερονομία. 


- Πρίστηκαν τα αρχίδια μου μ' αυτό το 
ζουμί από σκουλήκια, είπε. 

Ηταν σαν να είχαν ρίξει στο τραπέζι 
μια χειροβομβίδα. Η κυρία Φόρμπες 
χλώμιασε, τα χείλη της σκλήρυναν 
μέχρι που άρχισε να διαλύεται ο κα¬ 
πνός της έκρηξης και τα γιαλιά της 
άρχισαν να θολώνουν απ' τα δάκρια. 



Μετά τα έβγαλε, τα στέγνωσε με την 
πετσέτα και πριν να σηκωθεί την έβαλε 
πάνω στο τραπέζι με την πικρία μιας 
άδοξης ήττας. 

- Κάνετε ότι θέλετε, είπε, εγώ δεν 
υπάρχω. 

Κλείστηκε στο δωμάτιο της από τις 
εφτά. Αλλά πριν από τα μεσάνυχτα 
όταν νόμισε πως είχαμε κοιμηθεί, την 
είδαμε να περνά με το παιδικό της νυ¬ 
χτικό και να παίρνει στη κρεβατοκάμα¬ 
ρα μισή τάρτα σοκολάτας καθώς και 
την μπουκάλα με περισσότερο από 
τέσσερα δάκτυλα του φαρμακερού 
κρασιού. Ένοιωσα μια τρεμούλα από 
λύπη. 

- Καημένη κυρία Φόρμπες, είπα. 

Ο αδερφός μου ανάπνεε ανήσυχα. 

- Καημένοι εμείς αν δεν πεθάνει 
απόψε, είπε. 

Εκείνη την αυγή ξανάρχισε να μονολο¬ 
γεί για ένα μεγάλο διάστημα, να απαγ¬ 
γέλλει Σίλλερ μεγαλόφωνα, κυριευμένη 
από μια βίαιη τρέλλα που κορυφώθηκε 
σε μια τελική κραυγή που κάλυψε όλη 
την έκταση του σπιτιού. Μετά αναστέ¬ 
ναξε πολλές φορές ως το βάθος της 
ψυχής, μέχρι που οι αναστεναγμοί 
έσβησαν με ένα θλιμμένο και παρατετα- 
μένο σφύριγμα όπως εκείνο ενός ακυ¬ 
βέρνητου πλοίου. Όταν ξυπνήσαμε, 
εξαντλημένοι ακόμα απ' την ένταση 
της αγρυπνίας, ο ήλιος έμπαινε σαν 
μαχαιριές απ' τα παράθυρα, όμως το 
σπίτι έμοιαζε βυθισμένο σε λίμνη. Τότε 

αντιληφθήκαμε πως ήταν σχεδόν δέκα 
το πρωί και δεν μας είχε ξυπνήσει η 
καθημερινή ρουτίνα της κυρίας Φόρ- 
πες. Δεν ακούσαμε στην τουαλέτα το 
θόρυβο του νερού στις οχτώ ούτε την 
βρύση του νιπτήρα ούτε το θόρυβο 
των παραθύρων ούτε τα πεταλάκια απ' 
τις μπότες και ούτε τα τρία θανάσιμα 
κτυπήματα στην πόρτα με την παλάμη 
του δουλεμπορικού χεριού της. Ο 
αδερφός μου έβαλε το αυτί του στον 
τοίχο, κράτησε την αναπνοή για να αι¬ 
σθάνεται ακόμα και το πιό μικρό σημάδι 
ζωής στο διπλανό δωμάτιο και στο 
τέλος ανάπνευσε ξαλαφρωμένος, 

- Αυτό ήταν, είπε. Το μόνο που ακούε¬ 
ται είναι η θάλασσα. 

Ετοιμάσαμε το πρόγευμα μας λίγο πριν 
τις έντεκα και μετά πήγαμε στην παρα¬ 
λία με δυο φιάλες οξυγόνου για τον κα¬ 
θένα και ακόμα δυό για ρεζέρβα, πριν 
να έρθει η Φούλβια Φλαμίνεα με το κο¬ 
πάδι των γάτων της για να καθαρίσει 
το σπίτι. 

Ο Ορέστης ήταν ήδη στην αποβάθρα 
και καθάριζε ένα ξιφία έξι οκάδων που 
μόλις είχε ψαρέψει. Του είπαμε πως πε¬ 
ριμέναμε την κυρία Φόρμπες μέχρι της 
έντεκα και επειδή κοιμότανε ακόμα 
αποφασίσαμε να κατεβούμε μόνοι μας 
στη θάλασσα. Του εξηγήσαμε, εξάλλου, 
πως την προηγούμενη νύχτα είχε πάθει 
μια κρίση λυγμών στο τραπέζι και ίσως 
δεν είχε κοιμηθεί καλά και γι' αυτό προ¬ 
τίμησε να μείνει στο κρεβάτι. Ο Ορέ¬ 
στης δεν ενδιαφέρτηκε και πολύ για 
την εξήγηση όπως το περιμέναμε κι' 
εμείς, και μας ακολούθησε στην περι¬ 
πλάνηση μας στα θαλασσινά βάθη. 
Μετά μας είπε να πάμε να γευματίσου¬ 
με και έφυγε με τη βάρκα να πουλήσει 
τον ξιφία στα τουριστικά ξενοδοχεία. 
Στην πέτρινη σκάλα τον αποχαιρετίσα¬ 
με με το χέρι, κάνοντας τον να πιστέ¬ 
ψει πως επρόκειτο να πάμε στο σπίτι, 
μέχρι που εξαφανίστηκε πίσω από τους 
βράχους. Τότε φορέσαμε τις φιάλες 
γεμάτες οξυγόνο και συνεχίσαμε το κο¬ 
λύμπι χωρίς την άδεια κανενός. 

Η μέρα ήταν συννεφιασμένη και υπήρ¬ 
χε στο ορίζοντα ένα βούισμα από σκο¬ 
τεινές βροντές, αλλά η θάλασσα ήταν 
λεία και διάφανη και της ήταν αρκετό 
το ίδιο το δικό της φως. Κολυμπήσαμε 
στην επιφάνεια μέχρι τη γραμμή του 
φάρου της Παντελαρίας, στρίψαμε 
μετά περίπου εκατό μέτρα στα δεξιά 
και βουτήξαμε εκεί που υπολογίσαμε 
πως είχαμε δει τις τορπίλες του πολέ¬ 
μου στην αρχή του καλοκαιριού. Πράγ¬ 
ματι ήταν εκεί: έξι βαμμένες σε χρώμα 
κίτρινο σαν τον ήλιο και με τους αριθ- 

μούς της σειράς τους απείρακτους και 
ξαπλωμένες στον ηφαιστειακό βυθό σε 
μια τόσο τέλεια τάξη που δεν φαινόταν 
τυχαία. Μετά εξακολουθήσαμε να γυρί¬ 
σουμε κοντά στο φάρο, ψάχνοντας για 
τη βυθισμένη πόλη για την οποία μας 
είχε μιλήσει με τόσο θαυμασμό η Φούλ- 
βια Φλαμίνεα, αλλά δεν μπορέσαμε να 
τη βρούμε. Ύστερα από δυο ώρες, πε¬ 
πεισμένοι πως δεν υπήρχαν καινούργια 
μυστήρια να ανακαλύψουμε, βγήκαμε 
στην επιφάνεια με το τελευταίο ρού¬ 
φηγμα οξυγόνου. 

Ενώ κολυμπούσαμε είχε ξεσηκωθεί μια 
καλοκαιριάτικη θύελλα, η θάλασσα ήταν 
ταραγμένη και ένας σωρός από σαρ¬ 
κοβόρα πουλιά πετούσαν με άγρια κρα¬ 
ξίματα πάνω στην ακαταστασία των 
ψαριών που χαροπάλευαν στην παρα¬ 
λία. Αλλά το φως του απογεύματος 
ήταν σαν καινούργιο και η ζωή ήταν 
καλή χωρίς την κυρία Φόρμπες. Παρό¬ 
λα αυτά, όταν με δυσκολίες φτάσαμε 
στην κορυφή της σκάλας του γκρεμού, 
είδαμε πολύ κόσμο στο σπίτι και δυό 
αυτοκίνητα της αστυνομίας μπροστά 
από την πόρτα και τότε συνειδητοποιή¬ 
σαμε για πρώτη φορά αυτό που είχαμε 
κάνει. Ο αδερφός μου χλώμιασε και πι- 
σωπάτησε. 

- Δεν πάω μέσα, είπε. 



οπλισμένος καραμπινιέρος που φρου¬ 
ρούσε την είσοδο, όμως η πόρτα ήταν 
ανοιχτή. Μπήκαμε πεταχτά στο δωμά¬ 
τιο με σφιχτή καρδιά και μόλις που 
προφτάσαμε να το κάνουμε όταν η 
Φούλβια Φλαμίνεα βγήκε ορμητική απ' 
την κουζίνα και έκλεισε την πόρτα με 
μια κραυγή τρόμου: 


Εγώ, αντίθετα, είχα τη συγχισμένη έμ¬ 
πνευση πως μόνο αν κοιτούσαμε το 
πτώμα θα είμαστε υπεράνω κάθε υπο¬ 
ψίας. 

- Μείνε ήσυχος, του είπα. Ανάπνεε 
βαθιά και σκέψου μόνο: Εμείς δεν ξέ¬ 
ρουμε τίποτε. 

Κανείς δεν μας πρόσεξε. Αφήσαμε 
στην πύλη τις φιάλες οξυγόνου, τις μά¬ 
σκες και τα πέδιλα και μπήκαμε από 
την πλαϊνή γαλαρία, όπου βρισκόντου¬ 
σαν δυο άντρες που κάπνιζαν καθισμέ¬ 
νοι στο πάτωμα δίπλα σ' ένα κρεβατάκι. 
Τότε είδαμε πως υπήρχε ένα ασθενο¬ 
φόρο στην πισινή πόρτα, και διάφοροι 
στρατιώτες οπλισμένοι με ντουφέκια. 
Στην σάλα, οι γυναίκες της γειτονιάς 
προσεύχονταν στην διάλεκτο καθισμέ¬ 
νες στις καρέκλες που είχαν ακουμπή- 
σει στο τοίχο, και οι άντρες τους ήταν 
μαζεμένοι στην αυλή μιλώντας για 
πράγματα που τίποτε δεν είχαν να κά¬ 
νουν με το θάνατο. Πίεζα με δύναμη 
το χέρι του αδερφού μου που ήταν 
σκληρό και παγωμένο και μπήκαμε στο 
σπίτι απ' την πισινή πόρτα Το υπνοδω¬ 
μάτιο μας ήταν ανοιχτό και στην ίδια 
κατάσταση όπως το είχαμε αφήσει το 
πρωί. Σ' εκείνο της κυρίας Φόρμπες, 
που ήταν το επόμενο, βρισκόταν ένας 


- Για όνομα του θεού, ϋρϋοΐί, μην την 
δείτε! 

Αλλά ήταν ήδη αργά. Ποτέ, στην υπό¬ 
λοιπη μας ζωή δεν θα μπορούσαμε πια 
να ξεχάσουμε αυτά που είδαμε σ' εκεί¬ 
νη τη φευγαλέα στιγμή. Δυο άντρες 
ντυμένοι πολιτικά μετρούσαν την από¬ 
σταση απ' το κρεβάτι μέχρι τον τοίχο 
μ' ένα μέτρο, ενώ άλλοι φωτογραφού¬ 
σαν με μια κάμερα με μαύρο ρούχο 
σαν εκείνες των φωτογράφων των 
πάρκων. Η κυρία Φόρμπες δεν ήταν 
πάνω στο αναστατωμένο κρεβάτι. Ήταν 
ξαπλωμένη στο πλευρό της στο πάτω¬ 
μα, γυμνή σε μια λίμνη ξεραμένου αίμα¬ 
τος που είχε βάψει ολόκληρο το πάτω¬ 
μα του δωματίου, και το κορμί της 
τρυπημένο με μαχαιριές. Ήταν εικοσιε- 
φτά θανατηφόρα τραύματα και από 
την ποσότητα και το μίσος φαίνονταν 
πως τα είχαν κάνει με την οργή ενός 
ακούραστου έρωτα και πως η κυρία 
Φόρπες τα είχε δεχτεί με το ίδιο 
πάθος, χωρίς να φωνάξει, ούτε καν να 
κλάψει, απαγγέλοντας τον Σίλλερ με 
την όμορφη της φωνή τους στρατιώ¬ 
τη, γνωρίζοντας πως αυτή ήταν το 
άνήλεο τίμημα του ευτυχισμένου της 
καλοκαιριού.· 



Ιό τέλος ίου παιγνιδιού 

(αφορμή το ομώνυμο έργο του Σ. Μπέκετ} 


Το παιγνίδι 

έχει από καιρό τελειώσει 
Τι σε ξεγελά; 

το ότι σου λένε πως ακόμα 
μπορείς να παίζεις 
και λοιπόν 
τι το όφελος. 

Παίζεις μονάχος, μ' αντίπαλο 
-εκεί είναι το κακό- 
τον εαυτό σου. 

Σε μιά πόλη άδεια 
μια πόλη χωρίς καρδιά 
ψάχνεις τις κινήσεις 
από τα πιόνια 
Μα ναι, 
τα πιόνια 
σκακιέρα κι' αυτή 
για παιγνίδια χαμένα 
πόσα χάθηκαν μέχρι τώρα 
τρία, τέσσερα; 
χάσαμε τον λογαριασμό. 

Με συγχωρείς 

που τα έχω (κι' εγώ) χαμένα 

κουράστηκα 

από τις λέξεις που αγκυλώνουν τα όνειρα 
του μεσημεριού 

ένας συρφετός από λέξεις ανακατεμένες 
με συναίσθημα 
το ξέρεις και συ 

το συναίσθημα πιάνει σε τούτο τον τόπο 
πουλάει, 

μετράμε το κέρδος 

με τα δάκρυα της συγκίνησης. 

Ελα λοιπόν, 

κοίταξε ξανά γύρω σου 
δες τα πρόσωπα τους 
τα φανταχτερά τους φορέματα 
τή μασκα, που κρύβει το τίποτα 
άνοιξε τ' αυτιά σου 
αφουγκράσου την ανάσα τους 
μόλις π' ακούγεται 
δέν είναι τυχαίο 
δεν θέλουν να ενοχλήσουν 
φοβούνται να δηλώσουν 
Παρών. 

Ακόμα λοιπόν το πιστεύεις 
πως το παιγνίδι δεν κρίθηκε; 


Μικρέ μου Δον Κιχώτη 


Μικρέ μου Δον Κιχώτη 

το ξέρω είναι νωρίς 

όμως αν τα βαστάξω 

στό τέλος θα τα χάσω 

στής καρδιάς τ' απύθμενα πηγάδια. 

Μικρέ μου Δον Κιχώτη, 

τρελλέ μου εραστή 

δέν είναι τυχαίο 

που ανταμώσαμε 

καταμεσίς στην έρημο 

στο έμπα της άνοιξης 

με μια αγκαλιά λουλούδια του αγρού. 

Δεν είναι σύμπτωση 
που το ίδιο κιόλας βράδυ 
είδαμε 

κείνο τ' αστέρι του βορρά 
να πέφτει στην αγκαλιά 
της χελιδόνας. 

Μικρέ μου Δον Κιχώτη 

κλαμένε μου παλιάτσε 

το χέρι σου κρυώνει 

έξω από το τζάμι, 

μη περιμένεις 

την ανάσα της άνοιξης 

θα τήνε βρεις σε τούτο το δωμάτιο. 

Δικαιώμα 

στή νύχτα της Κίρκης. 

Μην πίνεις άλλο 
μικρέ μου Δον Κιχώτη 
μεθύσαμε 

από τις σταξιές του φεγγαριού 

στά παραθύρια 

και στή μικρή αυλή μας. 

Μην κλαις το χθες 
δές, 

εγώ δεν κλαίω 
το χθές ήταν σκληρό 
μα απαραίτητο. 

Μικρέ μου Δον Κιχώτη 
βγάλε τα ρούχα σου 
έτσι γυμνό σε θέλω 
στήν άκρια του κήπου 
με τις ανεμώνες. 

Αφησε κάτω το κοντάρι 
μη φοβάσαι 

θα σε κρατήσω αγκαλιά 

όλο το βράδυ 

θα σου χαϊδεύω τα όνειρα. 

Οι κτύποι έξω 
μη σ' ανησυχούν 
συνηθισμένα, 
τα γουρούνια 

γυρνάνε πίσω στο χοιροστάσιο. 

Μην κλαις, μικρέ μου 
κράτα το χέρι μου 
στή θάλασσα θα κολυμπήσουμε 
μαζί με τα δελφίνια 

τις νηρηϊδες και τους ξεχασμένους ναυαγούς. 

Μη ξυπνάς, 

μικρέ μου Δον Κιχώτη 

άσε τα μάτια σφαλιχτά, 

άσε το όνειρο 

να φτάσει ως το τέρμα 

όποιο και νάναι, 

άσε μικρέ μου 

να μας τυλίξει ο άνεμος 


και η βροχή. 
Τό ξέρεις 
δέν φοβάμαι. 


ΛΙΑ ΚΑΛΛΙΔΟΥ 
Απρίλης '88 

Κ άστρο της Λάρνακας, κραβγή χτισμένη πάνω στην I 
αδιαπέραστη σιωπή της θάλασσας, σε σένα μιλώ, 
σε σένα που όλα τα ξέρεις και όλα τα έχεις 
σημαδέψει με πυρωμένο σίδερο - | 

πάρε τα κλειδιά του ήλιου, άνοιξε τις πόρτες-σου στις 
αμήχανες ψυχές, στο βάραθρο σκύψε των 
παραστρατημένων, τους πένητες της αίγλης-σου μην 
τους παρατάς - | 

Να θυμάσαι τις αποφράδες μέρες που μάτωσαν την όψη 
σου, τις πλατείες βουλιάζοντας στα άναθρα πλήθη, 
σημαίες" μετά βαϊων και κλάδων στα τέσσερα σημεία 
των χαμένων εφκαιριών, και προπαντός να θυμάσαι 
την ηλίθια εξουσία, σκαρφαλωμένη στους εξώστες του 
γραιγολεβάντη, να τάζει λαγούς με πετραχήλια - μην το 
ξεχνάς - δαρεικούς και τραγουδιστές από τη Βακτηριανή 


Στόμα μπουκωμένο χαλίκια, κι όλοι νέβανε πως 
καταλάβαιναν - 

Πόσες ζωές και πόσες ελπίδες μες στην υπομονη-σου 
βρήκαν καταφυγή; Θέλω να μιλήσω τη γλώσσα-μου' 
τη βρίσκω στο πεδίο των διαπραγματέφσεων, 
περδικλωμένη στα επαρμένα βάρβαρα. Τρομάζω να την 
αναγνωρίσω ως μουτζαλώνει το πρόσωπο τής 
πολιτείας-μου τρέχοντας αναμαλλιάρα στις δαιδάλειες 
φλέβες, κι εκεί γύρω στα στενά του Αη-Λάζαρου μού 
ξεφέβγει, από τη σκάλα της υπηρεσίας μ' ένα γαρύφαλο 
όεγ βεγ στ' αφτί - 

Από πίσω-της πέφτουν οι δημοσιογράφοι κράτος του 
παραμιλητού: πριν τα Επιφάνεια ή μετά από τις 
εκλογές, και μετά μέχρι την Αμμόχωστο, για να 
καταλάβεις την προβοκάτσια και των συμμάχων και 
εκείνη των δικών-μας κλπ. κλπ. - 
οκέυ - 

Κάστρο της βουβής υποταγής, πλεούμενο με το τσούρμο 
δεμένο χεροπόδαρα στους σκαρμούς, 
πού νά'χουν κρυφτεί οι τύψεις-τους; Εκεί που οι 
φοινικούδες κυμάτιζαν ευφρόσυνες συμφωνίες από φως, 

σήμερα οι ολβιοδαίμονες δένουν την Ιστορία με 
δορυφορικά φαντάσματα 

-Ένα ουίσκυ; - Θενκ γιου βέρυ ματς, - ενώ οι φυτείες 
των ανέμων καίγουνται κι η έρημος προχωρά καταπάνω 
στα όσα όθρια δέντρα απόμειναν. Ω γιες, οι μαρτυρίες 
καταθεμένες στο εξωτερικό, κι εδώ η αστυνομία 
καρφώνει πόρτες και παράθυρα στο μέγαρο των εθνικών 
συμφερόντων - 

Όλα με τάξη και ασφάλεια. Νο ρΓοόΙβΓη - 


β· 

Θ α με βρεις στο ΗοίβΙ ΑίΙίθηβ Αρϊδ φλατ 202. 

Ο εξώστης φεβγάτος στα πατρογονικά αμπέλια, 
γαϊδουράκια φορτωμένα κοφίνια με σταφύλια, 
χαρούμενοι τρυγητάδες όμως κάτω η γλώσσα σπασμένη 
φωνάζει βοήθεια καθώς η κυκλοφορία των μηρυκαστικών 
ογκώνεται κι η σύγχυση πιάνει από το σβέρκο 
τις αρχές - 

Όχι, αφτή δεν είναι λυρική κατάθεση, το αναγνωρίζω, 

ποίηση καθαρή δε γράφω, δεν μπορώ να γράψω, όταν 

στο ΒΙεοΚ 81ιίρδ ρυό συνωστίζουνται τα βελάσματα για 

μια μερίδα φαρμακωμένο χόρτο, όταν το δουνβηίΓ δίιορ 

σε νοθέβει με κάθε γθδ δϊΓ και η Βουϋςυβ ΡΓεηοαίδβ 

πουλά με έκπτωσες φανταστικές ζακέτες 

και άλλα ναρκωτικά - 

Οχι, αφτή δεν είναι καθαρή ποίηση, 

το ξέρω και τ' ομολογώ - 

Τραβηγμένοι σε μια γωνιά μιλούσαμε για καινούργιες 
όυδίηβδδ, για τις τιμές των κάφσιμων, για την ροΙΙυίίοπ 
(τη ρύπανση της ατμοσφαίρας εννοώ), 
δουλειές με φούντες. 

Στο διπλανό τραπέζι η θάλασσα ανέβαινε, όμως ο 
Δήμαρχος δεν έβλεπε καθώς εξηγούσε στον Κίμωνα τον 
Αθηναίο τι εστιν πρόοδος. Χαμένος κόπος. 

Στο τέλος σηκώθηκε με πρόσωπο αναμένο, έριξε μερικές 
μούντζες από το παράθυρο και 
«Εσύ εδώ, φτωχέ πρόγονε, παλουκωμένος στην 
ξεφτισμένη δόξα-σου, ακόμα να πάρεις είδηση άϊ 
χάσου»- 

Αφτά ήταν γνωστά και στα παιδιά του σχολειίου, ενώ οι 
απόρρητες ενοχές απογειώνουνταν ίηοοοηίίο από το 
αεροδρόμιο των Αχαιμενίδων' κι εγώ μόνος κι 
ανήμπορος στην υγρή αποβάθρα, δέντρο διψασμένο 
στην καρδιά της απελπισίας, μην το ξεχάσεις - 

Πολιτεία πολιορκημένη από τις παραδομένες στρατιές, 
άκουσέ-με- 

Η υπόθεση είναι στημένη, και το ξέρεις παράσταση του 
παράλογου, τραβλοί θεατρίνοι, κομπάρσοι 
αποβλακωμένοι, αλλοπρόσαλλη λαλιά, οι καραγκιόζηδες 
ανεβαίνουν στην ταράτσα της νύχτας, ενώ ο άγγελος, 
προστάτης όλο και πιο βαθιά την κακοφορμισμένη 
πληγή ανιχνέβει, την πληγή που όλοι-τους καμώνονται 
πως δε βλέπουν - 

Το έδαφος γλιστρά - δεν το νοιώθεις; Από τις 
πολεμίστρες γκρεμίζουνται οι αετοί, στις αποθήκες 
βουλιάζουν ,τα όστρακα της μνήμης - 
Ω, δε γλυτώνεις, άκουσέ-με - 

Εξόν πια κι αν η παραίσθηση είναι το αίμα-σου. Τότε 
σου δίνω τούτη την εφκαιρία: βούλωσε το στόμα-μου το 
αμαρτωλό, να ησυχάσεις κι εσύ, να ησυχάσω κι εγώ. 
Όμως ο ήλιος της ειμαρμένης-σου, τρομερός και 
ματωμένος, κάθε αβγή θα ξυπνά με σπαθιές 
τις τύψεις-σου - 

Κι εγώ, όχι, δεν παραδίνουμαι.. 



μεσεβρινος 

(1987) 


χαταβχοπεντίχα αινίγματα απο την επίσημη πλαστογραφία των αρχικών Γ,Κ. 


1σως\ / Ύοτερα\. 

η Ελπίδα κι ο Ηλίας \ / / από κείνο το δη>\ 

νάταν πριν χρόνια εραστές στον \ /Την ίδια / μοσίευμα ότι η αδελφή>\^ 

\ Αστερισμό ^ τ ί ν \ / βέΡ α > 07(1 κα ^ ά καθούμεναΓ^--^ / της μεταναστέυσε σαν τα πουλιά^ 

\ Διδύμων. , Ενα \ / Τον πήραν τα μάτια-της. Έξω / η ζωή της Ελπίδας πήρε νέα μορ-. 

\ δείλις με άστρα \ /το περίπτερο «Το Σθένος», εκεί που έβγαζε^ ΦΠ· Με ευκαιρία που ζήτησε / 

\ φάνηκε κάποιος \ / μια φωτοτυπία για το Τμήμα Αποδήμων, η Ελπίδα πρωτοείδε τον ωραίο Ηλία. Μα / 

\ Κομητης να χαράζει \ / το δείλις θα κόντευε να φτάσει, κι ο ήλιος φαίνεται λογάριαζε να κόψει τον κόσμο / 

\ την πρώτη αρχή. Ρουφώντας το \/ στη μέση. Πήρε κιόλας το γεφύρι της οδού Αρχιμήδη κι εγίνει καπνός. Σαν / 
αθώο μελάνι που χρυσοφέρνει τη φυγή του φωτός, ο ήλιος εντόπισε εφτύς τα μαύρα αζωγράφιστα μάτια της πόλης και ^*^ 
κρύφτηκε έντεχνα μέσα. Τύφλα αγνώριστος, παρά μόνο μέσα από κείνο το λάξιμο των σκυλιών. Κάποιων σκυλιών που γλύφαν τα 
ι άρρωστα χρώματα σαν νάταν τα κόκκαλα ωραίων φυγάδων τυφλών. Κι ύστερα, την ώρα που νύχτωνε, κάποια πεινασμένα πουλιά 
\ την βρήκαν μες τ'αποφάϊ του δειλινού. Η Ελπίδα κι ο Ηλίας, μόνο που κοιταχτήκαν. Μήτε λέξη δεν είπαν. Ακούστει μονάχα 
\ ένας κρότος, σαν φλέγόμενα φτερουγίσματα σε δρόμους υγρούς ψηλά στον αέρα. Ύστερα πέρασαν φαίνεται κάτι βδομάδες. 

\ Τον είδε ξανά κοντά σε μια λιμνούλα κάπου στην Κεντρική Αφρική, μια Κυριακή με βροχή. Σαν και νάταν γραφτό σε μύθο ή σε ί 
\ παλιό παραμύθι, πρωτοβρήκαν ξανά την αφετηρία του Έρωτα. Ο Ηλίας ήταν τότε οδηγός σε κάποιο λεωφορείο. Έκανε τη / 
\ διαδρομή πιστός σιη δουλειά-του, πότε μετρώντας την άφιξη κάθε απόστασης με το άνοιγμα των χειλιώντου ορίζοντα, πότε / 

\ σημειώνοντας πρόχειρα το χρόνο σ'ένα δεφτέρι τυλιγμένο μπλέκοντας τες μικρές σταγόνες του ιδρώτα μες τα / 


\ σε μάλλινο ρούχο. Μπήκαν λοιπόν στο λεωφορείο, κι 
\ ωσάν σε ταχτικό δρομολόγιο ουράνιας διεύθυνσης πήραν 
\ το δρόμο της επιστροφής. Η Ελπίδα συχνά καθόταν / 
\ μόλις δυο θέσεις μακριά απ'τον Ηλία, μα ήταν φορές / 
\ που το τραγούδι στα χείλη-της σταύρωνε το δρόμο / 

\ και μετρούσε τους ψίθυρους γύρω απ'τα κύτταρα / 

\ της χλωροφύλλης. Το λεωφορείο δεν άργησε να / 

\ φτάσει, τόσο κανονικά στη ώρα και στην όψη- / 

\ του όσο κάθε κανονικό αυτοκίνητο μπορεί / / 
\ νάναι τη μια ή την άλλη φορά, «Δώδεκα ) /1 
\ παρά κάρτο», ψιθύρισε, και σημείωσε πρό- //μ 
\ χειρα στο δεφτέρι πως φτάσαν μεσημέρι, //εν 
\ Κείνα τα δεκαπέντε λεπτά που ο Ηλίας // Απλ< 
\ κατάργησε έτσι τυχαία, καρφωθήκαν υ του Ά 
\ στον τοίχο και φτιάξαν ένα ξύλινο κάδ-/ τη θητι 


/ σκέλια της Πούλιας. Μα ύστερα κάτι θα του συνέβει, 
/ κι έχουν να πουν πως κάποια λαθραία χαράματα τον 
/ βρήκαν μπλεγμένο αγκαλιά μες τα δίχτυα μιας γοργό-/ 


ορές / /νας με ωραίο κορμί Μια χρυσή πετα- 

άμο / / λούδα βρήκε τότε τη πτήση αγγίζοντας 

ρα / / το λαιμό-του. Σαν λαιμοδέτης ουράνιος/ 

^ / / μάζεψε τα θρύψαλα της ψυχής-του κι 7 

ή- / / έφτιαξε πλεξίδα νιογέννητη, να θρέψει / 

> ί / το ταίρι-της. Την Ελπίδα την είδανε / 

/ / ύστερα ντυμένη στα μαύρα. Φορούσε / 

/ / μαντίλι από καραβόπανο νιο, ναυάγιο / 

/ / ενός φεγγίτη στον πάτο του σήμερα. / % 

/ Άπλωνε το χέρι στο μέλλον, κλητήρας / 

' του Άπειρου, κι είχε γι'αποτυπώματα/ 
τη θητεία του άνεμου σ' ένα παράθυ-/ 


ίνας νεκρής. 


\ ρο, τέσσερα επί τέσσερα. Στο τετραγωνάκι που έλειπε, μια αυτοσχέδια στιγμή / 
/δηλώθηκε κλεψιμιά. Ήταν την ώρα που η Ελπίδα πρόβαλε στ* ανοιχτό παρα-/ 

/ θύρι, λουσμένη στο φως σαν μεσημέρι. Ένα κομματάκι χαρτί, δηλαδή, γλίσ-/ , 

/ τρησε απ’ την τζέπη της μπλούζας-της κι αρπάχτηκε απ'τους μεσούρανους/ γ £, 

/ μηχανισμούς μιας απόμακρης τύχης. «Για δες πώς κοιτά κείνος ο/ Λ 

/ άνθρωπος!» θα είπε η κοπέλλα, αφήνοντας πίσω μια λέξη. Ο Ηλίας θα \ 

/ κρυφοκοίταξε σε κάποιο γυαλλί κι αμέσως θα είπε «Πες πως δεν με γνω-\ 

/ ρίζεις.» Η ίδια, λοιπόν, είδε τον κύριο. Κι ο άγνωστος άνθρωπος - που ίσως \ 

/ και νάναι το ίδιο πράμα - κρυψά την ερωτεύτει ξανά. Κανείς δεν γνώριζε τίποτα. \ 

/ Εκεί στο οδόφραγμα της οδού Αρχιμήδη οι μικροί στρατιώτες τους προδώσαν. Την άλλη \ 

/ μέρα κάποιοι είπαν πως τους πιάσαν, γιατί η Ελπίδα κι ο Ηλίας κυκλοφορούσαν ντυμένοι \ 

/ στα πράσινα. Σηκώσαν τα χέρια ψηλά, σαν να κλέβαν ανεμόπτερα φρούτα, μα κάποιοι άλλοι \ 
υποστήριξαν πως αυτό που είχε σημασία ήταν τα ίδιά- τους τα χέρια, βαμένα στην άκρη με το 
χρώμα του ήλιου. Τον Ηλία τον πήραν με τ' ασθενοφόρο του δήμου, ενώ κάποια σκυλιά κυνη- 






χελιδ° νια 

\ 


/ γουσαν ίο αγνώριστο ενός αιχμάλωτου ποιητή. Οάγ-ν γημέ 
νωστος άνθρωπος με το ύποπτο μούτρο, έσυρε απ' τα \\ απ 
/ μαλλιά την Ελπίδα και την βίασε στο τέλος του δρόμου. \ \ 

/ Ύστερα τράβηξε το μαχαίρι και της πήρε τη γλώσσα, μην \ \ 
/ τυχόν μαρτυρήσει. Ύστερα ο ίδιος χάθηκε, ενώ την Ελπίδα \ 

/ την έκρυψε σε κάποιο κρησφύγετο μακριά απ' τον κόσμο. \ 

/ Ύστερα πέρασαν φαίνεται μέρες πολλές. Ύστερα πάλι, ο χρό- \ 

/ νος σταμάτησε. Το βρέφος που γέννησε, η Ελπίδα το βάφτησε \ 

/ Ιτυ, λούνοντάς-το στο ανάμα κάποιου ωραίου θεού εραστή-της. \ 

/ Απ' το λίκνισμα της κούνιας τουίτυλου, μάζεψε σαν την Αράχνη \ 

/ κλωστές απ' το Απειρο κι ύφανε τη μοίρα-της για μαντάτο. Άπλωσε \ 
/ τήν καρδιά-της στη βούφα και με τις λέξεις που έκλεψε απ' τα ίχνη \ 
του κήπου μήνυσε του άνεμου να υφάνει μια ιστορία αφημένη στη 
μέση. Το δροσερό αεράκι φύσηξε σαν σπείρα από είκοσι δραπέτεο Φιλιά 

ΤΠ\/ τη ΤΛΠΜΛΐΊΧι ττηιι -ΤΜΜ \>Α«π/Αι ΙΓΛ -, _ ’ ' 1 


/ σαν το τραγούδι, που της χάρισε - 
/ εκείνος. «Στο βλέμμα ενός παιδιού / 
I πςυ θα σε προσπεράσει...» Μα στον/ 
ύπνο του Ίτυλου το σφυγμογράφημα / 
-^^^φάνηκε σαν καλά τυλιγμέ- / 
νο κατακόκκινο / 
κασκόλ. / 


εικόνα της φούστας-της. Σαν \ 
χτένα στην κόμη-της, κατέβασε ' 
\ ανάερα το χέρι στη μνήμη κα- 
\ ποίαο δίΡ.Γιθίΐνί'τηη νι όπτοΛο 


\ ποιας διεύθυνσης κι έστειλε τα \ 
V φιλιά στο ύψος του ουρανού. \ 
\ Μιά σπείρα από κάτι αστέρια, ανα- 
\ μετρώντας το ποινολόγιο του 
\ Ηλία, τον σίμωσε για μαντάτο, 
\ Ο Ηλίας το πήρε, μαχαίρι^^ 
\ στον ουρανίσκο^^^-^ 


γημένα απ’ την πείνα ψάχναν για ίχνη στ' \ 
ν απομεινάρια ενός κρότου. Στ' αμπάρι ενός \ 

\ ποταμόπλοιου ο Ηλίας περίμενε τη λάμψη \ 

\ του χρόνου. Μέχρι που άστραψε κάπου, \ 

\ καθώς και στον τόπο της καρδιάς. Μια \ 

\ \ χαρακιά σαν θυρίδα στο πλοίο, του μαντά-\ 

\ \ τεψε το βιασμό της Ελπίδας. Το γρίφο της \ 

; \ \ σφίγγας τον έκανε γάντι. «Από πάνω σαν \ 

·· \ \τηγάνι, από κάτω σαν βαμβάκι.» Ο Ηλίας \ 

\ \ κι η Ελπίδα δραπετεύσαν την ώρα που 

τε \ \ έβρεχε. Μα τον Ιτυ τον κάρφωσαν οι 

< ν Π \ \ εραστές της Σιωπής, κι όλα γίναν X 

στι Ίί \ \ κομμάτια. Πού και πού ο άγ- 

οιλιά, \ \ νωστος άνθρωπος τους// 

,^ αν \ \ ψάχνει ακόμα στ’ / 

\ X αθώπευταδώρα 

]μη κα- \ \ της κυρίας / 

ειλε τ ? \ \ Αγνής/^ 



κλωστές στην ανέμη 


Ο Σταυρός. 

Μοχλός προς το Απόλυτο. Ο αθώ¬ 
ος σηκώνει το βάρος του σόμπαντος. 
Απαρνιέται κάθε αντίβαρο. Κάθε παρη¬ 
γοριά. Η ψυχή-του αγγίζει όλο το σύ- 
μπαν. Κι ο θεός τον εγκαταλείπει απά¬ 
νω στον Σταυρό. Απάνω στο χώρο και 
τον χρόνο του σύμπαντος. 

& * * 

Παύσεις μέσα στην κάθε κίνηση. 

Ο άντρας στα δεξιά έχει τα χέρια 
απλωμένα, συγκρατά την ορμή κάποιας 
■δύναμης". Με το στήθος τεντωμένο 
μπροστά, σαν ν' αντιστέκεται. Στο κέ¬ 
ντρο, πηγή της "δύναμης" αυτής ο 
Χριστός. Έτσι το βλέπει ο άντρας, σαν 
μιά "δύναμη" στην οποία μπορεί να βά¬ 
λει το σώμα-του για εμπόδιο. Στην κε- 
ντρόφυγο αυτή "δύναμη" του Χριστού, 
ο άντρας αντιστέκεται με μιά κεντρομό¬ 
λο αντίσταση. Και κάθετα μ'αυτή την 
κατεύθυνση, το άπλωμα των χεριών- 
του σχηματίζει μ' αυτήν ένα σταυρό, 
μιά αναπαράσταση του Σταυρού. Ένας 
σταυρός, τέσσερις κατευθύνσεις που 
ορίζουν μιά άποψη του χώρου. 

Η αριστερή-του απαλάμη αγγίζει τη 


δεξιά άκρη του πίνακα, το δεξί όριο. Κι 
η γραμμή που ενώνει τις δύο απαλά- 
μες-του, συναντά στην ευθεία προέκτα- 
σή-της το δεξί χέρι του Χριστού. Ση¬ 
μεία σαν καρφιά. Ωσάν αιωρούμενος 
απ’ το χέρι του Χριστού, ο άντρας 
κρεμμάμενος, σταυρωμένος, με τα 
χέρια απλωμένα. Αν και καθησμένος, 
το κάθετο του κορμιού-του δίνει τις 
άλλες δυο κατευθύνσεις. Οι έξι λοιπόν 
κατευθύνσεις, που ορίζουν μιά άποψη 
του τρισδιάστατου χώρου. 

Ο άντρας στα αριστερά, σπρώχνο¬ 
ντας την καρέκλα προς τα πίσω και 
κάτω, πάει V ανασηκωθεί. Μιά κίνηση 
προς τον Χριστό, κεντρομόλος και 
προς το όρθιο. Τέσσερις κατευθύνσεις. 
Ένας σταυρός, μιά αναπαράσταση του 
Σταυρού. 

Τα χέρια-του, σπρώχνοντας την κα¬ 
ρέκλα, αποτελούν το υπομόχλιο. Κά¬ 
ποιου είδους κέντρο. Ένας μικρόκο- 
σμος, εικόνα του κόσμου. Τ' αριστερό- 
του χέρι δεν φαίνεται. Κι η ευθεία 
γραμμή που ενώνει την δεξιά απαλάμη- 
του με την δεξιά απαλάμη του άντρα 
στα δεξιά, περνά μέσα απ' την αριστε¬ 


ρή απαλάμη του Χριστού, 

Ο όρθιος άντρας, σε συλλογισμό. 
Μια "δύναμη" τον τραβά προς τον Χρι¬ 
στό. Μέσα στον συλλογισμό-του όμως 
είναι μια κετρόφυγος δύναμη που δεί¬ 
χνει αντίσταση. Το πνεύμα-του εξυψώ¬ 
νεται. Κι όμως μένει σκεπτικός. (Μα 
ίσως να μην μένει σκεπτικός. Ισως να 
εξηψώνεται ακριβώς επειδή μένει ριζω¬ 
μένος σ' αυτό το δωμάτιο, μαζί με τον 
Χριστό). Τέσσερις κατευθύνσεις. Ένας 
σταυρός που ορίζει μια άποψη κάποιου 
είδους χώρου πνευματικού. 

Τα χέρια-του δεν φαίνονται. 

Η γραμμή που ενώνει τις δυο απα¬ 
λάμες του Χριστού, φτάνει στην ευθεία 
προέκτασή-της στο αυτί του όρθιου 
άντρα. 

Η ευθεία γραμμή που ενώνει το δεξί 
αυτί (και το μάτι) του άντρα στ' αριστε¬ 
ρά με το δεξί αυτί (και το μάτι) του 
Χριστού, περνά μέσα από την δεξιά 
απαλάμη του Χριστού. Μεσολάβηση. „ 
Η ευθεία γραμμή που ενώνει το 
στόμα του όρθιου άντρα με το στόμα 
του άντρα στα δεξιά, περνά απ' το 
στόμα του Χριστού. · λ π. 

Τι θα λέγατε 
για μια 
συνδρομή 

« Εντός»; 


ΤΩΡΑ ΟΛΟΚΛΗΡΩΜΕΝΟ 


ΒΑΧΙΑΗΣ 

ΜΙΧΑΗΛΙΛΗΧ 



1. Η ΖΛΗ ΚΑΙ ΤΟ 

ΕΡΓΟ ΤΟΥ 

2, ΑΠΑΝΤΑ 

€κόόσ€ΐς Χρ. Ανδρέόιι' 


π ΔΕΛΤΙΟ ΠΑΡΑΓΓΕΛΙΑΣ 

Προς 

Εκδόσεις Χρ. Ανδρεου 

Ρηγαίνης 64Α 
Λευκωσία Τ.Κ. 2298 
Τηλ. 476105 - 466648-9 

Παρακαλώ όπως μου αποστείλετε το δίτομο έργο για 
τον εθνικό μας ποιητή Βασίλη Μιχαηλίδη ολοκλη¬ 
ρωμένο και σε πολυτελή βιβλιοδεσία. Μαζί με τα βι¬ 
βλία να μου παραδοθούν ΔΩΡΕΑΝ τα πέντε τεύχη 
της εφημερίδας «ΔΙΑΒΟΛΟΣ» που εξέδιδε ο ποιητής 
το 1888. 

Συμφωνώ να πληρώσω £25 για όλα τα πιο πάνω. Η 
πληρωμή μπορεί να γίνει τοις μετρητοίς ή με 
2 μηνιαίες δόσεις. 


Ενδιαφέρομαι για 1,2,3, 4, 5, σειρές (βάλτε σε κύκλο ότι 
σας ενδιαφέρει). 

Ον/μυν .-.... 

06 °ς ... αρ . 

Περιοχή .— πόλις/χωριό -. 

Τηλ. οικίας--- τηλ. εργασίας . 

Υπογραφή....... 



ΓΚΑΛΛΕΡΥ 

ΒΙΒΛΙΟΠΩΛΕΙΟ 


ΧΑΡΤΟΠΩΛΕΙΟ 

ΒΙΝΤΕΟΘΗΚΗ 




ΚΑΝΑΡΗ 13, ΛΕΜΕΣΟΣ, ΤΗΛ. 051-52667 


Ζητούνται συνεργάτες 
πρωϊνοί ή απογευματινοί 
ή μερικής απασχόλησης 
για προώθηση των 
εκδόσεων 
μας 























































